מסכת ראש השנה

מתוך "גמרא נוֹחָה"

על שם הורי **נ**פתלי **וח**נה **ה**ולנדר הכ"מ

ראש השנה פרק ראשון ארבעה ראשי שנים

(ראש השנה ב,א)

משנה:

ארבעה ראשי שנים הם:

באחד בניסן ראש השנה למלכים (רגילים היו למנות זמן שטרותיהם לשנות המלך: משנה שעמד בה המלך כדאמרינן במסכת גיטין (דף פ,א) משום שלום מלכות; וקבעו חכמים אחד בניסן לתחלת שנתו; ואפילו עמד בשבט או באדר - כלתה שנתו משהגיע ניסן, ויתחילו למנות לו שנה שניה) ולרגלים (מפרש בגמרא (ד,ב));

באחד באלול ראש השנה למעשר בהמה (שאין מעשרין מן הנולדים בשנה זו על הנולדים בחבירתה, דכתיב (דברים יד,כב) עשר תעשר את כל תבואת זרעך היוצא השדה שנה שנה, ואמר מר בבכורות בפרק 'מעשר בהמה' (דף נג,ב) '*בשתי מעשרות הכתוב מדבר: אחר מעשר בהמה ואחד מעשר דגן*');

רבי אלעזר ורבי שמעון אומרים: באחד בתשרי;

באחד בתשרי ראש השנה לשנים (מפרש בגמרא (ח,ב)) ולשמיטין וליובלות (משנכנס תשרי אסור לחרוש ולזרוע מן התורה), לנטיעה (למנין שני ערלה; ואפילו נטָעָהּ באב - כלתה שנתה הראשונה לסוף אלול; ובכולהו מפרש טעמא בגמרא) ולירקות (למעשר ירק; שאין תורמין ומעשרין מן הנלקט לפני ראש השנה על של אחר ראש השנה);

באחד בשבט ראש השנה לאילן (לענין מעשר: שאין מעשרין פירות האילן שחנטו קודם שבט על שחנטו לאחר שבט: שבאילן הולך אחר חנטה; ובגמרא מפרש מאי שנא שבט) - כדברי בית שמאי; בית הלל אומרים: בחמשה עשר בו.

גמרא:

'*למלכים*' - למאי הלכתא (כלומר: למה הוקבע יום מיוחד למנין המלכים? אימא שעל כל מלך ומלך תתחיל שנתו מיום שעמד בו)?

אמר רב חסדא: לשטרות (להבחין איזה שטר חוב מוקדם לַמִּלוה ואיזה מאוחר), דתנן (שביעית פ"י מ"ה): '*שטרי חוב המוקדמין פסולין* (לפי שרצה לטרוף לקוחות שלקחו שדה מן הלוה מזמן שבשטר ושלא כדין הוא, שהרי קדמה מכירה להלואה, ובשטר מעיד שהלואה קדמה! לפיכך קנסוהו מלגבות בו, ולא יטרוף אפילו מזמן המלוה, ואינו אלא כמלוה על פה שאינו גובה מן המשועבדים; ואם לא קבעו יום לתחילת שנות המלך, אלא כל מלך ומלך לפי יום שעמד - אין להבחין אם השטר מוקדם או מאוחר, כגון: אם כתוב בו 'בכסליו בשנה שלישית לוה פלוני מפלוני מנה', והעדים אמרו "כשחתמנו בו לא ראינו שהלוהו אלא הלוה אמר לנו "חתמו עלי שאני חייב לפלוני מנה", (כאותה ששנינו: (בבא בתרא פ"י מ"ג; דף קסז,ב) '*כותבין שטר ללוה אף על פי שאין מלוה עמו*'), ואין אנו יודעין אם הלוהו קודם לכן או אחר כן, אבל ראינו שהלוהו מנה בתמוּז בשנה שלישית למלך פלוני", ואם אין הדיינין יודעין באיזה חדש עמד המלך - אין להבחין אם תמוז קודם לכסליו אם כסליו קודם לתמוז: אם שנתו מתחלת בין תמוז לכסליו נמצא כסליו קודם לתמוז בכל שנותיו, ושטר מוקדם הוא, ואם עמד בין כסליו לתמוז שלאחריו - נמצא תמוז קודם לכסליו בכל שנותיו, ושטר מאוחר הוא! ועכשיו שקבעו ניסן ראש השנה - לעולם תמוז קודם לכסליו) *והמאוחרין כשרין*'.

תנו רבנן: '*מלך שעמד בעשרים ותשעה באדר - כיון שהגיע אחד בניסן עלתה לו שנה* (כלומר: כלתה לו שנתו, ומעתה מונין לו שנה שניה)*; ואם לא עמד אלא באחד בניסן - אין מונין לו שנה עד שיגיע ניסן אחר*'.

אמר מר: '*מלך שעמד בעשרים ותשעה באדר: כיון שהגיע אחד בניסן עלתה לו שנה*' - הא

(ראש השנה ב,ב)

קא משמע לן: דניסן ראש השנה למלכים, ויום אחד בשנה חשוב שנה;

'*ואם לא עמד אלא באחד בניסן - אין מונין לו שנה עד שיגיע ניסן אחר*' - פשיטא?!

לא, צריכה דאימנו עליה (נמנו וגמרו השרים למנותו) מאדר; מהו דתימא 'נימנו ליה תרתין שנין' - קא משמע לן.

תנו רבנן [תוספתא ראש השנה פ"א ה"א [ליברמן]]: '*מת באדר ועמד אחר תחתיו באדר - מונין שנה לזה ולזה* (הבא לכתוב שטר באדר לאחר שעמד השני, אם רצה לכתוב בשטר 'בשנת פלוני למלך שמת' - כותב, ואם רצה כותב 'בשנה ראשונה למלך פלוני' (שעמד))*;*

*מת בניסן ועמד אחר תחתיו בניסן - מונין שנה לזה ולזה* (והוא הדין אם עמד באחד מכל החדשים שעד ניסן הבא, ורוצה למנות (בכל השטרות שיכתבו משעמד השני) למנין שנות הראשון - מונה; והרוצה כותב 'בשנה ראשונה למלך (שעמד)')*;*

*מת באדר ועמד אחר תחתיו בניסן - מונין ראשונה לראשון ושניה לשני* (הבא לכתוב משעמד זה - לא ימנה שנה שניה למלך שמת, שאין שנה זו שלו, ולא ימנה את הראשונה לשני: לקרות שנה שעמד בה 'שניה', אלא שנה זו - ראשונה לשני)'.

אמר מר: '*מת באדר ועמד אחר תחתיו באדר מונין שנה לזה ולזה*' – פשיטא!?

מהו דתימא 'שתא לבי תרי לא מנינן' (משנכנס בה המלך שמת (אפילו יום אחד) - לא יכתבו כל שנה זו בשטר למנין מלך העומד, אלא למלך המת) - קא משמע לן.

'*מת בניסן ועמד אחר תחתיו בניסן מונין שנה לזה ולזה*' - פשיטא?!

מהו דתימא 'כי אמרינן יום אחד בשנה חשוב שנה - בסוף שנה (כגון מלך העומד באדר - כלתה לו שנה כשיצא אדר, וחשוב לו יום שבסוף שנה זו כשנה שלימה להיות שנה הבאה נקראת שנה שניה), אבל בתחלת שנה לא אמרינן (לא יחשוב לו יום אחד - שנה, ולא יכתבו שטר בשנה זו לשמו משמת)' - קא משמע לן.

'*מת באדר ועמד אחר תחתיו בניסן - מונין ראשונה לראשון ושניה לשני*' - פשיטא?!

לא, צריכא דאימנו עליה מאדר, ומלך בן מלך הוא (דאי משום דאימנו עליה - לא איצטריך לאשמעינן, דשמעינן לה מרישא!): (אבל השתא, דאיכא תרתי) מהו דתימא 'נימנו ליה תרתין שנין (אימא: נימנו ליה מקמייתא)' - קא משמע לן. (וטעמו של דבר: לפי שהמלכות ירושה היא דכתיב (דברים יז,כ) למען יאריך ימים על ממלכתו הוא ובניו.)

אמר רבי יוחנן: מנַין למלכים, שאין מונין להם אלא מניסן? - שנאמר: (מלכים א ו,א) ויהי בשמונים שנה וארבע מאות שנה לצאת בני ישראל מארץ מצרים בשנה הרביעית בחדש זיו (הוא אייר, כדמפרש קרא:) הוא החדש השני (ואמרינן לקמן (דף ז,ב): ניסן ראש השנה לסדר מנין החדשים) לִמְלֹך שלמה על ישראל (אשנה רביעית קאי, ומקרא מסורס הוא: 'בשנה רביעית למלך שלמה על ישראל, בחדש זיו, הוא החדש השני'; הכי נמי כתיב קרא אחרינא לקמן (דה"ב ג,ב) ויחל לבנות בחדש השני, בשני, בשנת ארבע למלכותו) - מקיש מלכות שלמה (לענין מנין השנים) ליציאת מצרים (שהרי המקרא הזה מנה שנה זו שנת ארבע מאות ושמונים ליציאת מצרים ובשנת ארבע למלוך שלמה): מה יציאת מצרים מניסן (מנין השנים שמונין לה - מתחילין מניסן) אף מלכות שלמה - מניסן.

ויציאת מצרים גופה מנלן דמניסן מנינן? דילמא מתשרי מנינן (אף על פי שיצאו בניסן, משהגיע תשרי - קראו לו שנה שניה, לפי שתשרי - ראש השנה לשנים הנמנים לבריאת עולם, והוא הדין ליציאת מצרים)?

לא סלקא דעתך, דכתיב (במדבר לג,לח): ויעל אהרן הכהן אל הֹר ההר על פי ה' וימת שם בשנת הארבעים לצאת בני ישראל מארץ מצרים בחדש החמישי באחד לחדש וכתיב (דברים א,ג-ה) ויהי בארבעים שנה בעשתי עשר חדש באחד לחדש דבר משה [אל בני ישראל ככל אשר צוה ה' אתו אליהם (פסוק ד) אחרי הכתו את סיחן מלך האמרי אשר יושב בחשבון ואת עוג מלך הבשן אשר יושב בעשתרת באדרעי (פסוק ה) בעבר הירדן, בארץ מואב, הואיל משה באר את התורה הזאת לאמר] - מדקאי באב, וקרי לה שנת ארבעים, וקאי בשבט וקרי לה שנת ארבעים - מכלל דראש השנה לאו תשרי הוא (דאי תשרי ראש השנה הוא - הוה ליה בשבט שנת מ"א)!

בשלמא היאך מפרש דליציאת מצרים, אלא האי - ממאי דליציאת מצרים? דילמא להקמת המשכן (שהיה בשנה השנית)?

כדאמר רב פפא (לקמיה): 'שנת עשרים' 'שנת עשרים' לגזרה שוה (רב פפא כולהו 'שנת' שבפסוק, דצריכי ללמוד זה מזה - כולהו גמר להו רב פפא מרבו, ללמוד סתום מן המפורש על ידי דין גזירה שוה) - הכא נמי 'שנת ארבעים' 'שנת ארבעים' לגזרה שוה: מה כאן ליציאת מצרים אף כאן ליציאת מצרים!

וממאי דמעשה דאב קדים, דילמא מעשה דשבט קדים (ובתשרי שלפניו נכנסה שנת ארבעים)?

לא סלקא דעתך, דכתיב (נאמר במשנה תורה (דברים א,ד)) אחרי הכותו את סיחון [מלך האמרי אשר יושב בחשבון ואת, עוג מלך הבשן אשר יושב בעשתרת, באדרעי], וכי נח נפשיה דאהרן אכתי הוה סיחון קיים, דכתיב

(ראש השנה דף ג,א)

(במדבר כא,א) וישמע הכנעני מלך ערד [ישב הנגב כי בא ישראל דרך האתרים וילחם בישראל וישב ממנו שבי] - מה שמועה שמע? שמע שמת אהרן ונסתלקו ענני כבוד, וכסבור ניתנה רשות להלחם בישראל; והיינו דכתיב (במדבר כ,כט) ויִראו כל העדה כי גוע אהרן [ויבכו את אהרן שלשים יום כל בית ישראל], ואמר רבי אבהו: אל תקרי 'ויִראו' אלא 'ויירָאו' (נתגלו), כדריש לקיש, דאמר ריש לקיש: 'כי' משמש בארבע לשונות: 'אי', 'דילמא', 'אלא', 'דהא'.

(כי גוע - נתינת טעם הוא לדבר שלפניו: נתגלו העדה לפי שגוע אהרן; שלשון כי בארבע לשונות משמש במקרא: פעמים בא במקום 'אם', פעמים בא במקום 'דילמא' = שמא, פעמים בא במקום 'דהא': שנותן טעם לדבר, פעמים בא במקום 'אלא' וסותר את דבור שלפניו:

כי יהיה לכם דבר (שמות יח,טז), כי תפגע (שמות כג,ד), כי יקָּרֵא קן (דברים כב,ו) - כולן לשון אם הם, וכן כי תבאו (שמות יב,כה), כי תלכון (שמות ג,כא), כי תכַלּה (דברים כו,יב), כי תשא (שמות ל,יב);

וכל המשמשין במקום 'כאשר' ובמקום 'אשר' - כולן לשון 'אם' הם, שמצינו בכמה מקומות 'אם' משמש לשון 'כאשר' ולשון 'אשר', כמו: ואם יהיה היובל (במדבר לו,ד) - שהרי בודאי יהיה, ואם תקריב מנחת בכורים (ויקרא ב,יד) הרי זה 'וכאשר תקריב', שהרי חובה הוא; וכן אם כסף תלוה (שמות כב,כד), אם יבלענו ממקומו (איוב ח,יח) המדבר בשלוח רשעים;

'דילמא' - כגון כי תאמר בלבבך (דברים ז,יז) - שמא תאמר - רבים הגוים האלה - לא תאמר כן: לא תירא מהם [פסוק יח]; כי תאמרו מה נִרְדָף לו (איוב יט,כח), כי תאמרו מה נאכל בשנה השביעית (ויקרא כה,כ); כי תראה חמור שונאך וחדלת (שמות כג,ה); והרבה כאלו לשון 'שמא' הן;

לא צחקתי כי יָרֵאָה (בראשית יח,טו) הרי זה לשון 'דהא': לפי שיָרְאָה; ויאמר לא כי צחקת (שם) - הרי זה לשון 'אלא'; כי גוע אהרן [במדבר כ,כט] - כשאתה קורא ויראו הרי זה לשון 'דהא'; הודו לה' כי טוב (תהלים קיח,א) - שהרי טוב; לא תקפוץ את ידך כי פתח תפתח את ידך לו (דברים טו,ח) - אלא פתוח תפתח.)

מי דמי? התם כנען, הכא סיחון!

תנא: '*הוא סיחון הוא ערד הוא כנען: 'סיחון' - שדומה לסייח* (עייר בן סוס) *במדבר; 'כנען' - על שם מלכותו; ומה שמו? ערד שמו'. איכא דאמרי: 'ערד' - שדומה לערוד* (חמור הבר) *במדבר; 'כנען' על שם מלכותו; ומה שמו - סיחון שמו*'.

ואימא ראש השנה = אייר?

לא סלקא דעתך, דכתיב (שמות מ,יז) ויהי בחדש הראשון בשנה השנית באחד לחדש הוקם המשכן, וכתיב (במדבר י,יא) ויהי בשנה השנית בחדש השני נעלה הענן מעל משכן העדות; מדקאי בניסן וקרי לה 'שנה שנית' וקאי באייר וקרי לה 'שנה שנית' - מכלל דראש השנה לאו אייר הוא.

ואימא ראש השנה = סיון?

לא סלקא דעתך, דכתיב (שמות יט,א) בחדש השלישי לצאת בני ישראל מארץ מצרים [ביום הזה באו מדבר סיני], ואם איתא – 'בחדש השלישי בשנה השנית לצאת וגו' מיבעי ליה.

ואימא תמוז ואימא אב ואימא אדר (דכל חדשים שבין אב לשבט פקע לן לעיל מדקאי באב וקרי ליה 'שנת ארבעים כו')?

אלא אמר רבי אלעזר – מהכא: (דברי הימים ב ג,ב) ויחל לבנות בחדש השני בשני בשנת ארבע למלכותו; מאי שני (דהדר כתב פעם אחרת בקרא בשני)? לאו (מהכא שמעינן ד)שני לירח שמונין בו למלכותו (שמונין בו למלכים)?

מתקיף לה רבינא: ואימא שני בחדש?

- אם כן 'שני בחדש' בהדיה הוה כתיב ביה (כדכתיב בכמה מקומות: באחד לחדש, וכתיב [יחזקאל כד,א] בשנה התשיעית בחדש העשירי בעשור לחדש [לפי הרש"ש]).

ואימא בשני בשבת?

חדא - דלא אשכחן שני בשבת דכתיב (דהדר ביה קרא 'בשני'), ועוד: מקיש שני בתרא לשני קמא: מה שני קמא - חדש, אף שני בתרא - חדש.

תניא כוותיה דרבי יוחנן (בכולי קראי דאייתי לעיל): 'מניין שאין מונין להם למלכים אלא מניסן? - שנאמר (מלכים א ו,א) ויהי בשמונים שנה וארבע מאות שנה לצאת בני ישראל מארץ מצרים [בשנה הרביעית בחדש זיו הוא החדש השני לִמְלֹך שלמה על ישראל], וכתיב (במדבר לג,לח): ויעל אהרן הכהן אל הר ההר על פי ה' [וימת שם בשנת הארבעים לצאת בני ישראל מארץ מצרים בחדש החמישי באחד לחדש], וכתיב (דברים א,ג) ויהי בארבעים שנה בעשתי עשר חדש [באחד לחדש דבר משה אל בני ישראל ככל אשר צוה ה' אתו אלהם] וכתיב (דברים א,ד) אחרי הכותו את סיחון [מלך האמרי אשר יושב בחשבון ואת, עוג מלך הבשן אשר יושב בעשתרת, באדרעי], ואומר [במדבר כא,א] וישמע הכנעני [מלך ערד ישב הנגב כי בא ישראל דרך האתרים וילחם בישראל וישב ממנו שבי], ואומר: [במדבר כ,כט] ויראו כל העדה כי גוע אהרן [ויבכו את אהרן שלשים יום כל בית ישראל], ואומר [שמות מ,יז] ויהי בחדש הראשון בשנה השנית [באחד לחדש הוקם המשכן], ואומר [במדבר י,יא] ויהי בשנה השנית בחדש השני [בעשרים בחדש נעלה הענן מעל משכן העדת], ואומר [שמות יט,א] בחדש השלישי לצאת בני ישראל [מארץ מצרים ביום הזה באו מדבר סיני], ואומר [דברי הימים ב ג,ב] ויחל לבנות [בחדש השני בשני בשנת ארבע למלכותו]'.

אמר רב חסדא: לא שנו אלא למלכי ישראל, אבל למלכי אומות העולם – מתשרי מנינן, שנאמר (נחמיה א,א) דברי נחמיה בן חכליה ויהי בחדש כסלו כסליו שנת עשרים [ואני הייתי בשושן הבירה] וכתיב (נחמיה ב,א) ויהי בחדש ניסן שנת עשרים לארתחשסתא [המלך יין לפניו ואשא את היין ואתנה למלך ולא הייתי רע לפניו]: מדקאי בכסליו וקרי ליה שנת עשרים וקאי בניסן וקרי ליה שנת עשרים - מכלל דראש השנה לאו ניסן הוא.

בשלמא היאך מפרש דלארתחשסתא (נחמיה ב,א), אלא האי (נחמיה א,א) ממאי דלארתחשסתא? דילמא

(ראש השנה ג,ב)

למניינא אחרינא הוא?

אמר רב פפא: 'שנת עשרים' 'שנת עשרים' לגזירה שוה: מה התם לארתחשסתא אף הכא לארתחשסתא.

וממאי דמעשה דכסליו קדים? דילמא מעשה דניסן קדים?

לא סלקא דעתך, דתניא: 'דברים שאמר חנני לנחמיה בכסליו - אמרן נחמיה למלך בניסן: דברים שאמר חנני לנחמיה בכסליו שנאמר (נחמיה א,א-ב) דברי נחמיה בן חכליה ויהי בחדש כסלו כסליו שנת עשרים ואני הייתי בשושן הבירה (פסוק ב) ויבא חנני (מירושלים בא, שכבר עלו בני הגולה מימות כורש והיו שם בימיו ובימי אחשורוש; וארתחשסתא זהו דריוש שאחר אחשורוש, שנבנה הבית בשנת שתים לדריוש; והרבה נשארו בבבל, ונחמיה בן חכליה היה שר המשקים למלך בשושן הבירה) אחד מאחי הוא ואנשים מיהודה ואשאלם על היהודים הפליטה אשר נשארו מן השבי ועל ירושלם (פסוק ג) ויאמרו לי הנשארים אשר נשארו מן השבי שם במדינה ברעה גדלה ובחרפה וחומת ירושלם מפרצת ושעריה נצתו באש - אמרן נחמיה למלך בניסן, שנאמר (נחמיה ב,א-ו) ויהי בחדש ניסן שנת עשרים לארתחשסתא המלך, יין לפניו, ואשא את היין ואתנה למלך ולא הייתי רע לפניו (פסוק ב) ויאמר לי המלך: מדוע פניך רעים ואתה אינך חולה! אין זה כי אם רע לב? ואירא הרבה מאד (פסוק ג) ואמר למלך: המלך לעולם יחיה! מדוע לא ירעו פני אשר העיר בית קברות אבתי חרבה ושעריה אכלו באש? (פסוק ד) ויאמר לי המלך: על מה זה אתה מבקש? ואתפלל אל אלהי השמים (פסוק ה) ואמר למלך: אם על המלך טוב ואם ייטב עבדך לפניך אשר תשלחני אל יהודה אל עיר קברות אבתי ואבננה! (פסוק ו) ויאמר לי המלך - והשגל יושבת אצלו: עד מתי יהיה מהלכך ומתי תשוב? וייטב לפני המלך וישלחני ואתנה לו זמן'.

מתיב רב יוסף: (חגי א,טו) ביום עשרים וארבעה לחדש בששי בשנת שתים לדריוש [המלך], וכתיב ( חגי ב,א) בשביעי בעשרים ואחד לחדש [היה דבר ה' ביד חגי הנביא לאמר] (שניהם בנבואת חגי; נבדק במקרא ולא נמצא כתוב בפסוק שני 'בשנת שתים', אך יש לומר שלפסוק של מעלה הימנו קאי, שכתוב בו בשנת שתים) ואם איתא, בשביעי? – 'בשנת שלש' מיבעי ליה?!

אמר רבי אבהו: כורש מלך כשר היה (כלומר: על שם שהיה כשר קראוהו 'כורש', ושמו מעיד עליו), לפיכך מנו לו כמלכי ישראל.

מתקיף לה רב יוסף: חדא - דאם כן (דאם מניסן מנינן) קשו קראי אהדדי: דכתיב (עזרא ו,טו) וְשֵׁיצִיא בַּיְתָה דְנָה עַד יוֹם תְּלָתָה לִירַח אֲדָר דִּי הִיא שְׁנַת שֵׁת לְמַלְכוּת דָּרְיָוֶשׁ מַלְכָּא, ותניא: '*באותו זמן לשנה הבאה* (על כרחך שביעית היא לו, ממה נפשך) עלה עזרא מבבל וגלותו עמו; וכתיב (עזרא ז,ח) וַיָּבֹא יְרוּשָׁלִַם בַּחֹדֶשׁ הַחֲמִישִׁי הִיא שְׁנַת הַשְּׁבִיעִית לַמֶּלֶךְ, ואם איתא (ואי מנו לו מניסן שמינית היא) – 'שנת השמינית' מיבעי ליה! ועוד: מי דמי? התם כורש הכא דריוש (אנן בדריוש קיימינן ואת אמרת "כורש מלך כשר היה")!?

תנא: '*הוא כורש הוא דריוש הוא ארתחשסתא* (אף דריוש שאחר אחשורוש נקרא כורש)*: 'כורש' - שמלך כשר היה; 'ארתחשסתא' - על שם מלכותו; ומה שמו? דריוש שמו*'.

מכל מקום קשיא?

אמר רבי יצחק: לא קשיא: כאן קודם שהחמיץ (נעשה רשע), כאן לאחר שהחמיץ (כשעלה עזרא כבר החמיץ).

מתקיף לה רב כהנא: ומי החמיץ (כשעלה עזרא)? והכתיב (באגרת ששלח ביד עזרא לפחות שהיו לו בארץ יהודה):

(ראש השנה ד,א)

(עזרא ו,ט) וּמָה חַשְׁחָן (כלומר: כל מה שחפצים הכהנים) וּבְנֵי תוֹרִין וְדִכְרִין וְאִמְּרִין לַעֲלָוָן לֶאֱלָהּ שְׁמַיָּא חִנְטִין מְלַח חֲמַר וּמְשַׁח כְּמֵאמַר כָּהֲנַיָּא דִי בִירוּשְׁלֶם לֶהֱוֵא מִתְיְהֵב לְהֹם יוֹם בְּיוֹם (תנו להם משלי) דִּי לָא שָׁלוּ!?

אמר לו רבי יצחק: רבי! מטונך (ממשאך שבאת עלינו להשיבנו - אני משיבך תשובה: ראה מה כתוב בה [עזרא ו,י]) דִּי לֶהֱוֹן מְהַקְרְבִין נִיחוֹחִין לֶאֱלָהּ שְׁמַיָּא וּמְצַלַּיִן לְחַיֵּי מַלְכָּא וּבְנוֹהִי (למדת שלא לשם שמים עשה כי אם להנאתו).

ומאן דעבד הכי לאו מעליותא היא? והתניא: '*האומר "סלע זו לצדקה בשביל שיחיו בני ובשביל שאזכה בה לחיי העולם הבא" הרי זה צדיק גמור* (אם רגיל בכך)'?

לא קשיא: כאן בישראל (שלבו לשמים, ואם מריעין לו בחייו - אינו קורא לו תגר אלא תולה היסורין בעונו) כאן בעובדי כוכבים (אבל נכרי אם אין מטיבין לו כגמולו - קורא תגר).

ואיבעית אימא: מנלן דאחמיץ? - דכתיב (עזרא ו,ד) נִדְבָּכִין דִּי אֶבֶן גְּלָל תְּלָתָא וְנִדְבָּךְ דִּי אָע חֲדַת וְנִפְקְתָא מִן בֵּית מַלְכָּא תִּתְיְהִב (כתב ששלח ביד עזרא כתוב בו שורות של אבני שיש שלש בחומות הבית, והרביעי של עץ). למה ליה דעבד הכי? – סבר: אי מרדו בי יהודאי איקלייה בנורא.

אטו שלמה לא עבד הכי?: והכתיב (מלכים א ו,לו) [וַיִּבֶן אֶת הֶחָצֵר הַפְּנִימִית] שְׁלֹשָׁה טוּרֵי גָזִית וְטוּר כְּרֻתֹת אֲרָזִים?

שלמה עבד מלמעלה ואיהו עבד מלמטה; שלמה שקעיה בבנינא איהו לא שקעיה בבנינא; שלמה סדייה בסידא איהו לא סדייה בסידא.

(אמר) רב יוסף ואיתימא רבי יצחק: מנלן דאחמיץ? – מהכא: (נחמיה ב,ו) (פסוק ו) ויאמר לי המלך - והשגל יושבת אצלו [עד מתי יהיה מהלכך ומתי תשוב וייטב לפני המלך וישלחני ואתנה לו זמן]; מאי 'שגל'? אמר רבה בר לימא משמיה דרב: כלבתא (למשכב; ובני נח הוזהרו על כך שנאמר (בראשית ב,כד) והיו לבשר אחד - יצאו בהמה וחיה ועוף שאינן נעשין 'בשר אחד': שאין יולדין מן האדם);

אלא מעתה הא דכתיב (דניאל ה,כג) וְעַל מָרֵא שְׁמַיָּא הִתְרוֹמַמְתָּ וּלְמָאנַיָּא דִי בַיְתֵהּ הַיְתִיו קדמיך קָדָמָךְ ואנתה וְאַנְתְּ ורברבניך וְרַבְרְבָנָךְ שֵׁגְלָתָךְ וּלְחֵנָתָךְ חַמְרָא שָׁתַיִן בְּהוֹן [וְלֵאלָהֵי כַסְפָּא וְדַהֲבָא נְחָשָׁא פַרְזְלָא אָעָא וְאַבְנָא דִּי לָא חָזַיִן וְלָא שָׁמְעִין וְלָא יָדְעִין שַׁבַּחְתָּ וְלֵאלָהָא דִּי נִשְׁמְתָךְ בִּידֵהּ וְכָל אֹרְחָתָךְ לֵהּ לָא הַדַּרְתָּ], ואי שגל כלבתא - בת משתיא חמרא היא?

- הא לא קשיא: דמלפא לה [שהרגיל אותה] ושתייא.

אלא מעתה דכתיב (תהלים מה,י) בְּנוֹת מְלָכִים בְּיִקְּרוֹתֶיךָ (מיקרות אותך לעתיד לבא) נִצְּבָה שֵׁגַל לִימִינְךָ בְּכֶתֶם אוֹפִיר, ואי שגל כלבתא היא - מאי קא מבשר להו נביא לישראל?

הכי קאמר: בשכר שחביבה תורה לישראל כשגל לעובדי כוכבים - זכיתם לכתם אופיר.

ואיבעית אימא: לעולם 'שגל' (דעלמא) - מלכתא היא, ורבה בר לימא (- להאי שגל דהכא) - גמרא גמיר לה (מרביה דכלבתא הואי).

ואמאי קרי לה 'שגל'?

שהיתה חביבה עליו כשגל; אי נמי: שהושיבה במקום שגל.

איבעית אימא: מנלן דאחמיץ? מהכא (עזרא ז,כב) עַד כְּסַף כַּכְּרִין מְאָה וְעַד חִנְטִין כֹּרִין מְאָה וְעַד חֲמַר בַּתִּין מְאָה וְעַד בַּתִּין מְשַׁח מְאָה וּמְלַח דִּי לָא כְתָב וגו' (תנו להם לבוני הבית): - מעיקרא בלא קיצותא והשתא בקיצותא.

ודילמא מעיקרא לא הוה קים ליה בקיצותא?

אלא מחוורתא כדשניין מעיקרא.

ולרגלים:

רגלים - באחד בניסן הוא? בחמשה עשר בניסן הוא!?

אמר רב חסדא: רגל שבו ראש השנה לרגלים (רגל שהוא בחדש הנכנס באחד בניסן - הוא ראש השנה לרגלים).

נפקא מינה (דהאי ראש השנה) לנודר למיקם עליה (שהוא מוזהר) ב'בל תאחר' (ותלה הכתוב איחורו שלשה רגלים, ואשמועינן מתניתין שאינו עובר עד שיהא פסח ראשון לשלשתן: שאם עברו עליו שלא כסדרן אינו עובר), ורבי שמעון היא, דתניא [תוספתא ראש השנה פ"א ה"ב [ליברמן]]: '*אחד הנודר* (האומר "דמי עלי", ששמין אותו כעבד) *ואחד המקדיש* (דבר לבדק הבית) *ואחד המעריך* (שאמר "ערכי עלי" שהערך קצוב בתורה כפי שניו) *- כיון שעברו עליו שלשה רגלים עובר בבל תאחר; רבי שמעון אומר: שלשה רגלים כסדרן, וחג המצות תחילה; וכן היה רבי שמעון בן יוחי אומר: רגלים - פעמים שלשה* (פעמים שהוא ב'בל תאחר' בשלשה רגלים)*, פעמים ארבעה, פעמים חמשה* (דבעינן כסדרן)*; כיצד? נדר לפני הפסח - שלשה; לפני עצרת - חמשה; לפני החג – ארבעה*'.

תנו רבנן [תוספתא ערכין פ"ג הלכות יז –יח [צוקרמנדל]]: '*חייבי הדמין* (אמר "דמי עלי")*, והערכין, החרמין* (חרמי גבוה)*, וההקדשות: חטאות ואשמות, עולות ושלמים, צדקות ומעשרות, בכור ומעשר* (מעשר בהמה) *ופסח,*

(ראש השנה ד,ב)

*לקט שכחה ופאה כיון שעברו עליהן שלשה רגלים - עובר בבל תאחר;* [עיין תוספות ד"ה לקט שכחה ופאה]

*רבי שמעון אומר: שלשה רגלים כסדרן וחג המצות תחלה;*

*רבי מאיר אומר: כיון שעבר עליהן רגל אחד עובר בבל תאחר;*

*רבי אליעזר בן יעקב אומר: כיון שעברו עליהן שני רגלים - עובר בבל תאחר;*

*רבי אלעזר ברבי שמעון אומר: כיון שעבר עליהן חג הסוכות - עובר עליהן בבל תאחר*';

תוספות ד"ה **לקט שכחה ופאה** חייב להניח בשדה, דאי שקיל להו עבר בלא תעשה ,דכתיב לא תלקט [ויקרא יט] ולא תשוב [דברים כד] ולא תכלה [ויקרא שם] וכתיב [שם] לעני ולגר תעזוב;

והיכא דעבר ונטלם - חייב להחזיר וליתן דאי עביד לא מהני, כדאיתא פרק קמא דתמורה [דף ו,ב], ואם לא הפריש פאה מן הקמה מפריש מן העמרים או מן הכרי ואיכא ב'בל תאחר'!

ועוד יש לפרש דשקל בהיתר כגון דליכא עניים ואז איכא בבל תאחר; והא דאמרינן בסוף 'הזרוע' [חולין דף קלד,ב] לוי זרע בכישור לא הוו עניים למשקל, לקט אתא לקמיה דרב ששת, אמר :לעני ולגר תעזוב אותם, ולא לעורבים ולא לעטלפים ;לא קאמר דלישקול לנפשיה אלא דלא עבר אם כונס בתוך ביתו;

ומיהו מדפריך התם מתרומה: דאם אין שם כהן שוכר פרה ומביאה, ופריך נמי ממתניתין דאם אין שם כהן מעלין אותם בדמים, ומשני: שאני התם דנתינה כתיב בהו - משמע דבלקט שכחה ופאה שקיל לנפשיה.

ולפירוש קמא קשיא: דאי בדאיכא עניים ועבר ונטלם - הרי עובר לאלתר ב'בל תאחר' :דדוקא היכא דליכא עניים אין עובר בבל תאחר אלא ברגלים, אבל היכא דקיימי עניים קא עבר לאלתר, כמו צדקה!

ויש לפרש כגון במלקט לצורך עניים, כי ההיא דתנן בפ"ד דפאה [משנה ט] '*מי שמלקט ואמר "הרי זה לפלוני עני", רבי אליעזר אומר: זכה לו, וחכמים אומרים: יתננה לעני הנמצא ראשון*', והא דלא חשיב הכא פרט ועוללות - כיון דתני הני לא חש להני.

מאי טעמא דתנא קמא?

מכדי מינייהו סליק (כשאמר הכתוב [דברים טז,טז] שלוש פעמים בשנה יראה כל זכורך את פני ה' אלהיך במקום אשר יבחר בחג המצות ובחג השבעות ובחג הסכות - מהם היה עולה; כבר כתוב למעלה בענין: שמור את חדש האביב (דברים טז,א), שבעה שבועות תספר לך (דברים טז,ט), חג הסכות תעשה לך (דברים טז,יג)) - למה לי למהדר (ולמנינהו בפרשת חג הסוכות) ומיכתב (דברים טז,טו) [שלוש פעמים בשנה יראה כל זכורך את פני ה' אלקיך במקום אשר יבחר] בחג המצות ובחג השבועות ובחג הסוכות [ולא יראה את פני ה' ריקם]? שמע מינה לבל תאחר (דהכי קאמר: היו נראין לפניו לשלם נדריכם ולא תבאו ריקם);

ורבי שמעון אומר: אינו צריך לומר 'בחג הסוכות' (אף כשחוֹזְרין לבל תאחר - לא היה צריך להזכירו), שבו דיבר הכתוב (שהרי הענין עסוק בו)[פסוקים יג-טו]; למה נאמר? - לומר שזה אחרון (עד שיעבור אותם כסדר הזה) [דומה לספרי דברים פיסקא קמג ד"ה בחג המצות];

ורבי מאיר, מאי טעמא?

דכתיב (דברים יב,ה-ו)[כי אם אל המקום אשר יבחר ה' אלקיכם מכל שבטיכם לשום את שמו שם לשכנו תדרשו] ובאת שמה (פסוק ו) והבאתם שמה [עלתיכם וזבחיכם ואת מעשרתיכם ואת תרומת ידכם ונדריכם ונדבתיכם ובכרת בקרכם וצאנכם].

ורבנן?

ההוא - לעשה (דמצות עשה עליו להביאו ברגל ראשון).

ורבי מאיר?

כיון דאמר ליה רחמנא "אייתי" (ברגל ראשון - זהו זמן שקבע לו), ולא אייתי - (ואם איחרו מן המועד הוה - איחור) ממילא קם ליה בבל תאחר.

ורבי אליעזר בן יעקב, מאי טעמא?

דכתיב (במדבר כט,לט): אלה תעשו לה' במועדיכם [לבד מנדריכם ונדבתיכם לעלתיכם ולמנחתיכם ולנסכיכם ולשלמיכם] - מיעוט מועדים שנים.

ורבנן?

ההוא לכדרבי יונה, דאמר רבי יונה: הוקשו כל המועדים כולם זה לזה, שכולן מכפרים על טומאת מקדש וקדשיו (במסכת שבועות (דף י,א) איצטריך לומר שכל שעירי הרגלים מכפרים על טומאת מקדש וקדשיו, דילפינן משעיר דראש חודש, דכתיב ביה לשאת את עון העדה (ויקרא י,יז)).

ורבי אלעזר ברבי שמעון - מאי טעמא?

דתניא: '*רבי אלעזר ברבי שמעון אומר: לא יאמר "[וב]חג הסוכות", שבו דיבר הכתוב; למה נאמר? לומר שזה גורם*'.

ורבי מאיר ורבי אליעזר בן יעקב, האי "*בחג המצות ובחג השבועות ובחג הסוכות*" מאי דרשו ביה?

מיבעי להו לכדרבי אלעזר אמר רבי אושעיא, דאמר רבי אלעזר אמר רבי אושעיא: '*מניין לעצרת שיש לה תשלומין כל שבעה* (דאילו בחג הסוכות ובחג המצות נפקא לן (חגיגה דף ט) מ-וחגותם אותו חג לה' שבעת ימים [ויקרא כג,מא] - יכול יהו חוגגין כל שבעה? - תלמוד לומר: אותו - אותו אתה חוגג ואי אתה חוגג כל שבעה; אם כן למה נאמר שבעה)*?*

*תלמוד לומר: "בחג המצות ובחג השבועות ובחג הסוכות" - מקיש חג השבועות לחג המצות: מה חג המצות יש לו תשלומין כל שבעה אף חג השבועות יש לו תשלומין כל שבעה* (לתשלומים: שאם לא חג חגיגתו בראשון - יקריבנה בשני).

וליקש לחג הסוכות: מה להלן שמונה אף כאן שמונה?

שמיני רגל בפני עצמו הוא.

אימור דאמרינן שמיני רגל בפני עצמו - לענין פז"ר קש"ב (כבר פירשתיו במסכת יומא (דף ג,א) ומסכת סוכה (דף מח,א): טעון **פ**ייס לפר הבא בשמיני ואינו קרב לפי סדר המשמרות: ששנו ושלשו בפרי החג חוץ משתים ששנו ולא שלשו, ופר של שמיני - אין אחת מאותן שתים מקריבתו, אלא כל המשמרות מפיסות; וטעון **ז**מן [ברכת שהחיינו]; ו**ר**גל לעצמו, שאין שם חג הסוכות עליו; ו**ק**רבן לעצמו, שאין קרבנו כשאר ימי החג, שהפרים מתמעטים בהם אחד אחד וזה אינו אלא פר אחד, ושאר הימים שני אילים וארבעה עשר כבשים וְזֶה איל אחד וז' כבשים; ו**ש**יר לעצמו: אין שירו שוה לשל סוכות שאומר על הדוכן. ולא נתפרש לנו שירו, ובמסכת סופרים נמצא: שירו הוא למנצח על השמינית; **ב**רכה לעצמה: מברכין היו את המלך זכר לחנוכת הבית שנאמר (מ"א ח,סו) ביום השמיני שלח את העם ויברכו את המלך - כך מפורש בתוספתא דסוכה (פ"ד הלכה יז [ליברמן]). [תוספות: ברכה בברכת המזון ותפלה]) אבל לעניין תשלומין - דברי הכל תשלומין דראשון הוא, דתנן [חגיגה פ"א מ"י]: '*מי שלא חג יום טוב הראשון של חג - חוגג את כל הרגל ויום טוב האחרון של חג*'!

תפשת מרובה לא תפשת, תפשת מועט תפשת [ולכן תשלומים שבעה ימים ולא שמונה; ועיין תוספות].

אלא למאי הלכתא כתביה רחמנא ל-[ו]*בחג הסוכות*?

לאקושיה לחג המצות:

(ראש השנה ה,א)

מה חג המצות טעון לינה (ליל [ראשון של] חולו של מועד) אף חג הסוכות טעון לינה.

והתם מנלן?

דכתיב [דברים טז,ז: ובשלת ואכלת במקום אשר יבחר ה' אלקיך בו] ופנית בבקר והלכת לאהליך (ביום טוב לא קאמר קרא, שהרי הוא יום שחיובו ליראות בעזרה).

ותנא קמא ורבי שמעון (דדרשי ליה האי קרא לבל תאחר) - תשלומין לעצרת מנא להו? (דאילו רבי אלעזר ברבי שמעון לא קשיא מידי, דאיהו יליף בל תאחר מ"*[וב]חג הסוכות*" לחודיה - אייתר ליה "[ב]חג המצות ו[ב]חג השבועות” להקישא לתשלומין;)

נפקא להו מדתני רבה בר שמואל, דתני רבה בר שמואל: '*אמרה תורה: מנה ימים* (שנאמר (במדבר יא,כא) עד חדש ימים) *וקדש חדש* (בקרבנות)*, מנה ימים וקדש עצרת; מה חדש* (קדושו) *למנויו* (אחד ממנויו ביום ראש חדש הוא מקריבן: זמן הוקבע להם אחד מן הימים שהוא נמנה על ידם) *אף עצרת למנויו* (הבאת קרבנותיה באחד ממנוייה, והרי היא נמנית על ידי שבועים, שנאמר (ויקרא כג,טו) שבע שבתות תמימות תהיינה)'.

אימא עצרת חד יומא (דכתיב תספרו חמשים יום (ויקרא כג,טז))?

אמר רבא: אטו עצרת יומי מנינן, שבועי לא מנינן? והאמר מר 'מצוה למימני יומי ומצוה למימני שבועי'!? ועוד: "חג שבועות" כתיב! [דברים טז,י: ועשית חג שָׁבֻעוֹת לה' אלקיך...]

ופסח, בר מיקרב ברגלים הוא (דקאמר ליה תנא לעיל בבל תאחר דשלש רגלים)? פסח זימנא קביעא ליה: אי אקרביה אקרביה ואי לא אקרביה אידחי ליה (והרי אינו יכול להקריבו אלא בי"ד בניסן)!

אמר רב חסדא: 'פסח' כדי נסבה.

רב ששת אמר: מאי 'פסח'? - שלמי פסח (פסח בשלא קרב בזמנו: שאבד ונתכפר באחר - הוא נעשה שלמים, כדנפקא לה בפסחים (דף צז,ב), ואותן שלמים - אם אחרן שלש רגלים - עובר).

אי הכי היינו שלמים?

תנא שלמים הבאין מחמת פסח, ותנא שלמים הבאין מחמת עצמן; סלקא דעתך אמינא: 'הואיל ומחמת פסח קאתו

(ראש השנה ה,ב)

כפסח דמו (וברגל ראשון יעבור עליהן) - קא משמע לן.

מנהני מילי (דאכל הנך דתניא במתניתא לעיל איכא בל תאחר)?

דתנו רבנן [דומה לספרי דברים פסקא רסד]: '(דברים כג,כב) *כי תדֹר נדר* [לה' אלהיך לא תאחר לשלמו: כי דרש ידרשנו ה' אלהיך מעמך והיה בך חטא] - אין לי אלא נדר ("הרי עלי"); נדבה ("הרי זו") מנין? נאמר כאן נדר, ונאמר להלן (ויקרא ז,טז) [ו]אם נדר או נדבה [זבח קרבנו - ביום הקריבו את זבחו יאכל וממחרת והנותר ממנו יאכל] - מה להלן נדבה עמו אף כאן נדבה עמו;

"לה' אלהיך" - אלו הדמין הערכין והחרמין וההקדשות (שהן קדשי בדק הבית וכולן לה' ואין לכהנים בהן כלום);

"לא תאחר לשלמו" - הוא ולא חילופיו (עליו אתה עובר ולא על חילופיו ולקמיה מפרש לה);

"כי דרוש ידרשנו" - אלו חטאות ואשמות (שהן נדרשין ממך שהרי חובה הם מוטלין עליך) עולות ושלמים (כגון עולת ראיה ושלמי חגיגה שהן חובה, דאלו דנדר ונדבה - ברישא דקרא כתיבי, וה"ה נמי לבכור ולמעשר ופסח שהן חובה);

"ה' אלהיך" - אלו צדקות ומעשרות (דהא קרא יתירא הוא, דהוה ליה למכתב "כי דרוש ידרשנו" וכבר "ה'" כתוב למעלה במקרא; נדרוש ביה לאתויי צדקות ומעשרות שכתוב בהן שם זה "ולך תהיה צדקה לפני ה' אלהיך" (דברים כד,יג); ואכלת לפני ה' אלהיך מעשר דגנך (דברים יד,כג)) ובכור [שהוקש למעשר, להלן];

"מעמך" - זה לקט שכחה ופאה (שהן חלקו של עני דכתיב ביה "את העני עמך" (שמות כב,כד))

"והיה בך חטא" - ולא בקרבנך חטא (אין הקרבן נפסל בכך).

אמר מר: '*לא תאחר לשלמו - הוא ולא חילופיו*' (כגון אבדה, והפריש אחרת תחתיה, נמצאת הראשונה - ונתכפר בה), חילופי מאי? אי חילופי עולה ושלמים - מקרב קרבי (וכיון דקרבה - הרי היא קרבן לעצמה ו"לשלמו" קרינא ביה); אי חילופי חטאת - למיתה אזלא (חילופי חטאת שכיפרו בעליה - מחמש חטאות המתות היא, ופשיטא דלא עבר עליה בבל תאחר)! אלא מאי "*חילופיו*"? - חילופי תודה (וכגון שנתערבה בראשונה, וקיימא לן על זבח התודה חלות [ויקרא ז,יב] : התודה טעונה לחם, ולא חליפתה ולא תמורתה טעונין לחם), דתני רבי חייא: '*תודה שנתערבה בתמורתה ומתה אחת מהן* (שאם היו שתיהן קיימות - מביאן ומביא ארבעים חלות כמשפט התודה, ואומר "הרי הלחם הזה לשם אותה שהיא תודה", ושחיטת התודה תקדש ארבעים כמשפטה; אבל מתה) *- חברתה אין לה תקנה*'.

היכי ליעביד? ליקרבה וליקריב לחם בהדה? דלמא תמורה היא? ליקרבה בלא לחם - דלמא תודה היא? והא, כיון דלאו בת הקרבה היא - קרא למעוטי למה לי (והיכי ממעט קרא מבל תאחר)?!

אמר רב ששת: לעולם למעוטי חילופי עולה ושלמים, והכא במאי עסקינן? - כגון שעברו עליו שני רגלים, והומם, וחיללו על אחר (אמר "זה תחת זה" - ובעל מום יוצא לחולין), ועבר עליו רגל אחד: סלקא דעתך אמינא הואיל ומכח קמא קאתי כמאן דעברו עליו שלשה רגלים דמי - קא משמע לן (והכי קאמר קרא: אם על האחד עבר זמן איחור - חייב, ולא שיצטרפו הוא וחילופיו לשלש רגלים).

ולרבי מאיר, דאמר 'כיון שעבר עליו רגל ראשון עובר בבל תאחר' - מאי איכא למימר?

אמר רבא: הכא במאי עסקינן? כגון שהומם בתוך הרגל וחיללו ועבר עליו הרגל; סלקא דעתך אמינא 'הואיל ומכח קמא קאתי, כמאן דעבר עליה כוליה רגל דמי' - קא משמע לן "והיה **בךָ** חטא" ולא בקרבנך חטא.

והא - מהכא נפקא? מדאחרים [גם "אחרים" הוא כנוי לרבי מאיר (הוריות יג,ב-יד,א)] נפקא, דתניא: '*אחרים אומרים: יכול יהא בכור שעברה שנתו* (מצותו בתוך שנתו, שנאמר (דברים טו,כ) לפני ה' אלהיך תאכלנו שנה בשנה) *כפסולי המוקדשין* (כבעל מום) *ויפסל* (הואיל ועבר עליו ואיחרו, שהרי אין שנה בלא שלשה רגלים ברוב שנים)*? תלמוד לומר:* (דברים יד,כג) ואכלת לפני ה' אלהיך [במקום אשר יבחר לשכן שמו שם] מעשר דגנך תירושך ויצהרך ובכורת בקרך וצאנך [למען תלמד ליראה את ה' אלהיך כל הימים] *- מקיש בכור למעשר* (במעשר דגן קא משתעי קרא)*: מה מעשר אינו נפסל משנה לחברתה* (דכתיב (דברים יד,כח) מקצה שלש שנים וגו' - אם שהה מעשרותיו שנה ראשונה ושניה) *- אף בכור אינו נפסל משנה לחברתה*'.

איצטריך [גם לרבי מאיר שהוא "אחרים" צריך עוד לימוד]! סלקא דעתך אמינא 'הני מילי בכור, דלאו בר הרצאה (אם לכפרה אם לדורון) הוא, אבל קדשים דבני הרצאה נינהו - אימא לא לירצו (מאחר שהביאן בעבירה)' - קא משמע לן.

ואכתי

(ראש השנה ו,א)

מדבן עזאי נפקא, דתניא: '*בן עזאי אומר:* [ויקרא ז,יח: ואם האכל יאכל מבשר זבח שלמיו ביום השלישי לא ירצה המקריב אֹתוֹ לא יחשב לו פגול יהיה והנפש האכלת ממנו עונה תשא] *אוֹתוֹמה תלמוד לומר*? לפי שנאמר (דברים כג,כב) [כי תדר נדר לה' אלקיך] לא תאחר לשלמו [כי דרש ידרשנו ה' אלקיך מעמך והיה בך חטא] - שומע אני אף מאחר נדרו בבל ירצה? תלמוד לומר 'אותו' - אותו בלא ירצה ואין מאחר נדרו בלא ירצה'!? (בתורת כהנים תני לה ['*אותו מה תלמוד לומר*'] גבי פיגול: לא ירצה המקריב אותו לא יחשב [פגול הוא].)

אלא 'בך חטא' - ולא באשתך חטא; סלקא דעתך אמינא: 'הואיל ואמר רבי יוחנן - ואי תימא רבי אלעזר - אין אשתו של אדם מתה אלא אם כן מבקשין ממנו ממון ואין לו, שנאמר (משלי כב,כד) אם אין לך לשלם למה יקח משכבך מתחתיך - אימא בהאי עון דבל תאחר נמי אשתו מתה?' - קא משמע לן.

תנו רבנן: '[דברים כג,כד: מוצא שפתיך תשמר ועשית כאשר נדרת לה' אלקיך נדבה אשר דברת בפיך]:

*מוצא שפתיך - זו מצות עשה* (דמסתמא הכי אמר קרא: מוצא שפתיך – קיים; תוספות: דכתיב והיֹצֵא מפיכם תעשו (במדבר לב,כד))*;*

*תשמור - זו מצות לא תעשה* (שלא תאחר, כדרבי אבין אמר רבי אילעי: כל מקום שנאמר השמר פן ואל כו' (מנחות צט,ב))*;*

*ועשית* (על כרחך) *-* (מכאן) *אזהרה לבית דין שיעשוך* (לכוף)*;*

*כאשר נדרת - זה נדר;*

*לה' אלהיך -* (קרא יתירא הוא לדרשה: לרבות דבר שבחובה) *אלו חטאות ואשמות עולות ושלמים;*

*נדבה - כמשמעו;*

*אשר דברת - אלו קדשי בדק הבית;*

*בפיך - זו צדקה*' (רש"י: קרא יתירא דריש; תוספות: דכתיב יָצָא מפי צדקה (ישעיה מה,כג)).

אמר מר: '*מוצא שפתיך - זו מצות עשה*'; למה לי? [דברים יב,ה-ו: כי אם אל המקום אשר יבחר ה' אלקיכם מכל שבטיכם לשום את שמו שם לשכנו תדרשו] ובאת שמה (פסוק ו) והבאתם שמה [עלתיכם וזבחיכם ואת מעשרתיכם ואת תרומת ידכם ונדריכם ונדבתיכם ובכרת בקרכם וצאנכם] נפקא?

'*תשמור - זו מצות לא תעשה*'; למה לי? מ-[כִּי תִדֹּר נֶדֶר לַה' אֱלֹהֶיךָ] לֹא תְאַחֵר לְשַׁלְּמוֹ [כִּי דָרֹשׁ יִדְרְשֶׁנּוּ ה' אֱלֹהֶיךָ מֵעִמָּךְ וְהָיָה בְךָ חֵטְא [דברים כג,כב]] נפקא?

'*ועשית - אזהרה לבית דין שיעשוך*' - למה לי? מ-יקריב אֹתו נפקא, דתניא [ספרא ויקרא דבורא דנדבה פרשתא ג הלכה טו]: '[ויקרא א,ג: אם עֹלה קרבנו מן הבקר - זכר תמים יקריבנו אל פתח אהל מועד] *יקריב אֹתוֹ* [לרצֹנוֹ לפני ה'] (יקריב אתו - קרא יתירא הוא, דהא כתיב ברישיה יקריבנו) *- מלמד שכופין אותו; יכול בעל כרחו? - תלמוד לומר לִרְצֹנוֹ! הא כיצד? - כופין אותו עד שיאמר "רוצה אני"*'?

חד דאמר ולא אפריש, וחד אפריש ולא אקריב, וצריכא: דאי אשמעינן 'אמר ולא אפריש' - משום דלא קיימיה לדיבוריה, אבל 'אפריש ולא אקריב' אימא: כל היכא דאיתיה - בי גזא דרחמנא איתיה - צריכא; ואי אשמעינן 'אפריש ולא אקריב' - דקא משהי ליה גביה, אבל 'אמר ולא אפריש' אימא: דיבורא לא כלום הוא - צריכא.

ומי מצית אמרת ד'אמר ולא אפריש'? והא נדבה כתיבא (ובקרא ד'בל תאחר' נמי רבינן ליה בגזירה שוה), ותנן [קינים פ"א מ"א]: '*אי זהו נדר? האומר "הרי עלי עולה"; ואי זו היא נדבה? האומר "הרי זו עולה"; ומה בין נדר לנדבה? נדר - מת או נגנב* (אם הפרישו לאחר זמן) *חייב באחריותו, נדבה - מתה או נגנבה אינו חייב באחריותה*'.

אמר רבא: משכחת לה (דאמר ולא הפריש והויא נדבה) כגון דאמר "הרי עלי עולה על מנת שאיני חייב באחריותה (שכשאפרישנה לא אתחייב באחריותה)".

'*בפיך - זו צדקה*'; אמר רבא: וצדקה מיחייב עלה לאלתר; מאי טעמא? - דהא קיימי עניים.

פשיטא!?

מהו דתימא 'כיון דבעניינא דקרבנות כתיבא (לבל תאחר) - עד דעברי עלה שלשה רגלים כקרבנות' - קא משמע לן: התם הוא דתלינהו רחמנא ברגלים, אבל הכא לא, דהא שכיחי עניים.

אמר רבא: כיון שעבר עליו רגל אחד - עובר בעשה (על הקרבן, דכתיב 'ובאת שמה והבאתם' [זו דרשת רבי מאיר לעיל ד,ב: ורבי מאיר - מאי טעמא? דכתיב (דברים יב,ה-ו) ובאת שמה (פסוק ו) והבאתם שמה]).

מיתיבי [עדויות פ"ז מ"ו; תמורה פ"ג מ"א]: '*העיד רבי יהושע ורבי פפייס על ולד שלמים* (שהפריש בהמה מעוברת או עיברה לאחר הקדישה) *שיקרב שלמים. אמר רבי פפייס: אני מעיד שהיתה לנו פרה של זבחי שלמים, ואכלנוה בפסח, ואכלנו ולדה שלמים בחג*'; בשלמא בפסח לא אקרבוה - אימור דמחוסר זמן הוה (שמא לא עברו עליו שמונה ימים), אלא 'ולדה בעצרת' [כך היה צריך להיות, ולא 'בחג' = בסוכות]? היכי משהי לה ועברי עליה בעשה?

אמר רב זביד משמיה דרבא: כגון

(ראש השנה ו,ב)

שהיה חולה (הולד) בעצרת.

רב אשי אמר: מאי '*ואכלנו ולדה שלמים בחג*' דקתני? - חג השבועות.

ואידך?

כל היכא דתני 'פסח' (דבעי למיתני בתריה שבועות) תני 'עצרת' (ולא 'חג').

ואמר רבא: כיון שעברו עליו שלשה רגלים - בכל יום ויום עובר בבל תאחר.

מיתיבי: '*אחד בכור ואחד כל הקדשים - כיון שעברו עליהם שנה בלא רגלים* (לקמיה מפרש)*, רגלים בלא שנה - עובר בבל תאחר*'!

והאי מאי תיובתיה?

אמר רב כהנא: מאן דקא מותיב - שפיר קא מותיב: מכדי תנא אלאוי קא מהדר? ליתני 'בכל יום ויום עובר בבל תאחר'!

ואידך?

תנא למיקבעיה בלאו (להודיעך כל צידי זמן התחלת 'בל תאחר' שבו) קא מהדר, בלאוי יתירי (להודיעך לאוין הרבים שבו) - לא קא מהדר.

גופא: אחד בכור ואחד כל הקדשים, כיון שעברו עליהם שנה בלא רגלים, רגלים בלא שנה - עובר בבל תאחר.

בשלמא 'רגלים בלא שנה' - משכחת לה; אלא 'שנה בלא רגלים' - היכי משכחת לה? הניחא למאן דאית ליה כסדרן, משכחת לה (דעברה שנה ולא עברו רגלים כסדרן, ולמדך דכיון דעברה שנה - אף על פי שלא עברו רגלים כסדרן - חייב; וסבר לה כרבי שמעון בחד ופליג עליה בחדא) אלא למאן דלית ליה כסדרן - היכי משכחת לה?

בשלמא לרבי (דאמר 'חדש העיבור אינו מן השנה חוץ מי"א יום ששנת חמה יתירה על הלבנה' -) משכחת לה בשנה מעוברת, דתניא [ספרא בהר פרשה ד הלכה ד]: '[ויקרא כה,ל: ואם לא יגאל עד מלאת לו שנה תמימה וקם הבית אשר בעיר אשר לא לוֹ חֹמָה לצמיתֻת לקֹנה אתו לדֹרֹתיו לא יצא ביֹבל] *שנה תמימה* (האמורה בבתי ערי חומה) *- רבי אומר: מונה שלש מאות וששים וחמשה יום* (ואפילו בשנה פשוטה) *כמנין ימות החמה* (ואף בשנה מעוברת, כיון שעברו שלש מאות וששים וחמשה ימים מִשֶמְכָרָהּ - נחלט לו)*; וחכמים אומרים: מונה שנים עשר חדש מיום ליום* (מט"ו בניסן לחמשה עשר בניסן)*:* (אם מכרה בט"ו בניסן) *ואם נתעברה שנה - נתעברה לו* (למוכר, ועל כרחו של לוקח אינו נחלט עד שיגיע ט"ו בניסן)' משכחת לה לרבי דאקדשה בתר חג המצות (בתוך הרגל; ואית דאמרי לאחר הרגל, ושילהי אדר בתרא לאו דוקא, אלא לאחר שיצא אדר קאמר) דכי מטא שילהי אדר בתראה שנה מליא (שלש מאות וששים וחמשה ימים), רגלים לא מלו; אלא לרבנן היכי משכחת לה?

כדתני רב שמעיה [תוספתא מסכת ערכין (צוקרמאנדל) פרק א הלכה ט]: '*'עצרת' - פעמים חמשה, פעמים ששה* (שהוא ששה בסיון, יום החמשים לעומר) *פעמים שבעה; הא כיצד? - שניהן* (ניסן ואייר) *מלאין* (הרי ט"ו ימים מניסן ושלשים דאייר- מלא להו חמשים ב)*חמשה* (בסיון)*; שניהן חסרין - שבעה; אחד מלא ואחד חסר - ששה* (ומשכחת לה שנה בלא רגלים כגון שניהם מלאים, ואירע עצרת בה' בסיון, והקדישה למחרת: בו' בסיון, ולשנה הבאה היו שניהן חסרים ואירע עצרת בז' בסיון, והשנה מלאה ביום ו' בסיון משהקדישה, ועדיין לא עבר עצרת עליו)'!

ומאן תנא (תנא קמא, דלא איירי בשנה בלא רגלים) דפליג עליה דרב שמעיה?

אחרים היא, דתניא [תוספתא מסכת ערכין (צוקרמאנדל) פרק א הלכה יא]: '*אחרים אומרים: אין בין עצרת לעצרת אין בין ראש השנה לראש השנה אלא ארבעה ימים בלבד* (קסברי לעולם כל חדשי השנה אחד מלא ואחד חסר, ואין מעברין ואין מחסרין שום חדש לצורך, והויא לה שנה שנ"ד ימים; נמצאת כל השנה שבועים שלמים חוץ מארבעה הימים, והן הדוחין קביעות השנה מקביעות חברתה) *ואם היתה שנה מעוברת - חמשה* (קסבר חדש עיבור - לעולם חסר, ואינו דוחה את המועדות אלא יום אחד שהוא יתר על ארבעה שבועות)'.

בעי רבי זירא: יורש מהו בבל תאחר (על נדר אביו)?: (דברים כג,כב) כי תדֹר נדר [לה' אלקיך - לא תאחר לשלמו כי דרש ידרשנו ה' אלקיך מעמך והיה בך חטא] אמר רחמנא, והא לא נדר, או דלמא ובאת שמה והבאתם שמה [זו דרשת רבי מאיר לעיל ד,ב: ורבי מאיר - מאי טעמא? דכתיב (דברים יב,ה-ו) ובאת שמה (פסוק ו) והבאתם שמה], והא מיחייב?

תא שמע, דתני רבי חייא: '[דברים כג,כב: כי תדר נדר לה' אלקיך - לא תאחר לשלמו כי דרש ידרשנו ה' אלקיך] *מֵעִמָּךְ* [והיה בך חטא] *- פרט ליורש*'.

והאי 'מֵעִמָּךְ' מיבעי ליה: '*זה לקט שכחה ופאה*' [לעיל ה,ב, שלא תאחר]!?

קרי ביה 'עמך' וקרי ביה 'מעמך' (ודריש ביה תרתי: ד'עמך' משמע ליה חלקו של עני, ומ' יתירא - למעוטי יורש).

בעי רבי זירא: אשה מה היא בבל תאחר?: מי אמרינן 'הא לא מיחייבא בראיה (דכתיב (דברים טז,טז ועוד) כל זכורך, וכיון דלא מיחייבא למיסק - לא שייך בה זמן רגלים לבל תאחר)? או דלמא הא איתה בשמחה (מיחייבא למיסק משום שמחה, דכתיב (דברים טז,יד) ושמחת בחגך, ואמר מר (פסחים קט,א) בזמן שבית המקדש קיים אין שמחה אלא בבשר שלמים, שנאמר (דברים כז,ז) וזבחת שלמים ואכלת שם ושמחת [לפני ה' אלקיך])?

אמר ליה אביי: ותיפוק ליה דהא איתה בשמחה!

ומי אמר אביי הכי? והאמר אביי 'אשה - בעלה משַׂמְחָהּ' (בבבל בבגדי צבעונין, בארץ ישראל בבגדי פשתן המגוהצים; [הכי איתא בקדושין לד,ב])?

לדבריו דרבי זירא קאמר.

איבעיא להו: בכור - מאימתי מונין לו שנה [ר"ח: למצוות הבאה שנה בשנה: [דברים פרק טו,כ] לפני ה' אלהיך תאכלנו שנה בשנה במקום אשר יבחר ה' אתה וביתך]?

אביי אמר: משעה שנולד;

רב אחא בר יעקב אמר: משעה שנראה להרצאה;

ולא פליגי: הא בתם (דקאי להרצאה משנראה להרצאה),

(ראש השנה ז,א)

הא בבעל מום (שנולד במומו ועומד לישחט בחוץ: מיום שנולד הוא ראוי לכך ומונין לו משנולד).

בעל מום מי מצי אכיל ליה (ביום שנולד - דלמא נפל הוה, ואין שחיטה מטהרתו עד שישהה שמונה ימים, דשוב נפק ליה מכלל נפל, דתניא (שבת קלה,ב; תוספתא שבת פ"טז הלכה ז [ליברמן]) '*רבן שמעון בן גמליאל אומר: כל ששהה שלשים יום באדם אינו נפל, ובבהמה שמונה ימים*')?

דקים ליה ביה שכלו לו חדשיו [ואז אינו נחשב נפל אפילו ביום שנולד].

תנו רבנן: '*באחד בניסן ראש השנה לחדשים* (למנין חדשי השנה) *ולעיבורין* (קא סלקא דעתא לישב בית דין ולעיין אם השנה הבאה צריכה להתעבר) *ולתרומת שקלים* (להקריב ראשון קרבנות הלקוחים מתרומת קופות של שקלי שנה זו)*, ויש אומרים אף לשכירות בתים* (המשכיר בית לחבירו ואמר 'לשנה זו' - כלתה שנתו באחד בניסן, ואפילו לא דר בו אלא חודש אחד)'.

לחדשים - מנלן? דכתיב (שמות יב,ב ושם) החדש הזה לכם ראש חדשים ראשון הוא לכם לחדשי השנה (ומנלן דניסן?, וכתיב קרא אחרינא, דכתיב:) (פסוק ג) דברו אל כל עדות ישראל לאמר בעשור לחדש הזה ויקחו להם איש שה לבית אבות שה לבית (לפסח) (פסוק ו) והיה לכם למשמרת עד ארבעה עשר יום לחדש הזה ושחטו אֹתוֹ [כל עדת שראל בין הערבים], וכתיב (שהפסח בחדש האביב) (דברים טז,א) שמור את חדש האביב [ועשית פסח לה' אלקיך, כי בחדש האביב הוציאך ה' אלקיך ממצרים לילה] - איזהו חדש שיש בו אביב (שהתבואה בכירה בו להיות מבושלת בגמר בישולה)? הוי אומר זה ניסן, וקרי ליה ראשון.

ואימא אייר?

בעינא 'אביב', וליכא (שכבר נגמרה מניסן, ואי איכא זרעא אפילה - אין זה בכיר אלא אפיל).

ואימא אדר (דאיכא זרעא חרפא המתבכר מאדר)?

- בעינא רוב אביב (שיהו רוב תבואות מתבכרות בו), וליכא.

מידי 'רוב אביב' כתיב?

אלא אמר רב חסדא: מהכא (ויקרא כג,לט) אך בחמשה עשר יום לחדש השביעי באספכם את תבואת הארץ [תחגו את חג ה' שבעת ימים; ביום הראשון שבתון וביום השמיני שבתון] - איזהו חדש שיש בו אסיפה (שמכניסין בו פירות לבית מפני הגשמים; וכל הקיץ הן עשויות גדישין לייבש)? הוי אומר זה תשרי, וקא קרי ליה השביעי!

ואימא מרחשון, ומאי [ה]שביעי - שביעי לאייר?

- בעינא אסיף, וליכא.

ואימא אלול, ומאי [ה]שביעי - שביעי לאדר?

- בעינא רוב אסיף, וליכא.

מידי 'רוב אסיף' כתיב?

אלא אמר רבינא: דבר זה מתורת משה רבינו לא למדנו, מדברי קבלה למדנו (זכריה א,ז) ביום עשרים וארבעה לעשתי עשר חדש הוא חדש שבט [בשנת שתים לדריוש היה דבר ה' אל זכריה בן ברכיהו בן עדוא הנביא לאמר]; [כלומר: שבט הוא החודש ה-11.]

רבה בר עולא אמר מהכא: (אסתר ב,טז) ותלקח אסתר אל המלך אחשורוש אל בית מלכותו בחדש העשירי הוא חדש טבת [בשנת שבע למלכותו];

רב כהנא אמר: מהכא: (זכריה ז,א) [ויהי בשנת ארבע לדריוש המלך היה דבר ה' אל זכריה] בארבעה לחדש התשיעי בכסלו;

רב אחא בר יעקב אמר: מהכא (אסתר ח,ט) ויקָראו סופרי המלך בעת ההיא בחדש השלישי הוא חדש סיון [בשלושה ועשרים בו ויכתב ככל אשר צוה מרדכי אל היהודים ואל האחשדרפנים והפחות ושרי המדינות אשר מהדו ועד כוש שבע ועשרים ומאה מדינה מדינה ומדינה ככתבה ועם ועם כלשנו ואל היהודים ככתבם וכלשונם].

רב אשי אמר: מהכא: (אסתר ג,ז) [בחדש הראשון הוא חדש ניסן בשנת שתים עשרה למלך אחשורוש] הפיל פור הוא הגורל לפני המן מיום ליום ומחדש לחדש שנים עשר הוא חדש אדר.

ואיבעית אימא מהכא: (תחילת הפסוק אסתר ג,ז) בחדש הראשון הוא חדש ניסן.

וכולהו, מאי טעמא לא אמרי מהאי?

דלמא מאי [ה]ראשון - ראשון למילתיה (למעשה המן);

ותנא דידן (דלא תנא במתניתין 'ראש השנה לחדשים')?

בשנים קמיירי, בחדשים לא קמיירי.

ולעיבורין:

לעיבורין מניסן מנינן (בתמיה: וכי רשאין בית דין לישב ולעיין בצרכי עיבור השנה בניסן)? והתניא [תוספתא סנהדרין פ"ב מ"ז [צוקרמנדל]]: '*אין מעברין השנה* (אין מעיינין בצרכי צבור להודיע לגולה שעיברו בית דין את השנה, שלא ישתכח הדבר עד אדר הבא) *לפני ראש השנה, ואם עיברוה אינה מעוברת; אבל מפני הדחק* (שמפחדין שלא יגזרו שמד מלישב בית דין, או שצריך הנשיא לחצר המלך ואין מעברין אלא אם כן ירצה נשיא, כדאמר בסנהדרין (יא,ב)) *מעברין אותה אחר ראש השנה מיד, ואף על פי כן אין מעברין אלא אדר* (אין מוסיפין חדש על השנה אלא אדר, דכתיב: שמור את חדש האביב (דברים טז,א) - חדש הסמוך לאביב עבר, שיבוא אביב בזמנו)'.

אמר רב נחמן בר יצחק: מאי '*עיבורין*'? הפסקת עיבורין (שכיון שקדשו את החדש לשם ניסן - פסקה שנה שעברה מלהיות מעוברת עוד: שאין רשאין לעשות ניסן אדר, שכבר נכנסה שנה אחרת לענין עיבור), דתנן [עדויות פ"ז מ"ז]: '*הן העידו* שמעברין השנה כל אדר(אם ראו בית דין לאחַר הפורים שהשנה צריכה להתעבר - מעברין אותה)*, שהיו אומרים 'עד הפורים'* (לפי שהיו חכמים אומרים שאין מעברין אלא אם כן נתישבו בדבר לפני הפורים - לכך הוזקקו לעדות זו).

מאי טעמא דמאן דאמר '*עד הפורים*'?

כיון דאמר מר '*שואלין בהלכות הפסח קודם לפסח שלשים יום*' - אתי לזלזולי בחמץ (שכבר מן הפורים ואילך התחילו הדרשנים לדרוש ברבים בהלכות הפסח - הוזקקו השומעים לעשות פסח לסוף שלשים יום, ואם יעברו בית דין את השנה - לא יתקבלו דברי שלוחי בית דין לשומעין לדחות את הפסח, שכבר שמעו מן הדרשנים).

ואידך?

מידע ידיע דשתא מעברתא בחושבנא תליא מלתא, וסברי חושבנא הוא דלא סליק להו לרבנן עד האידנא;

ותנא דידן?

בהתחלה קמיירי, בהפסקה לא קמיירי (בראשי שנים דהפסקה לא קא מיירי).

ולתרומת שקלים:

מנלן?

אמר רבי יאשיה: אמר קרא (במדבר כח,יד) [ונסכיהם חצי ההין יהיה לפר ושלישת ההין לאיל ורביעת ההין לכבש יין] זאת עולת חדש בחדשו לחדשי השנה: (חדשי יתירא לדרשה) אמרה תורה 'חדש והבא קרבן מתרומה חדשה', וגמרי 'שנה' 'שנה' מניסן, דכתיב (שמות יב,ב) [החדש הזה לכם ראש חדשים] ראשון הוא לכם לחדשי השנה.

ולגמור שנה שנה מתשרי, דכתיב (דברים יא,יב) [ארץ אשר ה' אלהיך דרש אתה תמיד עיני ה' אלהיך בה] מרשית מראשית השנה [ועד אחרית שנה]?

דנין שנה שיש עמה חדשים משנה שיש עמה חדשים, ואין דנין שנה שיש עמה חדשים משנה שאין עמה חדשים.

אמר רב יהודה אמר שמואל: קרבנות צבור הבאין באחד בניסן - מצוה להביא מן החדש, ואם הביא מן הישן יצא, אלא שחיסר מצוה.

תניא נמי הכי: '*קרבנות צבור הבאין באחד בניסן - מצוה להביא מן החדש, ואם הביא מן הישן יצא, אלא שחיסר מצוה; ויחיד שהתנדב משלו - כשרין, בלבד שימסרם לצבור*'.

פשיטא?

מהו דתימא 'ליחוש שמא

(ראש השנה ז,ב)

לא ימסרם לצבור יפה יפה (בלב שלם)'? - קא משמע לן.

ותנא דידן (דלא תניא במתניתין)?

כיון דקתני '*אם הביא יצא*' - לא פסיקא ליה (מילתא, דליחשבה בראשי שנים).

ויש אומרים אף לשכירות בתים:

תנו רבנן [תוספתא ראש השנה פ"א הלכה ה [ליברמן]]: '*המשכיר בית לחבירו לשנה - מונה שנים עשר חודש מיום ליום, ואם אמר "לשנה זו" - אפילו לא עמד אלא באחד באדר, כיון שהגיע יום אחד בניסן - עלתה לו שנה*'; ואפילו למאן דאמר 'יום אחד בשנה חשוב שנה' (אבל בבציר מהכי לא אמרינן עלתה לו שנה, ודר בה שנה שלימה, דליכא למימר דאדעתא דההיא שתא אגרה) - שאני הכא דלא טרח איניש למיגר ביתא לבציר מתלתין יומין.

(רש"י: הכי גרסינן: תנו רבנן המשכיר בית לחבירו כו'. ולא גרסינן 'מנלן', דלאו מקראי יליף' דמדרבנן הוא.)

תוספות ד"ה עלתה לו שנה - ולא אמרינן 'הדמים מודיעים', והרי המעות מתנה או פקדון. [## ולולא מסתפינא הוה אמינא שהסכימו לפי מחיר מסוים לחודש, וצד אחד רוצה להפסיק – יכול, וישלם לו עבור יום אחד לפי שער השכר החודשי.]

ואימא תשרי (ראש השנה לשכירות בתים: אם לא עמד אלא באחד באלול, כיון שהגיע תשרי עלתה לו שנה)?

סתם כי אגר איניש ביתא (סמוך לתשרי) - לכולהו ימות הגשמים אגר.

ותנא קמא דברייתא (דלא אמר לשכירות בתים) ותנא דידן?

בניסן נמי מישכח שכיח קיטרי (עבים מתקשרין וגשמים יורדין והוי כימות הגשמים).

באחד באלול ראש השנה למעשר בהמה:

מני?

רבי מאיר היא, דתנן (בכורות פ"ט מ"ה): '*רבי מאיר אומר: באחד באלול ראש השנה למעשר בהמה*'.

ולרגלים:

מני?

רבי שמעון היא (דהא אליביה אוקימנא, דאית ליה כסדרן לבל תאחר).

אימא סיפא: '*רבי אלעזר ורבי שמעון אומרים: באחד בתשרי* (מראש השנה חייל)'; רישא וסיפא רבי שמעון, ומציעתא רבי מאיר?

אמר רב יוסף: רבי היא (הוא אמרה למתניתין), ונסיב לה אליבא דתנאי: ברגלים סבר לה כרבי שמעון, ובמעשר בהמה סבר לה כרבי מאיר (ונסיב מילתיה חדא כחד תנא וחדא כחד תנא)!

אי הכי (דחד גברא אמרה למתניתין, ונסיב מילתיה חדא כחד תנא -) '*ארבעה*'? חמשה (ראשי השנים) הוו (אחד בניסן, וט"ו בניסן, ואחד באלול, ואחד בתשרי, וט"ו בשבט, הא ניחא אי מוקמת לה לרישא כרבי שמעון שפיר, דלדידיה ארבעה נינהו, דלית ליה אחד באלול; אלא אי חד תנא אמרינהו - קשיא)?!

אמר רבא (לעולם רבי היא, והכי קאמר: אנא - חמשה סבירא לי, ומיהו): ארבעה לדברי הכל (הכל מודים לי בארבעה): לרבי מאיר ארבעה (דאית ליה אחד באלול): דל רגלים (דלדידיה ברגל אחד עובר בבל תאחר, כדתניא בברייתא דלעיל (ד,ב)); לרבי שמעון ארבעה: דל מעשר בהמה (דליתיה אלא באחד בתשרי, ובלאו מעשר נמי ראש השנה הוא).

רב נחמן בר יצחק אמר: ארבעה חדשים, ובהן כמה ראשי שנים (הלכך ניסן, דאית ביה תרי - חד קחשיב ליה).

מיתיבי: '*ששה עשר בניסן ראש השנה לעומר* (לאכול מן החדש מכאן ואילך)*; ששה בסיון ראש השנה לשתי הלחם* (נתחדשה השנה להביא מנחות מן החדש, שהעומר מתיר במדינה, ושתי הלחם במקדש)': לרבא (דאמר 'ארבעה לדברי הכל') - ליתני (מתניתין) 'ששה', לרב נחמן בר יצחק (דאמר חדשים קא חשיב) -ליתני 'חמשה' (דהא לא תנן 'סיון' במתניתין)!?

אמר רב פפא: כי קא חשיב - מידי דחייל מאורתא (משקדש היום); מידי דלא חייל מאורתא (כגון בט"ז בניסן: לא נתחדשה שנה מן החדש מערב עד למחר, לאחר שקרב העומר; וכן בששה בסיון) - לא קא חשיב.

והרי רגלים (דקתני מתניתין: לענין בל תאחר), דלא חיילי מאורתא (דקא סלקא דעתא זמן בל תאחר - לאו מאורתא הוא כשקדש היום חייל, אלא עד שתבא שעה שהיא ראויה להביא נדרים ונדבות, ואין זאת עד שיקריב תמיד של שחר, שאין קרבן קודם לו), וקחשיב?

כיון שצריך לאיתויי מעיקרא - מיחייב וקאי (להביא קרבן נדרו מחייב ועומד משעה שנדר והיה לו להקריבו מערב הרגל ולא הוקבעו רגלים לבל תאחר לענין הקרבת קרבן אלא לענין מיחל עליה בל תאחר, ומאורתא נמי חייל).

והרי יובלות (דקתני 'בראשי שנים' דמתניתין, דלא חיילי אלא על ידי תקיעת שופר דבית דין, ואינה אלא ביום, דכתיב ביום הכפורים תעבירו שופר (ויקרא כה,ט)), דלא חיילי מאורתא, וקחשיב?

רבי ישמעאל בנו של רבי יוחנן בן ברוקא היא, דאמר (לקמן בפירקין (ח,ב)) '*מראש השנה חייל יובל*' (ואינו תלוי בתקיעה, הלכך מאורתא דראש השנה חייל).

רב שישא בריה דרב אידי אמר: כי קא חשיב - מידי דלא תלי במעשה (כניסת ראש השנה שלהן אינה תלוי במעשה, אלא משהגיע היום הוה ראש השנה ומתחדשת השנה למילתיה), מידי דתלי במעשה (כגון ראש השנה דעומר ושתי הלחם: אין השנה מתחדשת להתיר חדש במדינה או במקדש אלא בהקרבת העומר וכבשי עצרת) לא קא חשיב.

והרי רגלים - מידי דתלי במעשה (קא סלקא דעתך שאין 'בל תאחר' חל עד שתבא שעה הראויה להבאת קרבן נדרו, נמצא שהוא תלוי בתמיד של שחר), וקא חשיב?

בל תאחר ממילא חייל (משקדש היום).

(ראש השנה ח,א)

והרי יובלות (יובל שהוא תלוי בתקיעה)?

רבי ישמעאל בנו של רבי יוחנן בן ברוקה היא.

ורב אשי אמר: ארבע ראשי השנים הם, שהן בארבע ראשי חדשים (האי דלא חשיב במתניתין אלא ארבעה - לפי שלא מנה אלא ראשי שנים הבאים בראשי חדשים, ואין רגלים מן המנין, אלא כדאמרינן 'רגל שבו', ולהכי לא תני נמי ראש השנה דעומר ושתי הלחם).

באחד בשבט (סתם לן תנא ברישא) כבית שמאי (דאי כבית הלל - הא אמרי בט"ו בו)?

הכי קאמר (תנא דמתניתין סתם ברישא 'אחד בשבט' - בראשי שנים, והדר פריש ואזיל בסיפא: '*באחד בשבט ראש השנה לאילן דברי בית שמאי*', למימרא: דהא דסתם ברישא '*ארבעה ראשי שנים*' בראשי חדשים - לאו דברי הכל היא, אלא אבית שמאי קאי): 'שלשה - לדברי הכל (לאו דוקא, דהא אחד באלול נמי פלוגתא היא: דרבי אליעזר ורבי שמעון אומרים באחד בתשרי, אלא אבית הלל קאי); באחד בשבט - מחלוקת בית שמאי ובית הלל'.

רבי אלעזר ורבי שמעון אומרים: [ראש השנה למעשר בהמה] באחד בתשרי:

אמר רבי יוחנן: ושניהם מקרא אחד דרשו, שנאמר (מקרא הוא בספר תהלים [סה,יד]) לבשו כרים הצאן (מתלבשות הכבשים, שמתעברות) ועמקים יעטפו בר (שהזריעה צומחת וניכרת יפה) יתרועעו אף ישירו (בניסן, כשיגיע זמן הקציר והתבואה בקשים שלה, והרוח מנשבת והן נוקשים זו על זו נשמע הקול, ונראות כמשוררות; זמן עיבור בהמה דקה - חמישה חדשים [בכורות דף ח,א]): רבי מאיר סבר: אימתי 'לבשו כרים הצאן'? - בזמן ש'עמקים יעטפו בר', ואימתי 'עמקים יעטפו בר'? - באדר: מתעברות באדר ויולדות באב; ראש השנה שלהן אלול (דסמוך לגמרו זמן חדש וישן שלהן לחידוש השנה);

רבי אלעזר ורבי שמעון אומרים: אימתי 'לבשו כרים הצאן'? - בזמן ש'יתרועעו (השיבולים) אף ישירו'; אימתי שבלים אומרות שירה? - בניסן; מתעברות בניסן ויולדות באלול - ראש השנה שלהן תשרי.

ואידך נמי - הא כתיב 'יתרועעו אף ישירו'?

ההוא באפלתא (יש לך צאן המעטיפות ומתאחרות לקבל זכר עד ניסן), דהויין בניסן (אבל רובן מאדר הוו).

ואידך נמי - הכתיב 'ועמקים יעטפו בר'?

ההוא בחרפייתא, דאתיין מאדר [שמקדימות ויולדות באדר].

בשלמא לרבי מאיר, (דדריש קרא) כדכתיב: 'לבשו כרים הצאן' - בזמן ש'עמקים יעטפו בר' ואיכא נמי (מיעוטא: שאין מתלבשות כרים עד) 'יתרועעו (השיבלים) אף ישירו'; אלא לרבי אלעזר ורבי שמעון (דאמר רובא בניסן ומיעוטא באדר) - איפכא מיבעי ליה (למיכתב): 'לבשו כרים הצאן' בזמן ש'יתרועעו אף ישירו' ואיכא נמי ד'עמקים יעטפו בר'!?

אלא אמר רבא: דכולי עלמא 'לבשו כרים הצאן' בזמן ש'עמקים יעטפו בר' - באדר, והכא בהאי קרא קמיפלגי: (דברים יד,כב) עשר תעשר [את כל תבואת זרעך היצא השדה שנה שנה] - בשני מעשרות הכתוב מדבר: אחד מעשר בהמה ואחד מעשר דגן; רבי מאיר סבר: מקיש מעשר בהמה למעשר דגן: מה מעשר דגן, סמוך לגמרו עישורו (ראש השנה למעשרות - תשרי, דהכי תני ליה לקמן (דף יב,א) בברייתא; ותשרי סמוך לגמרו הוא: דכל ימות החמה מניחם ליבש בגרנות שבשדות) - אף מעשר בהמה סמוך לגמרו עישורו; ורבי אלעזר ורבי שמעון סברי: מקיש מעשר בהמה למעשר דגן: מה מעשר דגן, ראש השנה שלו תשרי - אף מעשר בהמה ראש השנה שלו תשרי.

באחד בתשרי ראש השנה לשנים:

למאי הלכתא? אמר רב פפא: לשטרות (לתחילת שנות מלכים, כדפרישית בריש פרקין ( ב,ב)), דתנן [שביעית פ"י מ"ה]: '*שטרי חוב המוקדמין פסולין והמאוחרין כשירין*'.

והתנן: '*באחד בניסן ראש השנה למלכים*', ואמרינן: 'למאי הלכתא'? ואמר רב חסדא 'לשטרות'?

לא קשיא: כאן למלכי ישראל, כאן למלכי אומות העולם;

אלא הא דאמר רב חסדא: 'לא שנו אלא למלכי ישראל אבל למלכי אומות העולם מתשרי מנינן' - רב חסדא מתניתין אתא לאשמועינן?

לא! רב חסדא קראי אתא לאשמועינן (כדאמרן בריש פרקין (דף ג,ב) דברי נחמיה בן חכליה).

ואיבעית אימא: רב חסדא (דאיצטריך לאשמועינן כדאמרן דמלכי אומות בתשרי - לית ליה הא דרב פפא דפריש ראש השנה לשנים דהכא - לשטרות, אלא) כרבי זירא מתני לה (לפירושא דלשנים דמתניתין), דרבי זירא אמר: (ראש השנה לשנים =) לתקופה (לתקופת החמה ולבנה, לומר שמונין לברייתן והילוכן [של] תקופת החמה ומולדות הלבנה - מתשרי), ורבי אליעזר היא, דאמר 'בתשרי נברא העולם' (לקמן בפרקין (י,ב)).

רב נחמן בר יצחק אמר: לדין (ראש השנה לשנים, דתנן הכא - לדין תנא: שהקב"ה דן בתשרי את כל באי העולם כל הקורות אותם עד תשרי הבא) דכתיב (דברים יא,יב) [ארץ אשר ה' אלהיך דרש אתה תמיד עיני ה' אלהיך בה] מרשית השנה ועד אחרית שנה: מראשית השנה נידון (הנגזרות עליה) מה יהא בסופה!

ממאי דתשרי הוא?

דכתיב (תהלים פא,ד) תקעו בחדש שופר בכסה ליום חגנו - איזהו חג

(ראש השנה ח,ב)

שהחדש [הירח] מתכסה בו (לרחוקים כגון שחרית לבני מערב וערבית לבני מזרח, לפי שקטנה היא סמוך לחידושה)? הוי אומר זה ראש השנה, וכתיב (תהלים פא,ה) כי חק לישראל הוא משפט לאלהי יעקב.

תנו רבנן: '(תהלים פא,ה) *כי חק לישראל הוא משפט לאלהי יעקב - מלמד שאין בית דין של מעלה נכנסין לדין אלא אם כן קידשו בית דין של מטה את החדש* (והכי קאמר: אם קבעו ישראל את חק החדש - יהא משפט להקב"ה)'.

תניא אידך: '*כי חק לישראל הוא - אין לי אלא לישראל, לאומות העולם מנין? - תלמוד לומר: משפט לאלהי יעקב.*

*אם כן מה תלמוד לומר 'כי חק לישראל'?*

*מלמד שישראל נכנסין תחילה לדין*';

כדרב חסדא, דאמר רב חסדא: מלך וציבור (כשהקב"ה דן אותם) - מלך נכנס תחילה לדין, שנאמר (מלכים א ח,נט) [ויהיו דברי אלה אשר התחננתי לפני ה' קרבים אל ה' אלקינו יומם ולילה לעשות משפט עבדו ומשפט עמו ישראל דבר יום ביומו] 'משפט עבדו' (שלמה קאמר ליה) 'ומשפט עמו'.

מאי טעמא?

אי בעית אימא: לאו אורח ארעא למיקם מלכא אבראי, ואיבעית אימא: מקמי דליפוש חרון אף (בשביל עונות ציבור).

ולשמיטין:

מנלן (ששנת שמיטה מקודשת מראש השנה ואסור בעבודת הקרקע)?

דכתיב (ויקרא כה,ד) ובשנה השביעית שבת שבתון יהיה לארץ [שבת לה', שדך לא תזרע וכרמך לא תזמר] - וגמר 'שנה'–'שנה' מתשרי, דכתיב (דברים יא,ב) [ארץ אשר ה' אלקיך דרש אתה, תמיד עיני ה' אלקיך בה] מרשית מראשית השנה [ועד אחרית שנה].

ולגמור 'שנה'-'שנה' מניסן, דכתיב (שמות יב,ב) [החדש הזה לכם ראש חדשים] ראשון הוא לכם לחדשי השנה?

- דנין 'שנה' שאין עמה חדשים מ'שנה' שאין עמה חדשים [לומדים גזירה שוה בין פסוקים שיש בהן 'שנה' ואין מוזכר בהן 'חדש'], ואין דנין [מפסוק שיש בה] 'שנה' שאין עמה חדשים מ[פסוק שיש בה ]'שנה' שיש עמה [בפסוק] חדשים.

וליובלות:

יובלות - באחד בתשרי הוא? יובלות בעשרה בתשרי הוא, דכתיב (ויקרא כה,ט) [והעברת שופר תרועה בחדש השבעי בעשור לחדש] ביום הכפורים תעבירו שופר [בכל ארצכם]!

הא מני? - רבי ישמעאל בנו של רבי יוחנן בן ברוקא היא, דתניא [ספרא בהר פרשתא ב פרק ב הלכה א]: '(ויקרא כה,י) *וקדשתם את שנת החמשים שנה* [וקראתם דרור בארץ לכל ישביה; יובל הוא תהיה לכם ושבתם איש אל אחזתו, ואיש אל משפחתו תשבו] (מכיון שאמר 'שבע שבתות שנים... והעברת שופר בחדש השביעי' [בפסוקים הקודמים ח-ט] - יודע אני שהיא שנת החמישים) *- מה תלמוד לומר? לפי שנאמר 'ביום הכפורים' - יכול לא תהא מתקדשת אלא מיום הכפורים ואילך? - תלמוד לומר 'וקדשתם את שנת החמשים' - מלמד שמתקדשת והולכת מתחילתה; מכאן אמר רבי ישמעאל בנו של רבי יוחנן בן ברוקא: מראש השנה עד יום הכפורים לא היו עבדים נפטרין לבתיהן* (דכתיב 'תעבירו שופר' והדר 'וקראתם דרור') *ולא משתעבדין לאדוניהם* (דכתיב 'וקדשתם את שנת החמישים')*, אלא אוכלין ושותין ושמחין ועטרותיהן בראשיהן* (אם רצה לשום עטרה בראשו להראות שיצא חפשי)*; כיון שהגיע יום הכפורים - תקעו בית דין בשופר, נפטרו עבדים לבתיהן, ושדות חוזרות לבעליהן*'.

ורבנן?

שָנִים אתה מקדש (כששנת היובל נכנסה מצוה על בית דין לומר "מקודשת השנה") ואי אתה מקדש חדשים (כרבי אליעזר ברבי שמעון, דאמר לקמן בפרק שני (דף כד,א) 'בין שנראה בזמנו בין שלא נראה בזמנו אין מקדשין אותו', ויליף טעמא מהכא).

תניא אידך: '[ויקרא כה,יא] *יובל הִוא* [שנת החמשים שנה תהיה לכם לא תזרעו ולא תקצרו את ספיחיה ולא תבצרו את נזריה] *- מה תלמוד לומר? לפי שנאמר 'וקדשתם את שנת החמשים'* (דילפינן מיניה שמתקדשת מתחלתה) *- יכול כשם שמתקדשת והולכת מתחילתה כך מתקדשת והולכת בסופה* (אחר ראש השנה ותמשוך עד יום הכפורים)*, ואל תתמה* (אם משמרין אותה בתוך שנה שלאחריה)*, שהרי מוסיפין מחול על קדש* (כדאמרינן לקמן בשמעתין)*? - תלמוד לומר:* יובל היא (מיעוטא היא) שנת החמשים: שנת החמשים אתה מקדש, ואי אתה מקדש שנת החמשים ואחת'!

(ראש השנה ט,א)

ורבנן (דלא ילפי מ'וקדשתם' שתתקדש מתחילתה, ולא איצטריך 'הִוא' למעוטי סופה)?

(דרשי ליה הכי): שנת חמשים אתה מונה, ואי אתה מונה שנת חמשים ואחת (ואי אתה מונה שנת היובל = שנת חמשים לסוף יובל שעבר [ומונה אותה גם] ואחת [כשנה ראשונה] למנין יובל הבא, ואי אתה מונה שנת היובל הבא אלא משנה שלאחר היובל), לאפוקי מדרבי יהודה דאמר (במסכת נדרים): שנת חמשים עולה לכאן ולכאן (שנת היובל ושנה ראשונה לשמטה הבאה [אותה השנה נמנית לכאן ולכאן]) - קא משמע לן דלא.

תוספות ד"ה ולאפוקי מדר"י - אומר ר"י: אפ"ה הלכה כרבי יהודה דאמר שנת החמשים עולה לכאן ולכאן, מדאמרינן בפרק קמא דע"ז (דף ט,ב ושם) בשמעתא דתנא דבי אליהו גבי מאן דלא ידע בכמה שני בשבוע קאי: 'נשקול מכל מאה תרתי ושדי אפרטי', וכל הסוגיא כדבריו;

ועוד: דסתם מתניתין דהכא אוקמא כרבי ישמעאל דפליג ארבנן דפליגי על רבי יהודה;

ועוד: דלר' ישמעאל מקדשין חדשים ואנן קי"ל בכוליה הש"ס שמקדשין חדשים, ור' יוסי נמוקו עמו קאי כרבי ישמעאל בפ"ק [דקדושין] (דף מ:) דאית ליה דיובל בתחילתו משמט;

ובערכין בסוף [המקדיש שדהו] (דף כח:) מוכח דמאן דאית ליה מתחילתו משמט סבר לה כרבי ישמעאל דאמר מר"ה חיילא יובל

[אבל לא נראה: דהא אומר התלמוד הכא ובפ' (אין נערכין) (ערכין דף יב ושם) [מסורת הש"ס: בפרק המוכר שדהו דף לג,א] לאפוקי מדרבי יהודה]

ומיהו אין ראיה גמורה מהא דקאמר הכא ובערכין לאפוקי מדרבי יהודה, דאשכחן בפרק 'המגרש' (גיטין דף פה:) 'אתקין רבא בגיטין מן יומא דנן ולעלם לאפוקי מדרבי יוסי דאמר זמנו של שטר מוכיח עליו', אע"ג דרבא גופיה פסק כוותיה ביש נוחלין (ב"ב דף קלו.)! וכן בפ"ק דכתובות (דף י.) לאפוקי דרשב"ג דאמר כתובה דאורייתא וקיימא לן 'כל מקום ששנה רשב"ג במשנתנו הלכה כמותו' והיא משנה בפרק בתרא דכתובות (דף קי:)!

ודמוסיפין מחול על קדש - מנלן?

דתניא : '[שמות לד,לא: ששת ימים תעבד וביום השביעי תשבת] בחריש ובקציר תשבות: רבי עקיבא אומר: (דעל כרחך אף על גב דרישא דקרא בשבת קאי, דכתיב 'ששת ימים תעבוד', סיפיה - אשביעית קאי, דאי אשבת - חריש וקציר הוא דאסור? שאר מלאכות מי שרו?) אינו צריך לומר חריש וקציר של שביעית, שהרי כבר נאמר [ויקרא כה,ד: ובשנה השביעת שבת שבתון יהיה לארץ שבת לה'] שדך לא תזרע [וכרמך לא תזמר] וגו' [(פסוק ה) את ספיח קצירך **לא תקצור** ואת ענבי נזירך לא תבצר, שנת שבתון יהיה לארץ]; אלא - חריש של ערב שביעית הנכנס לשביעית (שלא יחרוש שדה אילן ערב שביעית חריש שיועיל לשביעית) וקציר של שביעית היוצא למוצאי שביעית (כגון תבואה שהביאה שליש בשביעית - אתה נוהג בה מנהג שביעית בשמינית)*;*

*רבי ישמעאל אומר: מה חריש רשות אף קציר רשות,* (ולא דבר הכתוב אלא לענין שבת, כדכתיב; חריש של מצוה - ואפילו לזרוע לצורך עומר ושתי הלחם, שהרי אם מצא חרוש אינו חורש ואני אוסרו לך בשבת - אף קציר שאני אוסר לך - בשל רשות אני אוסר לך)*, יצא קציר העומר שהוא מצוה* (שאפילו מצא קצור - מצוה לקצור ויש לך ללמוד מכאן שדוחה את השבת)'.

ורבי ישמעאל - מוסיפין מחול על קדש מנא ליה?

נפקא ליה מדתניא: '[ויקרא כג,לב: שבת שבתון הוא לכם] ועניתם את נפשותיכם בתשעה [לחדש, בערב מערב עד ערב תשבתו שבתכם] *- יכול בתשעה?*

*תלמוד לומר: 'בערב';*

*אי 'בערב' - יכול משתחשך?*

*תלמוד לומר 'בתשעה'; הא כיצד? מתחיל ומתענה מבעוד יום; מלמד שמוסיפין מחול על קדש;*

*אין לי אלא בכניסתו, ביציאתו מנין? תלמוד לומר: 'מערב עד ערב'* (לילה הוא, ועד בכלל)*;*

*אין לי אלא יום הכפורים, שבתות מנין?*

*תלמוד לומר 'תשבתו';*

*ימים טובים מנין?*

*תלמוד לומר 'שבתכם'; הא כיצד? כל מקום שיש בו שבות מוסיפין מחול על קדש*'.

ורבי עקיבא - האי 'ועניתם את נפשותיכם בתשעה' - מאי עביד ליה?

מיבעי ליה לכדתני חייא בר רב מדפתי, דתני חייא בר רב מדפתי: *'ועניתם את נפשותיכם בתשעה' - וכי בתשעה מתענין? והלא בעשירי מתענין? אלא לומר לך: כל האוכל ושותה בתשיעי - מעלה עליו הכתוב*

(ראש שנה ט,ב)

*כאילו התענה תשיעי ועשירי* (דהכי קאמר קרא 'ועניתם... בתשעה' - אכילת תשעה אני קורא עינוי, וכיון דאכילתו עינוי - חשיבה כל דמפיש באכילה ושתיה טפי עדיף, דהא מדקאמר 'בערב' - על כרחך לא מקפיד אעינוי דתשעה, וכי קרי 'עינוי' בתשעה - אכילה ושתיה דידיה קרי עינוי)'.

תנו רבנן: '[ויקרא כה,י-יא: וקדשתם את שנת החמשים שנה, וקראתם דרור בארץ לכל ישביה יובל הִוא תהיה לכם, ושבתם איש אל אחזתו ואיש אל משפחתו תשבו (יא) יובל הִוא שנת החמשים שנה תהיה לכם לא תזרעו ולא תקצרו את ספיחיה ולא תבצרו את נזריה] *יובל היא - אף על פי שלא שמטו, אף על פי שלא תקעו* (יובל היא תהיה לכם - לעיל מיניה כתיב 'והעברת שופר וקדשתם את שנת החמשים שנה וקראתם דרור' והדר כתיב 'יובל היא תהיה לכם', וקרא יתירא הוא, לדרשה; והכי תדרשנה: יובל היא לכם מכל מקום, ואפילו לא נעשו בו דברים הללו: העברת שופר ולשוב אל אחוזה, דהיינו שמיטת קרקעות שקנו זה מזה, דכתיבא בתר האי קרא ושבתם איש אל אחוזתו - אף על פי כן שם היובל עליו, להיות אסור בזריעה ובצירה וקצירה, כדכתיב לא תזרעו וגו')*; יכול אף על פי שלא שלחו* (עבדים - יהא יובל)*? תלמוד לומר 'היא'* (אם עשית דברים הללו - היא יובל, ואם לאו אינו יובל; ולקמיה מפרש ויובל מאי חזי דתלי בקריאת דרור) *- דברי רבי יהודה;*

*רבי יוסי אומר: 'יובל היא' - אף על פי שלא שמטו אף על פי שלא שלחו; יכול אף על פי שלא תקעו? תלמוד לומר 'היא';*

*וכי מאחר שמקרא אחד מרבה ומקרא אחד ממעיט - מפני מה אני אומר 'יובל היא אף על פי שלא שלחו, ואין יובל אלא אם כן תקעו'?*

*לפי שאפשר לעולם בלא שילוח עבדים* (פעמים שאין עבד עברי בישראל שיטעון שילוח)*, ואי אפשר לעולם בלא תקיעת שופר* (שלא יהא שופר מצוי בעולם; לפיכך יש לנו לומר כשתלה הכתוב - לא תלה אלא בדבר המצוי לעולם)*;*

*דבר אחר: זו* (תקיעת שופר) *מסורה לבית דין* (לצוות לשלוחם לתקוע)*, וזו* (ושילוח עבדים) *אינה מסורה לבית דין* (מסורה ליחידים, ואם ימאן - יבטל היובל? הלכך לא תלאו הכתוב בו)';

מאי '*דבר אחר*'?

וכי תימא 'אי אפשר דליכא חד בסוף העולם דלא משלח' - זו מסורה לבית דין וזו אינה מסורה לבית דין.

בשלמא לרבי יוסי, כדקאמר טעמיה; אלא לרבי יהודה מאי טעמא?

אמר קרא (ויקרא כה,י ) [וקדשתם את שנת החמשים שנה] וקראתם דרור בארץ [לכל ישביה יובל הִוא תהיה לכם ושבתם איש אל אחזתו ואיש אל משפחתו תשבו] (וסמיך ליה יובל הִוא), וקסבר מקרא נדרש לפניו ולא לפני פניו (מיעוטא ד'היא' - אקריאת דרור קאי, דסליק מיניה, ולא אתקיעת שופר הכתובה לפני פניו).

דכולי עלמא דרור - לשון חירות? מאי משמע? דתניא: '*אין 'דרור' אלא לשון חירות. אמר רבי יהודה: מה לשון 'דרור'? כמדייר בי דיירא* (מי שהוא ברשותו לגור בכל מלון שירצה) *ומוביל סחורה בכל מדינה*'.

אמר רבי חייא בר אבא אמר רבי יוחנן: זו דברי רבי יהודה ורבי יוסי, אבל חכמים אומרים שלשתן מעכבות בו.

קסברי מקרא נדרש לפניו, ולפני פניו, ולאחריו (שמיטת קרקעות דכתיב בתריה: 'ושבתם איש אל אחוזתו').

והכתיב 'יובל' (לרבות במשמע: יובל מכל מקום)?

ההוא - דאפילו בחוצה לארץ.

והכתיב 'בארץ'?

ההוא - בזמן שנוהג דרור בארץ נוהג בחוצה לארץ, בזמן שאינו נוהג בארץ אינו נוהג בחוצה לארץ.

ולנטיעה - מנלן (דראש השנה שלה תשרי)?

דכתיב (ויקרא יט,כג) [וכי תבאו אל הארץ ונטעתם כל עץ מאכל וערלתם ערלתו את פריו] שלש שנים [יהיה לכם] ערלים [לא יאכל] וכתיב (ויקרא יט,כד) ובשנה הרביעית [יהיה כל פריו קדש הלולים לה'], ויליף שנה שנה מתשרי, דכתיב (דברים יא,יב) [ארץ אשר ה' אלקיך דרש אתה תמיד עיני ה' אלקיך בה] מראשית [מרשית" כתיב] השנה [ועד אחרית שנה].

וליגמר שנה שנה מניסן, דכתיב (שמות יב,ב) [החדש הזה לכם ראש חדשים] ראשון הוא לכם לחדשי השנה?

דנין שנה שאין עמה חדשים משנה שאין עמה חדשים, ואין דנין שנה שאין עמה חדשים משנה שיש עמה חדשים.

תנו רבנן [תוספתא ראש השנה פ"א ה"ח [ליברמן]]: '*אחד הנוטע אחד המבריך* (כופף את הזמורות בארץ, שקורין פרופינ"א; תוספות: כופף היחור בארץ ומכסהו בעפר וקוצץ באמצע כפיפתו, ואותו היחור יוצא לצד אחר כפוף מעט מעיקר האילן) *ואחד המרכיב* (אילן בחבירו, שקורין אונישטי"ר) *ערב שביעית שלשים יום לפני ראש השנה* (כיון שהגיע יום אחד בתשרי) *עלתה לו שנה* (למנין שני ערלה) *ומותר לקיימן בשביעית; פחות משלשים יום* (עד תשרי הבא) *לפני ראש השנה לא עלתה לו שנה* (אם אינה ערב שביעית)*, ואסור* (ואם ערב שביעית היא) *לקיימן בשביעית* (משום תוספת שביעית שמוסיפין מחול על קודש)

תוד"ה מרכיב: הוא המרכיב אילן בחבירו; ומשמע דמבריך ומרכיב חייב בערלה! וקשיא: דבפ"ק דערלה (משנה ה) משמע דהרכבה פטור מן ערלה, ותניא נמי בתורת כהנים [ספרא קדושים פרשתא ג הלכה ב]: '*ונטעתם - פרט למבריך ומרכיב; מכאן אתה אומר: ספוק גפנים וספוקן וספוק ספוקן - אף על פי שהבריכן בארץ – מותר*', ולשון 'ספוק בגפנים' כלשון [הרכבה] באילן, ומה שמבריך בשנה זו ומוציא זמורות וחזר והבריכן לשנה אחרת - זהו 'ספוק ספוקן'!

ויש לומר דהתם - כשלא נפסקה מאביה ובאילן זקן, והכא כשנפסקה מאביה כדמוכח [לקמיה דמונין לו משעת נטיעתו] (בפ"ק דערלה);

וצריך לדקדק אי הוה שייך לשנויי הכי בפרק 'משוח מלחמה' (סוטה מג,ב) גבי חוזר מעורכי המלחמה משום מבריך, ומשני: כאן בהרכבת איסור, כאן בהרכבת היתר.

ד"ה ומותר לקיימן בשביעית. לא הוה צריך למיתני "בשביעית", כיון דתנא רישא ערב שביעית.

ומתוך כך מדקדקין דאפילו לכתחילה שרי ליטע.

ותדע דלקמן מוקמינן לה כרבי מאיר; ובפרק 'הנזקין' (גיטין נג,ב) שמעינן לרבי מאיר דאמר בנוטע בשביעית, בין בשוגג ובין במזיד, יעקר; והיינו טעמא דמפרש התם: דנחשדו על השביעית, אבל אי לאו הכי - מותר לקיים, כדאמר התם; אם כן, אם היה כאן שום איסור - לא היה מתיר לקיים; ולקמן נמי קתני 'אין נוטעין פחות משלשים יום' [הא שלשים יום נוטעין לכתחלה], וההיא דלדברי האומר 'שלשים' - צריך שלשים, ושלשים מוקי לה רבנו תם לענין ערלה ולא לענין שביעית, כמו שאפרש; ומדקאמר 'מותר לקיימו' הוה משמע דלכתחלה אסור ליטע, דאי לכתחלה שרי - מה שייך 'מותר לקיימו'?

ושמא איידי דבעי למיתני סיפא 'אסור לקיימו' תנא רישא 'מותר לקיימו';

ותימה: דבפ"ב דשביעית (משנה א) תנן - ומייתי לה בפ"ק דמועד קטן (ג,ב) ש'חורשין בשדה הלבן עד פסח ובשדה האילן עד עצרת' וכיון דאפילו ליטע בתחילה שרי שלשים יום לפני ראש השנה, אמאי אסור לחרוש? לשתרי נמי לחרוש עד לפני ראש השנה שלשים יום!?

ואור"ת דלא החמירו בנטיעה כמו בחרישה משום דאין תוספת שביעית דאורייתא בנטיעה אלא בחרישה, דכתיב ביה קרא, כדדרשינן לעיל (ע"א) מ-בחריש ובקציר תשבות.

ועוד יש ליתן טעם: משום דכל חורש ערב שביעית הוי להועיל בשביעית, אבל אין לאסור ערב שביעית ליטע מחמת שהאילן גדל בשביעית: דכל האילנות נמי מיגדל גדלי בשביעית, ואם כן לא יטע לעולם!!

ובירושלמי מפרש טעמא אחרינא, בריש מסכת שביעית [פ"א הלכה א], דגרסינן התם: '*ולמה עד עצרת? - עד כאן הוא יפה לפרי מכאן ואילך מנבל פירותיו*'; והא תניא: 'אחד אילן סרק ואחד אילן מאכל'? עד כאן מעבה הקורות מכאן ואילך מתיש כחן; ולפי טעם זה ניחא: דכיון דאין מועיל לאילן, מכאן ואילך מיחזי כמתקן שדהו לצורך שביעית.

(ראש השנה י,א)

*ופירות נטיעה זו אסורין עד חמשה עשר בשבט; אם לערלה - ערלה, ואם לרבעי רבעי*'.

(ואף על פי שאמרנו עלתה לו שנה, אם חנטו בה פירות לאחר ראש השנה של שנה (שלישית) מיד - עדיין אסורין הן עולמית משום ערלה: שאף על פי שראש השנה תשרי לנטיעה - ט"ו בשבט ראש השנה לאילן, וזו כבר נעשית אילן, לפיכך אין שנתה מתחדשת לצאת מידי ערלה עד ט"ו בשבט, אבל משם ולהלן אם יחנטו בה פירות - דין רבעי עליהם: לאכול בירושלים; ובט"ו לשנה הבאה יצאו מידי רבעי פירות החנוטים בה מכאן ואילך; לכך הועילו לה שלשים שלפני ראש השנה: שממהר התירה מט"ו בשבט ועד ראש השנה.)

תוספות ד"ה ופירות נטיעה זו אסורין עד ט"ו בשבט:

דנהי דלנטיעה - ראש השנה תשרי, לענין ערלה - לאילן - מיהא ט"ו בשבט, כדדריש רבי ינאי מדכתיב ובשנה הרביעית... ובשנה החמישית; והא דקבעי שבט ראש השנה - הואיל ויצאו רוב גשמי שנה כדאמרינן לקמן (יד,א), מכל מקום נפקא מינה במאי דתשרי ראש השנה לענין נוטע, שלשים יום לפני ראש השנה דעלתה לו שנה ולא אזלינן בתר ט"ו בשבט למנות שלשים יום לפני ט"ו בשבט.

ויש הלכות גדולות שכתוב בהם 'ופירות שנה רביעית בתר דפריק להו אסורין עד דנפקא ועיילא חמישית' ושבוש הוא, דבהני לא איירי בשמעתין כלל, דאותן שחנטו ברביעית קודם ט"ו בשבט אסורין לעולם והחנוטין ברביעית אחר ט"ו בשבט שרו לאחר פדייה לאלתר.

ובהג"ה [מסורת הש"ס: צ"ל בה"ג] של אספמיא כתוב: ופירי דפרדס דשנת ארבע אסירי עד דפריק להו.

מנא הני מילי (ששנות ערלה ורבעי נמשכין לאסור פירות החנוטים קודם ט"ו בשבט לאחר שכלו שלשת שני ערלה)?

אמר רבי חייא בר אבא אמר רבי יוחנן, ומטו בה (יש מטין ומכריעין בשמועה זו לאומרה) משמיה דרבי ינאי: אמר קרא: (ויקרא יט,כד) **וּ**בשנה הרביעית [יהיה כל פריו קדש הלולים לה'] (וי"ו מוסיף על ענין ראשון: [ויקרא יט,כג] [וכי תבאו אל הארץ ונטעתם כל עץ מאכל וערלתם ערלתו את פריו שלש שנים] יהיה לכם ערלים [לא יאכל] אף בתוך שנה הרביעית) (פסוק כה) **וּ**בשנה החמישית [תאכלו את פריו להוסיף לכם תבואתו אני ה' אלקיכם] - (מוסיף על ענין רבעי דסליק מיניה:) פעמים שברביעית (כגון אם מיהרו פירותיו לחנוט ברביעית לפני שבט) ועדיין אסורה משום ערלה (אסורין בהנאה עולמית) ופעמים שבחמישית (כגון פירות שחנטו בה קודם שבט טעונים חלול אבל אם איחרה חניטתה עד לאחר ט"ו בשבט אין בהם איסור) ועדיין אסורה משום רבעי.

לימא (הא דקתני לעיל פחות משלשים יום לא עלתה לו שנה) - דלא כרבי מאיר, דאי רבי מאיר - הא אמר "יום אחד בשנה חשוב שנה”, [תוד"ה הא אמרינן יום אחד בשנה חשוב שנה. השתא לא ידע הא דמסקינן לבסוף דשלשים - לקליטה] דתניא: '*פר האמור בתורה סתם - בן עשרים וארבעה חדש ויום אחד - דברי רבי מאיר;*

תוד"ה בן כ"ד חדש ויום אחד. סתם פר בן שלש כדקתני סיפא, והאי'יום אחד' - משום דיום אחד בשנה חשוב שנה; ולרבי אליעזר שלשים; וכל אותו יום שלושים אין דינו לא כבן בקר ולא כפר, מידי דהוה אפלגס בסוף פרק קמא דחולין (כג,א ושם) דאיצטריך או לרבויי; ושמא התם שאני מדקתני בפרק קמא דפרה (משנה ג) דבן י"ג חדש אינו כשר לא לאיל ולא לכבש, ולא קתני הכי גבי פר.

ולא לכל מילי אמרינן ד'יום אחד בשנה חשוב שנה', דיש דברים דאפילו מעת לעת, בעינן כדתנן בפרק 'יוצא דופן' (נדה מה,א) '*בן ט' שנים ויום אחד*', '*בן י"ג שנה ויום אחד*', '*בת י"ב שנה ויום אחד*' - דאותו 'יום אחד' - כדי להשלים מעת לעת: דבבת ג' שנים ויום אחד פליגי תנאי בגמרא (שם מד,ב): דלרבי מאיר - אפילו בבת שתי שנים ויום אחד מתקדשת בביאה, דכבת שלש שלימות דמיא, דיום אחד חשוב שנה; וחכמים בעו בת שלש ויום אחד, דמעת לעת בעינן.

*רבי אלעזר אומר: בן עשרים וארבעה חדש ושלשים יום. שהיה רבי מאיר אומר: כל מקום שנאמר 'עגל' בתורה סתם - בן שנה* (דכתיב (ויקרא ט,ג) עגל וכבש בני שנה)*; 'בן בקר'* (של שמיני למלואים שנאמר [ויקרא ט,ב] "קח לך עגל בן בקר לחטאת") *- בן שתים* (שנאמר קח לך עגל בן בקר...ואיל לעולה תמימים והכי תניא לה בתורת כהנים [ספרא ויקרא דבורא דחובה פרשה ב פרק ג הלכה ו]: השוה בן בקר ואיל לעולה תמימים אף בשנים)*; "פר" - בן שלש* (אפילו כתב פר בן בקר - לא נקרא פר בפחות משלש שנים)'.

תוד"ה עגל סתם בן שנה בן בקר בן שתים פר בן ג'. על כרחך 'בן בקר' = בן שתים, דקאמרינן 'היינו עגל בן בקר ולא פר בן בקר', כדמוכח בתורת כהנים גבי פר כהן משיח, דתניא [ספרא ויקרא דבורא דחובה פרשתא ב פרק ג הלכה א]: '*פר - יכול אפילו זקן? - תלמוד לומר: בן; אי בן, יכול קטן? - תלמוד לומר: פר; הא כיצד? - בן שלש, כדברי חכמים; רבי מאיר אומר: אף בן ארבע בן חמש כשרים*'.

ותימה: דתנן בפרק קמא דפרה (משנה ב): '*רבי יוסי הגלילי אומר: 'פרים' - בני שתים, שנאמר ופר שני בן בקר תקח לחטאת; וחכמים אומרים: אף בני שלש; רבי מאיר אומר: אף בני ארבעה וחמשה כשרים*', אלמא מכשיר רבי מאיר בפר אפילו בני שתי שנים, דהא מוסיף ארבי יוסי הגלילי, והכא משמע: מדעגל בן בקר לרבי מאיר - בן שנים, פר בן בקר - בן שלש, אבל פחות מבן שלש – לא?

וצ"ל דאף דקאמר רבי מאיר במסכת פרה (שם) - ארבנן קאי, ולא ארבי יוסי הגלילי; ובתורת כהנים מתני דרבי יוסי הגלילי בתר מילתא דרבי מאיר וחכמים; ורבנן דהתם לאו רבנן דפרה.

אפילו תימא רבי מאיר; כי קאמר רבי מאיר 'יום אחד בשנה חשוב שנה' - בסוף שנה (כגון יום אחד בשנה שלישית שהוא סוף הכשר שנותיו של פר), אבל בתחלת שנה (כגון שנה ראשונה של נטיעה שהיא תחילת מנין שני ערלה) - לא (לא אמר).

אמר רבא: ולאו קל וחומר הוא? ומה נדה שאין תחילת היום עולה לה בסופה (שנאמר (ויקרא טו,יט) שבעת ימים תהיה בנדתה - תהא בנדתה כל שבעה, ולא תאמר 'מקצת יום שביעי ככולו' ותטבול ביום), סוף היום עולה לה בתחלתה (שאם ראתה סמוך לשקיעת החמה - עולה לה יום זה בשבעה ימי נדה, ואינה צריכה למנות אלא ששה והוא; ובנדה דאורייתא קאמר, שאינה זקוקה לנקיים: שלא הצריכה תורה ספירת שבעה נקיים אלא לזבה, אבל לנדה - אפילו ראתה כל שבעה ופסקה עם שקיעת החמה - טובלת לערב; ומיהו עכשיו החמירו בנות ישראל על עצמם להחזיקן בספק זיבות לטעון שבעה נקיים בלא דם, ואין יום שפוסקת בו עולה לה למנין שבעה; והרבה טעו בשמועה זו ללמוד מכאן לספור יום שפוסקת בו למנין שבעה נקיים שהיו מפרשים 'סוף היום עולה לה בתחלתה' - דסוף יום שפוסקת בו עולה לה ראשון שבעה נקיים, וזו מדת בנות כותיים הוא, ששנינו בהן (נדה לג,א) 'יום שפוסקת בו סופרת למנין שבעה'); שנה - שיום אחד עולה לה בסופה (הכי גרסינן: שנים שיום אחד עולה להם בסופו כו': שנים הקצובין לכל דבר שיום אחד עולה להן בתחלת שנה אחרונה בסוף שנים הקצובות לדבר)

(ראש השנה י,ב)

אינו דין שיום אחד עולה בתחלתה (שיעלה יום אחד בסוף שנה ראשונה לתחילת קצבת שנים הקצובים לכך)!?

ואלא מאי (כמאן תוקמה למתניתא דלעיל דאמר בנוטע פחות משלשים לא עלתה לו שנה)? (גירסת רש"י: כרבי אליעזר) (תוקמה בתמיה)? רבי אליעזר שלשים ושלשים בעי (שלשים יום לקליטה, שתהא נשרשת בארץ, ושלשים יום לחשיבת שנה; וימי הקליטה אין עולין לה, דכמאן דמנח בביתא דמיא כל זמן שלא קלטה), דתנן (דאין נטיעה קולטת בפחות משלשים יום): '(שביעית פ"ב מ"ו) *אין נוטעין ואין מבריכין ואין מרכיבין ערב שביעית פחות משלשים יום לפני ראש השנה; ואם נטע והבריך והרכיב - יעקור* (יעקר לפי שקלטה בשביעית)(~~דברי רבי אליעזר~~ – במשנה שם לא גורסים, וגם רש"י לא גרס)(רש"י: 'דברי רבי מאיר' לא גרס)*.*

*רבי יהודה אומר: כל הרכבה שאינה קולטת בשלשה ימים - שוב אינה קולטת.*

*רבי יוסי ורבי שמעון אומרים: שתי שבתות*'.

ואמר רב נחמן אמר רבה בר אבוה: לדברי האומר 'שלשים' (יום לקליטה) - צריך שלשים ושלשים (שלשים לקליטה ושלשים לתוספת, כרבי אליעזר); לדברי האומר 'שלשה' - צריך שלשה ושלשים; לדברי האומר 'שתי שבתות' - צריך שתי שבתות ושלשים יום - ואי נמי כרבי יהודה סבירא ליה - שלשה ושלשים בעי!

אלא לעולם (ברייתא דלעיל) רבי מאיר, וכי קאמר 'שלשים' – לקליטה (שתהא הנטיעה שלשים יום לפני ראש השנה כדי שתהא נקלטת ערב ראש השנה; וקא סבר רבי מאיר דלא יהיבנא לתוספת שלשים יום אלא יום אחד).

אי הכי 'שלשים ואחד' בעי (שתהא יום הקודם לראש השנה חשוב לשנה ראשונה של ערלה כדקתני '*עלתה לו שנה*')?

קא סבר יום שלשים עולה לכאן ולכאן.

אמר רבי יוחנן: ושניהן (רבי מאיר ורבי אליעזר) מקרא אחד דרשו: (בראשית ח,יג) ויהי באחת ושש מאות שנה בראשון באחד לחדש [חרבו המים מעל הארץ ויסר נח את מכסה התבה וירא והנה חרבו פני האדמה] (שנה לסוף עשתי עשר חדש שהתחיל מבול לירד לדברי האומר בתשרי נברא העולם, ומבול ירד בט"ו במרחשון, כדלקמן (דף יא,ב) הוי האי "בראשון באחד לחדש" בתשרי, דאי אפשר להיות בניסן: שהרי ארבעים יום מבול, וחמשים ומאת יום שגברו המים מאיליהן - משכו עד סיון, ואחר כך היו הלוך וחסור עד חדש העשירי והוא אב, שהיה עשירי לירידת גשמים, ואז נראו ראשי ההרים, ומאחד באב עד אחד בתשרי נבלעו המים, והיינו דכתיב "ויהי באחת ושש מאות שנה בראשון באחד לחדש חרבו המים"; ולדברי האומר באייר ירד המבול, הוה ליה האי "בראשון" – בניסן; ובין למר ובין למר תחלת שנת שש מאות ואחת לא נכנסו בה אלא יום אחד דכתיב "באחד לחדש" וקרי ליה "שנה" כדכתיב “באחת ושש מאות שנה"): רבי מאיר סבר: מדאכתי יום אחד הוא דעייל בשנה, וקא קרי לה 'שנה' - שמע מינה יום אחד בשנה חשוב שנה!

ואידך - אי כתיב "בשש מאות ואחת שנה" - כדקאמרת (דקרי ליה שנה); השתא דכתיב "*באחת ושש מאות שנה*", "שנה" - אשש מאות קאי, ומאי "אחת"? 'אתחלתא דאחת' קאמר.

ורבי אליעזר [אלעזר?] - מאי טעמא דכתיב "בראשון באחד לחדש"? מדאכתי יום אחד הוא דעייל בחדש, וקא קרי ליה "חדש" (דכתיב "באחד לחדש") - שמע מינה יום אחד בחדש חשוב חדש, ומדיום אחד בחדש חשוב חדש - שלשים יום בשנה חשובין שנה, וחדש למנוייו (אחד מן המנויין שלו חשוב חדש: שהחדש נמנה בימים, דכתיב עד חדש ימים (במדבר יא,כ)) ושנה למנוייה (חשוב שנה, והיא נמנית בחדשים, דכתיב (שמות יב,ב) "לחדשי השנה") (מכלל דתרוייהו (רבי מאיר ורבי אליעזר) סבירא להו בניסן נברא העולם (דהא תרוייהו מודו שזו היתה תחלת שנה; ולי נראה דלא גרסינן ליה, דדלמא כרבי אליעזר סבירא להו, והאי דראשון לאו ניסן אלא תשרי, ומפני שהוא ראשון לבריאת עולם ולמנין השנים קרי ליה ראשון; ובסדר עולם תניא בהדיא דלרבי אליעזר האי "בראשון" - תשרי הוא!)

תניא: '*רבי אליעזר אומר* (מקרא יליף לה לקמן (דף יא,א))*: בתשרי נברא העולם, בתשרי נולדו אבות* (אברהם ויעקב)*, בתשרי מתו אבות, בפסח נולד יצחק, בראש השנה נפקדה שרה, רחל, וחנה* (בא זכרונם לטובה ונגזר עליהן הריון)*, בראש השנה יצא יוסף מבית האסורין,*

(ראש השנה יא,א)

*בראש השנה בטלה עבודה מאבותינו במצרים* (ששה חדשים לפני גאולתם פסק השעבוד)*, בניסן נגאלו, בתשרי עתידין ליגאל;*

*רבי יהושע אומר: בניסן נברא העולם,*

*בניסן נולדו אבות, בניסן מתו אבות, בפסח נולד יצחק, בראש השנה נפקדה שרה, רחל, וחנה, בראש השנה יצא יוסף מבית האסורין, בראש השנה בטלה עבודה מאבותינו במצרים, בניסן נגאלו, בניסן עתידין ליגאל*'.

תניא: '*רבי אליעזר אומר: מנין שבתשרי נברא העולם? - שנאמר* (בראשית א,יא) *ויאמר אלהים תדשא הארץ* (תתכסה ותתלבש בדשאין) *דשא עשב מזריע זרע עץ פרי* (שנגמר פריו) [עשה פרי למינו אשר זרעו בו על הארץ; ויהי כן] *- איזהו חדש שהארץ מוציאה דשאים ואילן מלא פירות? - הוי אומר זה תשרי; ואותו הפרק זמן רביעה היתה* (כלומר: וראיה לדבר שבתשרי נברא העולם: שהרי לגשמים היו צריכין, ותשרי זמן רביעה היא) *וירדו גשמים וצימחו, שנאמר* (בראשית ב,ו) *ואד יעלה מן הארץ* [והשקה את כל פני האדמה]*.*

*רבי יהושע אומר: מנין שבניסן נברא העולם? – שנאמר* (בראשית א,יב) *ותוצא הארץ דשא* (ולא כתיב 'ותדשא הארץ') *עשב מזריע זרע ועץ עושה פרי* (ולא עץ פרי גמור) [אשר זרעו בו למינהו; וירא אלקים כי טוב] *- איזהו חדש שהארץ מליאה דשאים ואילן מוציא פירות - הוי אומר זה ניסן, ואותו הפרק* (הוא) *- זמן בהמה וחיה ועוף שמזדווגין זה אצל זה* (לבהמה וחיה להיזקק זה לזה) *שנאמר* (תהלים סה,יד) לבשו כרים הצאן [ועמקים יעטפו בר יתרועעו אף ישירו] (בזמן שיתרועעו שבלים - בניסן, אלמא ניסן זמן זיווג בהמה הוא)' (ולכך היו צריכין, וראיה היא שבניסן נברא העולם)!

ואידך נמי - הא כתיב עץ עושה פרי?

ההוא לברכה לדורות ("עושה פרי לדורות") הוא דכתיב (ומיהו השתא - עץ פרי הוו).

ואידך נמי - הא כתיב עץ פרי?

ההוא כדרבי יהושע בן לוי, דאמר רבי יהושע בן לוי: כל מעשה בראשית בקומתן נבראו (והיינו עץ פרי: ראוי היה לטעון פרי מיד), לדעתן נבראו (שְאָלָם אם חפצין להבראות ואמרו "הן"), לצביונן נבראו (בטעם כל אחד ואחד, ובדפוס כל אחד ואחד) שנאמר (בראשית ב,א) ויכלו השמים והארץ וכל צבאם: אל תקרי 'צבאם' אלא 'צביונם'.

*רבי אליעזר אומר: מנין שבתשרי נולדו אבות? - שנאמר* (מלכים א ח,ב) *ויקהלו אל המלך שלמה כל איש ישראל בירח האיתנים בחג* [הוא החדש השביעי] *- ירח שנולדו בו איתני עולם*'.

מאי משמע דהאי 'איתן'- לישנא דתקיפי הוא? - כדכתיב (במדבר כד,כא) [וירא את הקיני וישא משלו ויאמר:] איתן מושבך [ושים בסלע קנך]; ואומר (מיכה ו,ב) שמעו הרים את ריב ה' והאיתנים מוסדי ארץ [כי ריב לה' עם עמו ועם ישראל יתוכח] (אלמא הם איתנים - הם הרים) (ואשכחן דנקראו אבות "הרים", שנאמר: "מדלג על ההרים") ואומר (שיר השירים ב,ח) קול דודי הנה זה בא מדלג על ההרים מקפץ על הגבעות - מדלג על ההרים בזכות אבות, מקפץ על הגבעות בזכות אמהות (ודילג את הקץ בשביל ההרים).

*רבי יהושע אומר: מנין שבניסן נולדו אבות? - שנאמר* (מלכים א ו,א) *ויהי בשמונים שנה וארבע מאות שנה לצאת בני ישראל מארץ מצרים בשנה הרביעית בחדש זִו* [הוא החדש השני למלך שלמה על ישראל ויבן הבית לה'] (אייר הוא) *- בירח שנולדו בו זיותני עולם* (כשנתחדש אייר נולדו כבר בניסן; אי נמי זימנין דניסן דתקופה נמשך בתוך אייר של לבנה).

והכתיב בירח האיתנים?

התם דתקיפי במצות (שופר, יום הכפורים, וסוכה, לולב וערבה וניסוך המים וערבה).

ואידך נמי: הכתיב בחדש זִו?

ההוא דאית ביה זיוא לאילני, דאמר רב יהודה: האי מאן דנפק ביומי ניסן וחזי אילני דמלבלבי אומר "ברוך שלא חיסר מעולמו כלום וברא בו בריות טובות ואילנות טובות להתנאות (להנות) בהן בני אדם".

מאן דאמר בניסן נולדו - בניסן מתו; מאן דאמר בתשרי נולדו - בתשרי מתו, שנאמר (דברים לא) ויאמר אליהם: בן מאה ועשרים שנה אנכי היום [לא אוכל עוד לצאת ולבוא; וה' אמר אלי, לא תעבר את הירדן הזה] שאין תלמוד לומר היום, ומה תלמוד לומר היום? - היום מלאו ימי ושנותי, ללמדך שהקדוש ברוך הוא יושב וממלא שנותיהם של צדיקים מיום ליום מחדש לחדש, שנאמר (שמות כג,כו) [לא תהיה משכלה ועקרה בארצך] את מספר ימיך אמלא.

'בפסח נולד יצחק' - מנלן?

כדכתיב (בראשית יח,יד) [היפלא מה' דבר] למועד (יום טוב הבא ראשון) אשוב אליך [כעת חיה ולשרה בן] ( וכל מה שאתה יכול להרחיק יום הבשורה מיום הלידה - הרחיקם, כדי למצוא ימי עיבור הוולד בין שניהם, ואין אתה יכול להרחיקו אלא ממועד למועד, כשתאמר שנתבשר במועד זה ושתלד למועד הבא) אימת קאי? אילימא בפסח וקאמר ליה בעצרת - בחמשין יומין מי קא ילדה? אלא דקאי בעצרת וקאמר ליה בתשרי? - אכתי בחמשה ירחי מי קא ילדה? אלא דקאי בחג וקאמר לה בניסן? אכתי בשיתא ירחי מי קא ילדה?

תנא: '*אותה שנה מעוברת היתה* [ולכן היו שבעה חדשים]'.

סוף סוף כי מדלי מר יומי טומאה (טומאת נדה, דקיימא לן (בבבא מציעא פז,א) שרה אמנו אותו היום פרסה נדה, לפיכך ויקח חמאה וחלב ובן הבקר אבל לא העוגות שלשתה היא בטומאה) בצרי להו?

אמר מר זוטרא: אפילו למאן דאמר יולדת לתשעה אינה יולדת למקוטעין (במסכת נדה (דף לח,א) אינה יולדת למקוטעין אלא לחדשים שלימים של שלשים יום) - יולדת לשבעה יולדת למקוטעין, שנאמר (שמואל א א,כ) ויהי לתקופות הימים [ותהר חנה ותלד בן; ותקרא את שמו שמואל, כי מה' שאלתיו]- מיעוט תקופות שתים, ומיעוט ימים שנים.

'בראש השנה נפקדה שרה רחל וחנה' - מנלן?

אמר רבי אלעזר: אתיא פקידה פקידה אתיא זכירה זכירה: כתיב ברחל (בראשית ל,כב) ויזכר אלהים את רחל [וישמע אליה אלהים, ויפתח את רחמה] וכתיב בחנה (שמואל א א,יט) [וישכמו בבקר וישתחוו לפני ה' וישבו ויבאו אל ביתם הרמתה; וידע אלקנה את חנה אשתו] ויזכרה ה'; ואתיא זכירה זכירה מראש השנה, דכתיב (ויקרא כג,כד) [דבר אל בני ישראל, לאמר: בחדש השביעי באחד לחדש יהיה לכם] שבתון זכרון תרועה [מקרא קדש]; פקידה – פקידה: כתיב בחנה (שמואל א ב,כא) כי פקד ה' את חנה [ותהר ותלד שלשה בנים ושתי בנות; ויגדל הנער שמואל עם ה'] וכתיב בשרה (בראשית כא,א) וה' פקד את שרה [כאשר אמר; ויעש ה' לשרה כאשר דבר].

'בראש השנה יצא יוסף מבית האסורין' - מנלן?

דכתיב (תהלים פא,ד-ה) תקעו בחדש שופר בכסה ליום חגנו (ה) כי חק לישראל הוא [משפט לאלקי יעקב]

(ראש השנה יא,ב)

(תהלים פא,ו) עדות ביהוסף שמו בצאתו [על ארץ מצרים שפת לא ידעתי אשמע] (בתריה דההוא קרא כתיב דכי חק לישראל)

בראש השנה בטלה עבודה מאבותינו במצרים: כתיב הכא (שמות ו,ו) [לכן אמר לבני ישראל אני ה'] והוצאתי אתכם מתחת סבלות מצרים [והצלתי אתכם מעבדתם; וגאלתי אתכם בזרוע נטויה, ובשפטים גדלים] וכתיב התם (תהלים פא,ז) (~~ו~~)הסירותי מסבל שכמו [כפיו מדוד תעברנה] (ביוסף כתיב, בתר 'עדות ביהוסף').

בניסן נגאלו - כדאיתא.

בתשרי עתידין ליגאל: אתיא שופר שופר: כתיב הכא תקעו בחדש שופר וכתיב התם (ישעיהו כז,יג) [והיה] ביום ההוא יתקע בשופר גדול [ובאו האבדים בארץ אשור, והנדחים בארץ מצרים; והשתחוו לה' בהר הקדש בירושלם].

רבי יהושע אומר: בניסן נגאלו - בניסן עתידין ליגאל; - מנלן?

אמר קרא (שמות יב,מב) ליל שמורים [הוא לה' להוציאם מארץ מצרים: הוא הלילה הזה לה' שמרים לכל בני ישראל לדרתם]- ליל המשומר ובא (לגאולה) מששת ימי בראשית.

ואידך?

לילה המשומר ובא מן המזיקין.

ואזדו לטעמייהו [דברי רש"י יובאו להלן בנפרד; זהו 'דבור המתחיל' גדול, ואין מקום לשבצו כאן], דתניא: '(בראשית ז,יא) *בשנת שש מאות שנה לחיי נח בחדש השני בשבעה עשר יום לחדש* [ביום הזה נבקעו כל מעינת תהום רבה וארבת השמים נפתחו];

*רבי יהושע אומר: אותו היום שבעה עשר באייר היה, יום שמזל כימה שוקע ביום ומעינות מתמעטין; ומתוך ששינו מעשיהן שינה הקדוש ברוך הוא עליהם מעשה בראשית והעלה מזל כימה ביום ונטל שני כוכבים מכימה והביא מבול לעולם.*

*רבי אליעזר אומר: אותו היום שבעה עשר במרחשון היה, יום שמזל כימה עולה ביום* (שבמרחשון עולה עקרב בתחלת היום, ואחריו קשת; נמצא טלה עולה בסוף היום) *ומעינות מתגברים*

(ראש השנה יב,א)

*ומתוך ששינו מעשיהם - שינה הקדוש ברוך הוא עליהם מעשה בראשית* (לקמן פריך מאי שינה) *והעלה מזל כימה ביום ונטל שני כוכבים והביא מבול לעולם*'.

בשלמא לרבי יהושע - היינו דכתיב 'בשני' (שהרי אייר שני לחדשים), אלא לרבי אליעזר מאי 'בשני'?

שני לדין (שנגזרה גזירה עליהן בתשרי שלפניו).

בשלמא לרבי יהושע היינו דשינה (דהעלה מזל כימה ביום ועוד שינה לתגבורת מעיינות), אלא לרבי אליעזר מאי שינה?

כדרב חסדא, דאמר רב חסדא: ברותחין קלקלו וברותחין נידונו: ברותחין קלקלו - בעבירה; וברותחין נידונו: כתיב הכא (בראשית ח,א) [ויזכר אלהים את נח ואת כל החיה ואת כל הבהמה אשר אתו בתבה, ויעבר אלהים רוח על הארץ] וישכו המים, וכתיב התם (אסתר ז,י) [ויתלו את המן על העץ אשר הכין למרדכי] וחמת המלך שככה (וסתם חמה - רותחת היא, כדכתיב וחמתו בערה בו [אסתר א,יב]).

(ראש השנה יא,ב רש"י ד"ה ואזדו לטעמייהו: רבי אליעזר ורבי יהושע; דלרבי אליעזר בתשרי נברא העולם, דמתשרי מתחילין מנין שני הדורות; לפיכך מבול על כרחך במרחשון ירד, וי"ב חדש היה. ובחדש השני, בשבעה ועשרים, שיבשה הארץ - במרחשון היה, לשנה הבאה; ובתשרי שלפניו חרבו המים מעל הארץ שנעשית הארץ כמין גריד, ולא יבשה לגמרי, ובו התחלת שנת שש מאות ואחת שנה, כדכתיב: (בראשית ח,יג) ויהי באחת ושש מאות שנה בראשון באחד לחדש [חרבו המים מעל הארץ, ויסר נח את מכסה התבה וירא, והנה חרבו פני האדמה] - והוא תשרי; ומדלא קרי ליה 'אחת ושש מאות' עד השתא - שמע מינה אין מנין הדורות מניסן: שאם מניסן מתחילין למנותן - היה לו לכתוב 'ותנח התיבה באחת ושש מאות שנה בחדש השביעי על הרי אררט' שכבר נתחדשה שנה מניסן, שהרי אותו חדש שביעי - סיון היה, והוא שביעי להפסקת גשמים כמו ששנינו בסדר עולם, וההיא - רבי אליעזר היא: שכשאתה מונה משבעה עשר במרחשון מאה ותשעים יום: ארבעים לימי הגשמים ומאה וחמשים שגברו על הארץ - נמצאו כָלים באחד בסיון; ואותו יום התחילו לחסור, שנאמר (בראשית ח,ג) [וישבו המים מעל הארץ, הלוך ושוב] ויחסרו המים מקצה חמשים ומאת יום (בראשית ח,ה) ו[המים] היו הלוך וחסור עד חדש העשירי [בעשירי באחד לחדש נראו ראשי ההרים] - והוא אב, שהוא עשירי לירידת גשמים; ובאחד באב נראו ראשי ההרים.

בשני חדשים חסרו ט"ו אמה שהיו ההרים מכוסים מים שנאמר (בראשית ז,כ) חמש עשרה אמה [מלמעלה גברו המים; ויכסו ההרים], למדת שחסרה אמה לארבעה ימים והתיבה היתה משוקעת במים אחת עשרה אמה, ולא היתה צפה על ראש ההר אלא ארבע אמות גובה; לפיכך נחה בי"ז בסיון.

ולרבי יהושע, דאמר בניסן נברא העולם, וממנו מתחילין מנין שני הדורות ירד המבול באייר, ושביעי - שנחה בו התיבה - הוא כסליו, ולא מנה לך הכתוב חדוש שנה לפי שאין השנה מתחדשת אלא בניסן.

ויש פותרין "ואזדו לטעמייהו": מדאמר רבי אליעזר בחדש שני מרחשון - אית ליה בתשרי נברא העולם, והוי מרחשון שני לחדש שהתחילו בו שנת שש מאות, דאי לאו הכי - למאי קרי ליה "שני"? אם לסדר חדשים - הא אמרינן ניסן ראש השנה לחדשים!

ולאו מילתא היא, דאי מדקרי ליה "שני" שמעינן דבתשרי נברא העולם - אם כן מאי פריך לקמיה "בשלמא לרבי יהושע היינו דכתיב 'שני', אלא לרבי אליעזר מאי 'שני'"? הא מהכא יליף: שני לבריאת עולם.

הכי גרסינן בסדר עולם: רבי יהושע ברישא והדר רבי אליעזר.

רבי יהושע אומר: אותו היום י"ז באייר היה, יום שמזל כימה שוקע ביום. רבי אליעזר אומר: אותו היום י"ז במרחשון היה, יום שמזל כימה עולה ביום.

גלגל חמה עגול הוא: חציו למעלה מן הקרקע וחציו למטה מן הקרקע, ושנים עשר מזלות קבועין בו, וזה סדרן: טלה שור תאומים, סרטן אריה בתולה, מאזנים עקרב קשת, גדי דלי דגים וסימניך טש"ת סא"ב מע"ק גד"ד; ששה מהן שקועין למטה וששה מהם למעלה; וכשהגלגל מגלגל זה עולה מצד זה, והראשון שבצד האחר שוקע, וכן לעולם; ושתי שעות שוהה המזל בעלייתו וכן שכנגדו בשיקועו, שיהו כולן משמשין בכ"ד שעות של יום. ובניסן לעולם טלה מתחיל לעלות לאור הבקר: מע"ק גד"ד למעלה בלילה טש"ת סא"ב למטה; לאור הבקר מתחיל טלה לעלות ומאזנים לשקוע; לסוף ב' שעות טלה כולו עולה ומאזנים כולו שוקע; אחר שתי שעות מתחיל שור לעלות ועקרב לשקוע, וכן כולן, כל חדש ניסן.

באייר שור מתחיל לשמש ביום; כל ימי אייר. ובשתי שעות הראשונות גומר עלייתו; שניות - תאומים; שלישית - סרטן; רביעית - אריה; חמישית -בתולה, וששית - מאזנים, וכן כולן. נמצא טלה עולה בשתי שעות אחרונות בלילה, וכל היום הוא שוקע. וכימה הוא זנב טלה, והמבול - ביום ירד, ודרך נקב שתי כוכבים שנטלו מכימה שהוא מזל שיש בו כוכבים הרבה.

ומניין שהמבול התחיל לירד ביום? - שנאמר (בראשית ז,יג) בעצם היום הזה בא נח [ושם וחם ויפת בני נח, ואשת נח, ושלשת נשי בניו אתם - אל התבה], והוא - מקטני אמנה היה, ולא נכנס לתיבה עד שירדו מים ודחקוהו ליכנס, שנאמר (בראשית ז,ז) [ויבא נח ובניו ואשתו ונשי בניו אתו אל התבה] מפני מי המבול (ר"ה יב,א) והוצרך לשנות סדר בראשית, והעלה זנב כימה ביום ונטל שני כוכבים ממנו, ומעיינות מתמעטין בחמה - ימות החמה ופסקו הגשמים ושינה סדר בראשית ונתגברו המעיינות ושטפם.)

תנו רבנן: '*חכמי ישראל מונין למבול* (מונין שנות נח ובריאת עולם ושנות הדורות) *כרבי אליעזר* (מונין מתשרי תחלת השנים; ולא משום דסבירא להו בתשרי נברא העולם, אלא דתשרי ראש השנה לשנים, ובניסן נברא העולם, כדקתני) *ולתקופה כרבי יהושע* (כשמונין תקופת החמה והלבנה - מונין מניסן, לומר שמניסן נבראו ובתחלת ליל רביעי שמשה חמה בניסן; לפיכך אין תקופת ניסן נופלת אלא בד' רביעי היום לפי שלעולם יום ורביע בין תקופת שנה זו לתקופה שכנגדה לשנה הבאה, וכן מולדות הלבנה: מונין מולד ניסן ראשון בליל רביעי בתשעה שעות ותרמ"ב חלקים)*; חכמי אומות העולם מונין אף למבול כרבי יהושע*  (כלומר למנין שנות הדורות מתחילין מניסן למנות, ומבול - באייר ירד, על כרחך באחת ושש מאות בראשון שחרבו המים - ניסן הוא, שהרי משפט דור המבול שנים עשר חדש).

לירקות:

תנא: 'לירקות (מעשר ירק לענין חדש וישן: שאין תורמין מירק הנלקט ערב ראש השנה על הנלקט אחר ראש השנה) ולמעשרות ולנדרים'. (לקמן (ע"ב) מפרש)

'*לירקות*' מאי נינהו?

מעשר ירק.

היינו '*מעשרות*'?

תנא דרבנן (השמיעך שיש ראש השנה קבוע לענין חדש וישן במעשר ירק דרבנן) וקתני דאורייתא (והדר תנא מעשר דגן: שאף לו יום קבוע לחָדש וישן שלו).

וליתני דאורייתא ברישא?

איידי דחביבא ליה אקדמה.

ותנא דידן (דתנא 'לירקות' ולא תנא 'למעשרות')?

תנא דרבנן (ואשמועינן דיום קבוע לו) - וכל שכן דאורייתא.

וליתני 'מעשר' [ולא 'מעשרות']?

אחד מעשר בהמה ואחד מעשר דגן.

וליתני 'ירק'?

תרי גווני ירק, דתנן: 'ירק הנאגד (שדרכו באגודות) - משיאגד (הוי גורנו למעשר ואסור לאכול ממנו עראי עד שיעשר), ושאינו נאגד - משימלא את הכלי'.

תנו רבנן: '*ליקט ירק ערב ראש השנה עד שלא תבא השמש, וחזר וליקט*

(ראש השנה יב,ב)

*משתבא השמש - אין תורמין ומעשרין מזה על זה, לפי שאין תורמין ומעשרין לא מן החדש על הישן ולא מן הישן על החדש;* (אשמועינן דירק בתר לקיטה אזיל לענין מעשר, ואף על פי שגדל בשנה אחת - אם נלקט בשתי שנים הוי חדש וישן, שאין תורמין מן החדש על הישן, דכתיב (דברים יד,כב) עשר תעשר את כל תבואת זרעך היוצא השדה שנה שנה;)

אם היתה שניה נכנסת לשלישית - (מה שנלקט בשנה) שניה (של שמיטה) - מעשר ראשון (ללוי) ומעשר שני (בירושלים), (ומה שנלקט בשנה) שלישית - מעשר ראשון ומעשר עני'.

מנא הני מילי (דבשלישית אינו נוהג בה מעשר שני)?

אמר רבי יהושע בן לוי: (דברים כו,יב) כי תכלה לעשר את כל מעשר תבואתך בשנה השלישית, שנת המעשר [ונתתה ללוי, לגר ליתום ולאלמנה, ואכלו בשעריך, ושבעו] - שנה שאין בה אלא מעשר אחד (מן המעשרות שנהגו בשתי שנים שלפניה); הא כיצד? - מעשר ראשון (יתן כדרך שנתן עד הנה) ומעשר עני (יוסיף במקום מעשר שני, כדכתיב (דברים כו,יב) [כי תכלה לעשר את כל מעשר תבואתך בשנה השלישת שנת המעשר] ונתתה ללוי לגר ליתום ולאלמנה [ואכלו בשעריך ושבעו] - והוא מעשר עני) ומעשר שני יבטל; או אינו אלא אף מעשר ראשון נמי יבטל (ו'שנת המעשר' - חד קאמר: ההיא דמפרש ואזיל: 'ללוי לגר ליתום ולאלמנה' והוא מעשר עני: שאף לוי בכלל עני, שאין לו חלק בארץ)? תלמוד לומר (במדבר יח,כו) ואל הלוים תדבר ואמרת אליהם כי תקחו מאת בני ישראל את המעשר אשר נתתי לכם מאתם בנחלתכם [והרמתם ממנו תרומת ה', מעשר מן המעשר] - הקישו הכתוב לנחלה: מה נחלה אין לה הפסק - אף מעשר ראשון אין לו הפסק.

תניא נמי הכי: 'כי תכלה לעשר וגו' *- שנה שאין בה אלא מעשר אחד; הא כיצד? מעשר ראשון ומעשר עני, ומעשר שני יבטל*; *יכול אף מעשר ראשון נמי יבטל? תלמוד לומר* (דברים יד,כט) [ובא הלוי כי אין לו חלק ונחלה עמך, והגר והיתום והאלמנה אשר בשעריך, ואכלו ושבעו למען יברכך ה' אלקיך בכל מעשה ידך אשר תעשה]; *ובא הלוי -* (למעשר ראשון) *- כל זמן שבא תן לו* (והא - בשנה שלישית כתיב [דברים יד,כח] 'מקצה שלש שנים [תוציא את כל מעשר תבואתך בשנה ההוא והנחת בשעריך] וגו' 'ובא הלוי' וגו') *- דברי רבי יהודה.*

*רבי אליעזר בן יעקב אומר: אינו צריך! הרי הוא אומר:* (במדבר יח,כו) ואל הלוים תדבר ואמרת אליהם כי תקחו מאת בני ישראל את המעשר אשר נתתי לכם מאתם בנחלתכם [והרמתם ממנו תרומת ה', מעשר מן המעשר] *- הקישו הכתוב לנחלה: מה נחלה אין לה הפסק - אף מעשר ראשון אין לו הפסק*'.

ולנדרים וכו':

(לא גרסינן 'מנלן') תנו רבנן [תוספתא ראש השנה (ליברמן) פרק א הלכה י, בשנוי]: '*המודר הנאה מחבירו לשנה - מונה שנים עשר חודש מיום ליום; ואם אמר "לשנה זו" - אפילו לא עמד אלא בעשרים ותשעה באלול, כיון שהגיע יום אחד בתשרי - עלתה לו שנה*'.

אפילו למאן דאמר 'יום אחד בשנה אינו חשוב שנה' - לצעוריה נפשיה קביל עליה, והא אצטער ליה!

ואימא ניסן?

בנדרים הלך אחר לשון בני אדם (שאין אדם נודר אלא על לשון שהוא רגיל לדבר, ודרך בני אדם לקרות תשרי 'ראש השנה').

תנן התם [מעשרות פ"א מ"ג]: 'התלתן (מין תבלין; פיניגר"י) - משתצמח (אחר שנת צמיחתו הוא מתעשר ולא אחר שנת לקיטתו); התבואה והזיתים (יצהר) - משיביאו שליש (מתעשרין אחר שנה שהגיעו בו לשליש בישולם - אם שניה אם שלישית)'.

מאי '*משתצמח*'?

משתצמח לזרעים (שהזרע צומח בתוכו).

'*התבואה* (דגן ותירוש קרויין 'תבואה', דכתיב (במדבר יח,ל) כתבואת גורן וכתבואת יקב) *והזיתים משיביאו שליש*' - מנא הני מילי?

רש"י: אתבואה ואזיתים קאי, דמעשר דידהו דאורייתא, ומנלן דבתר שליש אזלי - דאילו ירק דאזיל ביה רבנן בתר לקיטה, ואילן דאזיל בתר חנטה - מעשר דידהו מדרבנן, ולא מבעיא בהו 'מנלן?'; ולקמן (דף יד) מפרש בהו טעמייהו: ירק משום דגייזו ליה כל שעתא והדר צמח וגדל על מי גשמים של שנת לקיטתו אזיל ביה בתר לקיטה אילן גדל על מי שנה שחנט בה שע"י שרף שבא באילן לפני חנטה פירותיו חונטין ובו נגמרין ששרף האילן עולה ונכנס בפרי תמיד וממנו גדל)

אמר רב אסי אמר רבי יוחנן, ומטו בה משמיה דרבי יוסי הגלילי: אמר קרא (דברים לא,י) [ויצו משה אותם לאמר] מקץ שבע שנים במועד שנת השמטה בחג הסוכות - "שנת השמטה" מאי עבידתיה בחג הסוכות (לקרות חג הסוכות, שבסוף שבע שנים שנת השמיטה)? שמינית היא (הרי כבר יצאה השמיטה מראש השנה, וכבר נכנסת שמינית)?! - אלא לומר לך: כל תבואה שהביאה שליש בשביעית לפני ראש השנה - אתה נוהג בו מנהג שביעית בשמינית (והכי קאמר קרא: יש לך דבר שהוא של שמינית והוא אסור כשביעית, ואיזו? - זו תבואה שהביאה שליש; ולקמן פריך ממאי דבדעייל שליש קאמר).

אמר ליה רבי זירא לרב אסי:

(ראש השנה יג,א)

ודלמא לא עייל כלל, וקאמר רחמנא: תשמט ותיזיל עד חג הסוכות? (ואפילו לא התחילו להתבשל בשביעית קאמר רחמנא מצות שביעית לימשך איסורה עד חג הסוכות מלחרוש ולקצור?)

לא סלקא דעתך (דלשתעי קרא אלא כשהביאו שליש, דמוכח קרא אחרינא:) דכתיב (שמות כג,טז) [וחג הקציר בכורי מעשיך אשר תזרע בשדה] וחג האסיף בצאת השנה [באספך את מעשיך מן השדה] - מאי 'אסיף'?: אילימא חג הבא בזמן אסיפה (אילימא דההוא שם סוכות, ומשום דבא בזמן אסיפה) - (למה לי דכתב בחד קרא תרי זימני?) הכתיב (בההוא קרא גופיה) באספך [את מעשיך]! אלא מאי 'אסיף'? - קציר ( והכי קאמר: וחג אשר הוא באספך את מעשיך מן השדה - אסיף אשר אתה קוצר בו אינו משנה הנכנסת אלא משנה היוצאת; ולמדך כאן שקציר החג הולך אחר שנה שעברה); וקים להו לרבנן (שאמרו התבואה אחר שליש) דכל תבואה שנקצרה בחג בידוע שהביאה שליש לפני ראש השנה, וקא קרי לה 'בצאת השנה' (שהיא משנה היוצאת; אלמא תבואה אחר שליש).

אמר ליה רבי ירמיה לרבי זירא: וקים להו לרבנן בין שליש לפחות משליש? (בתמיה: וכי בקיאין הן בטיב גידול התבואה לדעת שאין התבואה ראויה לקצור בחג אלא אם כן הביאה שליש בשנה שעברה?)

[**##** מדוע לחשוב שאינם בקיאים? וכי לא ישבו בתוך עמם שגידלו דגן?]

אמר ליה: לאו אמינא לך לא תפיק נפשך לבר מהלכתא (לפקפק בשיעור חכמים): כל מדות חכמים כן הוא (מצומצמת): בארבעים סאה הוא טובל, בארבעים סאה חסר קורטוב (מדה קטנה מאד: אחד משמונה בשמינית בלוג) אינו יכול לטבול בהן; כביצה מטמא טומאת אוכלין (וקים להו לרבנן שאין בית הבליעה מחזיק לא פחות ולא יותר מביצת תרנגולת, וכתיב בטומאת אוכלין (ויקרא יא,לד) מכל האוכל אשר יאכל: אוכל הנאכל בבת אחת), כביצה חסר שומשום אינו מטמא טומאת אוכלין; שלשה על שלשה מטמא מדרס (שיערו חכמים שכשיעור הזה ראוי לישיבה), שלשה על שלשה חסר נימא אחת אינו מטמא מדרס!

## ורבי זירא אינו עונה "קים ליה לרבנן" אלא מפרט שזו שיטת חז"ל לקבוע שיעורים, על פי כללים, ולא התכוונו שאין יוצאים מן הכלל - בודאי ננס יכול לטבול בפחות מארבעים סאה, ובית הבליעה של ענק מכיל יותר מביצה, אך שיעורים נקבעים לפי מדה בינונית כלשהו שקבעו חז"ל!

הדר אמר רבי ירמיה: לאו מילתא היא דאמרי (שהקשתי לומר 'וקים להו רבנן בין שליש לפחות משליש?' דודאי קים להו),

דבעו מיניה חברייא מרב כהנא:

עומר שהקריבו ישראל בכניסתן לארץ - מהיכן הקריבוהו?: אם תאמר דעייל ביד נכרי (שנתבשל עד שלא באו לארץ) - [ויקרא כג,י: דבר אל בני ישראל ואמרת אלהם: כי תבאו אל הארץ אשר אני נתן לכם וקצרתם את קצירה והבאתם את עמר ראשית] קצירכם [אל הכהן] אמר רחמנא ('ראשית קצירכם'; ומשראוי לקצור היא קרויה 'קציר') - ולא קציר נכרי!

ממאי דאקריבו? דלמא לא אקריבו?

לא סלקא דעתך, דכתיב (יהושע ה,יא) ויאכלו מעבור הארץ ממחרת הפסח [מצות וקלוי, בעצם היום הזה]: ממחרת הפסח (הוא יום הקרבת העומר: ממחרת יום הראשון של פסח) אכול, מעיקרא לא אכול: דאקריבו עומר והדר אכלי.

מהיכן הקריבו?

אמר להן: כל שלא הביא שליש ביד נכרי,

(מסקנא דמילתיה דרבי ירמיה הוא: ואי סלקא דעתא לא קים להו) ודלמא עייל (ביד נכרי), ולא קים להו? אלא - קים להו! הכא נמי (גבי תבואה הנקצרת בחג) קים להו (שהביאה שליש לפני ראש השנה).

ודלמא לא עייל כלל (בדקו עד שמצאו מתבואה עד שלא התחילה ליבשל כלל, וממנו הביאו), אבל היכא דעייל ריבעא - בין שליש לפחות משליש לא קים להו?

לא סלקא דעתך, דכתיב (יהושע ד,יט) והעם עלו מן הירדן בעשור לחדש [הראשון; ויחנו בגלגל בקצה מזרח יריחו] - ואי סלקא דעתך דלא עייל כלל, בחמשה יומי מי קא מליא?

אלא מאי, דעייל רבעא או דנקא? אכתי בחמשה יומי מי קא מליא?

אלא מאי אית לך למימר: [דניאל יא,טז: ויעש הבא אליו כרצונו, ואין עומד לפניו; ויעמד בארץ הצבי, וכלה בידו] 'ארץ צבי' כתיב בה - הכא נמי ארץ צבי כתיב בה (מה צבי קל ברגליו מכל החיות - אף ארץ ישראל קלה לבשל פירותיה מכל הארצות; הכי מפרש לה במסכת כתובות בפרק בתרא (קיב,ב)).

מתקיף לה רבי חנינא: ומי מצית אמרת דהאי 'אסיף' - קציר הוא (דקאמרת דהאי אסיף יתירא למידרשיה לשון קציר הוא)? והכתיב (בעלמא) (דברים טז,יג) [חג הסכת תעשה לך שבעת ימים] באספך מגרנך ומיקבך; ואמר מר (שלמדך הכתוב לעשות סכך של סוכה): בפסולת גורן ויקב (כגון קשין וזמורות: דבר שאין מקבל טומאה וגידולו מן הארץ) הכתוב מדבר (והאי 'חג האסיף' נמי דקאמרת יתירא הוא, משום דכתיב גבי 'באספך את מעשיך' - לאו יתירא הוא, אלא זהו שם החג: על שם שהסוכה מסוככת בפסולת גורן ויקב; והוה ליה כמאן דכתב 'וחג הסוכות בצאת השנה באספך מעשיך' - בזמן שהאדם אוסף אל הבית תבואה שבשדות).

אמר רבי זירא: הא מילתא הואי בידן (היינו סבורין שנלמוד מכאן שהתבואה אחר שליש), ואתא רבי חנינא שדא ביה נרגא (לומר דהאי אסיף - שפיר משתמע בלישנא דקרא, ולאו יתירא הוא).

אלא מנלן?

כדתניא: '*רבי יונתן בן יוסף אומר:* (ויקרא כה,כא) [וצויתי את ברכתי לכם, בשנה הששית] *ועשת את התבואה לשלש השנים*

(ראש השנה יג,ב)

*אל תקרי 'לשלש' אלא 'לשליש'* (שעשתה כשהיא בשליש בישולה)'.

והא מיבעי ליה לגופיה (תשובה על 'מה נאכל בשנה השביעית')?

כתיב קרא אחרינא: (ויקרא כה,כב) וזרעתם את השנה השמינית ואכלתם מן התבואה ישן עד השנה התשיעית [עד בוא תבואתה תאכלו ישן].

תנן התם [שביעית פ"ב מ"ז]: 'האורז והדוחן (מיני קטניות הן; דוחן מילי"ו) והפרגין (מק"ו [פרג] בלע"ז) והשומשמין שהשרישו לפני ראש השנה - מתעשרין לשעבר (במעשרות שנה שעברה: אם שניה - מעשר שני, ואם שלישית - מעשר עני) ומותרין בשביעית (אם השרישו ערב שביעית לפני ראש השנה), ואם לאו - אסורין בשביעית ומתעשרין לשנה הבאה (בשנת לקיטתן: אם משאר שני שבוע היא, שאינה שביעית)'.

אמר רבה: אמור רבנן: 'אילן - בתר חנטה (לקמן (דף טו,ב) תנא לה בפירקין: אילן שחנטו פירותיו קודם ט"ו בשבט, שהוא ראש השנה לאילנות, מתעשר לשנה שעברה), תבואה וזיתים - בתר שליש, ירק - בתר לקיטה (כדאמרן לעיל (יב,א) '*ליקט ירק ערב ראש השנה* כו')'; הני (קטניות) - כמאן שוינהו רבנן (שהלכו בהן אחר השרשה)?

הדר אמר רבה: מתוך שעשויין פרכין פרכין (לשון זה ['העשויין פרכין פרכין'] נופל בקטניות, כדאמרינן במסכת ביצה (יב,ב) '*מוללין מלילות ומפרכין קטניות ביום טוב*') (מתוך שגורנן עשוי מעט מעט: שאין נלקטין כאחד אלא היום לוקטין ומפרכין מעט ולמחר מעט, ונמצאו חדש וישן מעורבין יחד: הנפרכין לפני ראש השנה עם הנפרכין לאחר ראש השנה - אם הולכין בהן אחר לקיטה כשאר ירק כשיהא מפריש מעשרותיו - הוה ליה מעשר מן החדש על הישן ומן הישן על החדש!) - אזלי רבנן בתר השרשה (שבשנה אחת משרשת כל השדה, שהרי בבת אחת זורעין אותן; ומעשר פירות האילן וקטניות וירק - מדרבנן הן, ויכולת ביד החכמים לקבוע זמן לפי דעתם לכל אחד ואחד).

אמר ליה אביי: (ומה בכך אם ישן וחדש מעורבין?) ויצבור גורנו לתוכו (יצבור את כל הגורן לתוכו, כלומר באמצעיתו: שיהא הכל נבלל יחד יפה), ונמצא (כשיתרום ויעשר - יהא מן החדש במעשר לפי מה שיש חדש בגורן, ומן הישן לפי מה שיש ישן) תורם מן החדש שבו על החדש שבו מן הישן שבו על הישן שבו? מי לא תניא (דסמכינן אבִילָה, לומר יפה נבלל, ונמצא תורם מן החדש לפי מה שיש חדש ומן הישן לפי מה שיש ישן) '*רבי יוסי בן כיפר אמר משום רבי שמעון שזורי: פול המצרי* (מין קטנית: פאזול"י; ודרכן לזורען לירק ולזרע; והזורע לירק - מתעשר אחר לקיטה, והזורע לאכול את זרעו - תורת קטניות עליו, ומתעשר אחר השרשה; וזה ) שזרעו לזרע מקצתו השריש לפני ראש השנה ומקצתו השריש לאחר ראש השנה - אין תורמין ומעשרין מזה (שמכירין בו שזרעוהו באחרונה) על זה (הנזרע בראשונה, ולא מן הראשון על האחרון) לפי שאין תורמין ומעשרין לא מן החדש על הישן ולא מן הישן על החדש; כיצד הוא עושה? (טורַח לתת זה בעצמו וזה בעצמו!) צובר גורנו לתוכו (יבלול אותו יפה: לאחר שנתן מן הראשון בזוית זו ומן השני בזוית זו - יחזור ויצברנו לאמצע הגורן שיהא כולו כאחד), ונמצא תורם ומעשר מן החדש שבו על החדש שבו ומן הישן שבו על הישן שבו'?

אמר ליה: רבי שמעון שזורי קאמרת? רבי שמעון שזורי סבר יש בילה (יש לסמוך על הבילה לומר שיש משניהן בתוך המעשר לפי החשבון) ורבנן סברי אין בילה (אין סומכין על כך שיש לומר לא נבלל יפה ורובו של מעשר מן החדש או רובו מן הישן).

אמר רבי יצחק בר נחמני אמר שמואל: הלכה כרבי יוסי בן כיפר שאמר משום רבי שמעון שזורי.

מתקיף לה רבי זירא: ומי אמר שמואל הכי? והאמר שמואל: לכל אין בילה חוץ מיין ושמן (המערב יין חדש עם הישן או שמן חדש עם הישן - תורם ומעשר ממנו, ויש במעשר שניהם כפי החשבון, שדבר לח נבלל יפה; אבל יבש אין סומכין בו על הבילה)?

אשתמיטתיה (לרבי זירא) הא דאמר שמואל 'הכל הולך אחר גמר פרי' (ואף הקטניות לא הלכו בהן אחר השרשה, וכי אמר שמואל "הלכה כרבי שמעון שזורי" - לא מטעמיה דאמר, דאלו רבי שמעון שזורי - טעמיה משום בילה, וטעמא דשמואל משום דכוליה חדש הוא: שגדל ונגמר אחר ראש השנה);

(ראש השנה יד,א)

וצריכא (הני תלת דשמואל: 'הלכה כרבי שמעון שזורי', ו'לכל אין בילה', ו'הכל הולך אחר גמר פרי')! דאי אשמעינן 'הלכה כרבי שמעון שזורי' - הוה אמינא משום דקסבר יש בילה - קא משמע לן: לכל אין בילה; ואי אשמעינן 'לכל אין בילה' - הוה אמינא כרבנן סבירא ליה (ואין תורמין ממנו, ואין לו תקנה לחדש וישן שנתערבו אלא אם כן תורמין עליו ממקום אחר לפי חשבון: מחדש על החדש ומישן על הישן) - קא משמע לן 'הלכה כרבי שמעון שזורי'; ואי אשמעינן הני תרתי - הוה אמינא קשיא דשמואל אדשמואל (הכא אמר שמואל 'הלכה כרבי שמעון' - דיש בילה, והכא אמר אין בילה) - קא משמע לן 'הכל הולך אחר גמר פרי' (למימרא: דכוליה חדש הוא! והלכה כרבי שמעון ולאו מטעמיה); ואי אשמעינן 'הכל הולך אחר גמר פרי' - הוה אמינא אפילו תבואה וזיתים נמי, קא משמע לן 'הלכה כרבי שמעון שזורי' במאי דפליג (במיני קטנית אמר שמואל דמערבין הנשרשין לפני ראש השנה בנשרשין לאחר ראש השנה, ויהיב טעמא למלתיה: משום דהולכין בהן אחר גמר פרי; אבל תבואה וזיתים - אחר שליש).

([זהו המשך הד"ה ברש"י לעיל (יג,א) "אישתמיטיה", והוא הסבר הגמרא לעיל] (ותו אמרינן: **ואי אשמועינן 'הכל הולך אחר גמר פרי' - הוה אמינא אפילו תבואה וזיתים נמי! קא משמע לן 'הלכה כרבי שמעון שזורי'** - במאי דפליגי, דבתבואה וזיתים לא פליגי, ולא אזלינן בהו אחר גמר פרי; אבל במיני קטניות פליגי: דרבי שמעון אזיל בתר השרשה ורבנן לא אזלי; למדנו דאשכח שמואל תנא דלא אזיל בתר השרשה בקטניות אלא אחר גמר פרי, ועליה סמיך לפלוגי עליה דרבי שמעון שזורי, ועליה דהא מתניתין, דתנינן לעיל '*האורז והדוחן והפרגין והשומשמין שהשרישו* כו'! ואני לא ידעתי מאן הוא ההוא תנא.)

ולשמעינן הני תרתי (ומדאמר שמואל 'הכל הולך אחר גמר פרי' - אמשעינן דהאי דקאמר 'הלכה כרבי שמעון' - לאו משום בילה, אלא משום דכוליה חדש, אבל בילה לית ליה; דאי אית ליה בילה - אמאי אשמעינן 'הכל הולך אחר גמר פרי'), 'לכל אין בילה...' למה לי?

הא קא משמע לן: דליין ושמן יש בילה.

תניא [ספרי דברים פיסקא קמ]: '*רבי יוסי הגלילי אומר:* (דברים טז,יג) [חג הסכת תעשה לך שבעת ימים] *באספך מגרנך ומיקבך:* (מכאן סמכו חכמים לקבוע זמן מעשר ירק דדבריהם אחר לקיטה, לאסמכתא בעלמא:) מה גורן ויקב מיוחדין, שגדילין על מי שנה שעברה ומתעשרין לשנה שעברה (כל אסיף שלך יהא כתרומת גורן ויקב שהלכה בהן תורה אחר שנה שהביאה שליש - הרי שהלכה בהן אחר שנה שגדלו במימיה, ש'הבאת שליש' שלהן היא גדילתן: שמאותה שעה ראויה ליקצר בדוחק) - אף כל שגדילין על מי שנה שעברה מתעשרין לשנה שעברה (לכך הלכו באילן אחר חנטה, שכל גדילת פירותיו על ידי שהעלאת שרף האילן - לפני חנטה הוא), יצאו ירקות שגדילין על מי שנה הבאה ומתעשרין לשנה הבאה (והיינו שנת לקיטתן, שהרי גוזזין אותה והיא חוזרת וגדילה).

רבי עקיבא אומר: 'באספך מגרנך ומיקבך' - מה גורן ויקב מיוחדין שגדילין על רוב מים (הם מי גשמים, שרוב זרעים גדילים על ידם) ומתעשרין לשנה שעברה - אף כל שגדילין על רוב מים מתעשרין לשנה שעברה; יצאו ירקות שגדילין על כל מים (אף על שאובין שדולין ומשקין אותן תמיד כענין שנאמר (דברים יא) והשקית ברגלך כגן הירק סתם גן הירק דרכו בהשקאה) ומתעשרין לשנה הבאה'.

מאי בינייהו?

אמר רבי אבהו: בצלים הסריסין (ציפול"י בלע"ז שאין נעשין גדולין כשאר בצלים) ופול המצרי (שזרעו לירק; דאי זרעו לזרע - קטנית הוא, ולא הלכו בו אלא אחר השרשה) איכא בינייהו, דתנן [שביעית פ"ב מ"ט]: '*בצלים הסריסין ופול המצרי שמנע מהן מים שלשים יום לפני ראש השנה - מתעשרין לשעבר ומותרין בשביעית, ואם לאו - אסורין בשביעית ומתעשרין לשנה הבאה*'.

(רש"י ד"ה איכא בינייהו: כגון שמנע מהם מים ולא השקו שלשים יום לפני ראש השנה ולקטן אחר ראש השנה: וכי הא מתניתין דתנן במסכת שביעית (פ"ב מ"ט) '*בצלים הסריסים* כו' – רבי יוסי הגלילי אית ליה הא מתניתא, דכיון דמנע מים שלשים יום לפני ראש השנה - נמצאו גדילין על מי שנה שעברה; ולרבי עקיבא הרי גדילין על כל מים ומתעשרין להבא!

בפירוש רומי"ים מפרש איפכא: רבי עקיבא אית ליה הא מתניתין '*שמנע מהן מים שלשים יום לפני ראש השנה מתעשר לשעבר*', ומפרש טעמיה בתלמוד ירושלמי: 'א"ר מנא: מכיון שמנע מהן מים שלשים יום לפני ראש השנה - נעשו כ[שדה ]בעל' כלומר: זמן חיובן למעשר בראש השנה, [דהם] לא נסתפקו מ'כל מים' - שהן מים שאובין - זה שלשים יום כי אם ממי גשמים, יצאו מתורת ירקות הגדילין 'על כל מים' ונכנסו בתורת שדה הבעל, ומסתפק במי גשמים, ומתעשרין לשעבר.

דרכן של בצלים הסריסין ופול המצרי למנוע מהן מים שאובין פרק אחד לפני לקיטתן כדי להקשותן, לפיכך חילקום חכמים משאר ירקות; אבל שאר ירקות שאין דרכן בכך - אפילו מנע מהן - לא יצאו מדין ירק, ובטלה דעתו.

בצלים הסריסים מסתפקין לשנה בהשקאה אחת לשלשים יום ויותר, לפיכך: אם השקן בתוך שלשים יום לפני ראש השנה - נמצאת השקאה זאת מועלת להם בשביעית, לפיכך אסורין בשביעית.

ולענין מעשר נמי הוו להו כגדילין על מי שנה הבאה, שעדיין לחלוחית השקאתן קיימת, אבל ירק שדרכו ליגזז - צריך להשקותו תמיד, ואפילו מנע ממנו שלשים יום לפני ראש השנה - בטלה דעתו אצל כל אדם, ולא נתנו בהן חכמים חילוק לפי שאין דרכן בכך, ומלתא דלא שכיחא היא.)

'*באחד בשבט ראש השנה לאילן* (ואין תורמין מפירות אילן שחנטו פירותיו קודם לכן על פירות האילן שחנטו לאחר מכאן) - מאי טעמא?

אמר רבי אלעזר אמר רבי אושעיא: הואיל ויצאו רוב גשמי שנה (שכבר עבר רוב ימות הגשמים שהוא זמן רביעה ועָלָה השרף באילנות ונמצאו הפירות חונטין מעתה) ועדיין רוב תקופה מבחוץ (עדיין רוב התקופה לבוא).

מאי קאמר ('ועדיין רוב תקופה מבחוץ' - כל שכן!: דכיון דרוב תקופה מבחוץ - עדיין לא הגיע זמן החנטה, ולא היה להם לקבוע ראש השנה עד אדר)?

הכי קאמר: אף על פי שרוב תקופה מבחוץ, הואיל ויצאו רוב גשמי שנה.

תנו רבנן [תוספתא שביעית פ"ד הלכה כא [ליברמן]]: 'מעשה ברבי עקיבא שליקט אתרוג (פירות אילן) באחד בשבט ונהג בו שני עישורין (מעשר שני בשנה שניה ומעשר עני בשנה שלישית, שהיתה שניה נכנסת לשלישית)*,*

(ראש השנה יד,ב)

*אחד כדברי בית שמאי* (שאמרו נתחדשה שנה וכבר נכנסת שלישית משחשיכה) *ואחד כדברי בית הלל* (האומרין: לא נתחדשה שנה עד חמשה עשר בו)*.*

*רבי יוסי בר יהודה אומר:* (שני עישורין שנהג בה -) *לא מנהג בית שמאי ובית הלל נהג בה* (לאו משום ספק כבית שמאי ספק כבית הלל)*, אלא מנהג רבן גמליאל* (דאמר: אתרוג אחר לקיטה כירק משום דדרכו ליגדל על כל מים, והרי נלקט בשלישית) *ורבי אליעזר נהג בה* (או שמא כרבי אליעזר, דאמר: אחרי חנטה הלכו בו כשאר אילנות, והרי חנט בשניה)'.(ולקמיה פריך: אם כן פשיטא ליה דכבר נכנסה שלישית, כבית שמאי!?)

דתנן [בכורים פ"ב מ"ו]*: אתרוג שוה לאילן בשלשה דרכים* (לילך אחר חנטה לענין ערלה ורבעי ושביעית) *ולירק בדרך אחד: שוה לאילן בשלשה דרכים: לערלה ולרבעי ולשביעית, ולירק בדרך אחד: שבשעת לקיטתו עישורו* (שאם חנטה בשניה ונלקטת בשלישית מתעשר כדת שנה שלישית, כירק, לפי שאף הוא דרכו ליגדל על כל מים; (הכי מפרש לה בשמעתא קמייתא דקדושין)) *- דברי רבן גמליאל; רבי אליעזר אומר: אתרוג שוה לאילן לכל דבר*'.

ומי עבדינן כתרי חומרי? והתניא [תוספתא יבמות פ"א הלכה יג [ליברמן]; תוספתא סוכה פ"ב הלכה ג]: '*לעולם הלכה כדברי בית הלל, והרוצה לעשות כדברי בית שמאי עושה, כדברי בית הלל עושה* (בעלמא (עירובין ו,ב) פרכינן סיפא ארישא, ומשנינן: כאן קודם בת קול, כאן לאחר בת קול)*; מקולי בית שמאי ומקולי בית הלל - רשע; מחומרי בית שמאי ומחומרי בית הלל - עליו הכתוב אומר* (קהלת ב,יד) [החכם עיניו בראשו] *והכסיל בחשך הולך* [וידעתי גם אני שמקרה אחד יקרה את כלם]'\* - אלא: אי כבית שמאי - בקוליהון ובחומריהון (אי לענין טומאה לא חשיב לה חסרון בחוליא אחת -לענין טריפה נמי לאו חסרון הוא), אי כבית הלל - בקוליהון ובחומריהון (דאמרו חסרון הוא - ליחשבה חסרון הכא והכא. והך דרבי עקיבא נמי סתרן אהדדי: דקא חשיב ליה שניה וקא חשיב ליה שלישית)!?

\*(בעירובין מפרש לה במחלוקת אחת, שיש מקום שנוטין בה דברי בית שמאי להקל ויש מקום שנוטין בה דברי בית הלל להקל, כגון: כמה חסרון בשדרה שלא תטמא באהל: בית שמאי אומרים שתי חוליות, ובית הלל אומרים חוליה אחת, וכן לטרפה; נמצאו דברי בית שמאי מקילין בטריפה, ואומר[ים] עד שתחסר שתי חוליות, ובית הלל מחמירין בה [בטרפה] ומקילין לענין טומאה לומר שכיון שחסרה חוליא אחת - אינה מטמאה; והאוחז בזו קולי בית שמאי וקולי בית הלל - רשע, שהרי דבריו סותרין זה את זה כדי להקל, והאוחז בחומרי שניהם - 'כסיל בחשך הולך' הוא: שאינו יודע להבחין על מי לסמוך; אבל בשתי מחלוקות, שהקילו אלו בזו ואלו בזו - אין כאן לא משום רשע ולא משום סכלות דסבירא ליה בהא כבית שמאי ובהא כבית הלל!)

רבי עקיבא - גמריה אסתפק ליה (כבית הלל בעא למעבד), ולא ידע אי בית הלל באחד בשבט אמרו אי בט"ו בשבט אמרו.

'*רבי יוסי בר יהודה אומר: לא מנהג בית שמאי ובית הלל נהג בה, אלא מנהג רבן גמליאל ורבי אליעזר נהג בה*'; באחד בשבט כבית שמאי נהג בה (לרבי יוסי בר יהודה דאמר 'משום דנהג בה מנהג רבן גמליאל עישרה במעשר עני כדין שלישית, אם כן כבית שמאי סבירא ליה דנתחדשה שנה היום, דאי כבית הלל - לקיטתה וחנטתה בשנה אחת הוה)?

אמר רבי חנינא ואיתימא רבי חנניא: הכא באתרוג שחנטו פירותיו קודם ט"ו דאידך שבט (דאשתקד) עסקינן ( שהאתרוג דר באילנו שתים ושלש שנים, ובט"ו בשבט דאשתקד נכנסה שנה שלישית, ועדיין לא יצאת שלישית; נמצאת שחנטה בשניה ונלקטה בשלישית), ובדין הוא (דאם לקטה) אפילו קודם לכן (או בכסליו או בטבת נמי הוה נוהג בה שני עישורין משום מנהג רבן גמליאל ורבי אליעזר), ומעשה שהיה - כך היה (בא' בשבט היה).

רבינא אמר: כרוך ותני (כפול את דברי רבי יוסי [ברבי יהודה] ושנה בה שתי מחלוקות): לא אחד בשבט היה (שאין בה חידוש שנה) אלא ט"ו בשבט היה (לדברי הכל נתחדשה שנה), ולא מנהג בית שמאי ובית הלל נהג בה אלא מנהג רבן גמליאל ורבי אליעזר נהג בה.

אמר רבה בר רב הונא: השתא דאמר רבן גמליאל 'אתרוג אחר לקיטתו עישורו כירק' - ראש השנה שלו תשרי (כדין ירק; ולענין מעשר קאמר).

מיתיבי: '*רבי שמעון בן אלעזר אומר: ליקט אתרוג ערב ט"ו בשבט עד שלא תבוא השמש, וחזר וליקט משתבוא השמש - אין תורמין ומעשרין מזה על זה לפי שאין תורמין ומעשרין לא מן החדש על הישן ולא מן הישן על החדש; היתה שלישית נכנסת לרביעית* (לקמן פריך מאי שנא דלא תנא 'ואם היתה שניה נכנסת לשלישית', כדתניא לעיל (דף יב,ב) גבי ליקט ירק) *- שלישית מעשר ראשון ומעשר עני, רביעית מעשר ראשון ומעשר שני*';

(ראש דף,טו,א)

מאן שמעת ליה דאזיל בתר לקיטה? - רבן גמליאל (אלמא רבי שמעון בן אלעזר כרבן גמליאל סבירא ליה), וקתני '*שבט*'?

אלא אי אתמר הכי אתמר: אמר רבה בר רב הונא: אף על גב דאמר רבן גמליאל אתרוג אחר לקיטה כירק - ראש השנה שלו שבט.

מאי שנא התם דקתני '*אם היתה שניה נכנסת לשלישית*', ומאי שנא הכא דקתני '*אם היתה שלישית נכנסת לרביעית*'?

מילתא אגב אורחיה קא משמע לן דאתרוג קשיא ליה ידא (קשה לעץ האתרוג ידים ממשמשות בו), ואיידי דממשמשי ביה כולי עלמא בשביעית - לא טעין פרי עד תלת שנין.

בעא מיניה רבי יוחנן מרבי ינאי: אתרוג - ראש השנה שלו אימתי? אמר ליה: שבט.

שבט דחדשים (של לבנה) או שבט דתקופה? ([שבט דתקופת ה]חמה: לסוף שלשים של תקופת טבת נכנס שבט של חמה.)

אמר ליה: דחדשים.

בעא מיניה רבא מרב נחמן, ואמרי לה רבי יוחנן מרבי ינאי: היתה שנה מעוברת מהו (אימתי ראש השנה? שבט הסמוך לטבת? או אדר הראשון, שהוא במקום שבט)?

אמר ליה: הלך אחר רוב שנים (מי ששמו שבט).

אמר רבה: אתרוג בת ששית (שחנטה בששית) שנכנסה לשביעית - פטורה מן המעשר ופטורה מן הביעור, ובת שביעית שנכנסה לשמינית פטורה במעשר וחייבת בביעור (לקמיה מפרש טעמא דכולה מילתא).

אמר ליה אביי: בשלמא סיפא (דקא אמרת '*בת שביעית שנכנסה לשמינית פטורה מן המעשר*' אלמא נהגה בה קדושת שביעית ומיחייב לאפקורה, והפקרא פטורה מהמעשר - דמשמע דאזלת בה בתר חנטה לענין הפקר שביעית, ולענין ביעור נמי כדקאמרת 'חייבין בביעור' - כל הך סיפא אף על גב דסתרא לה לרישא, דקאמרת '*בת ששית שנכנסה לשביעית פטורה מן המעשר*', דהפקר הוא משום שביעית - אלמא בתר לקיטה אזלת בה לענין שביעית, דאי לאו דשביעית נהגא בה לא הוה מפטרא, דהפקרא דשביעית פטר לה ממעשר, כדתניא במכילתא: 'ואכלו אביוני עמך ויתרם תאכל חית השדה [שמות כג,יא] - מה חיה אוכלת ופטורה מן המעשר - אף אדם פטור' - הא לא הוה קשיא לי, דאמינא ספוקי מספקא לך אי אזלינן באתרוג בתר חנטה לענין שביעית או בתר לקיטה כמו במעשר, ואזלת) לחומרא (דשביעית דאורייתא היא, וספיקא דאורייתא לחומרא), אלא רישא (דסיימת בה) 'פטורה מן הביעור' (דקולא הוא) - אמאי? (אשמעינן לן בה דלא מספקא לך, ומסקנא דרישא וכולה סיפא חד טעמא הוא דפשיטא לך) דאמרינן זיל בתר חנטה? אי הכי (דלא מספקא ולא נהגא שביעית באתרוג בת ששית) תיחייב במעשר (דלאו הפקר הוא)!

אמר ליה: יד הכל ממשמשין בה ואת אמרת תיחייב במעשר (נהי דלא מחייב לאפקורה: דלא נהגא בה שביעית, מיהו כל שדות ופרדסות הפקר הן בשביעית, ואין אתרוג זה נשמר בה לבדו, ועל כרחו הכל ממשמשין בו והפקר פטור מן המעשר)?

ורב המנונא אמר: בת ששית שנכנסת לשביעית - לעולם ששית (חייב במעשר, דכיון דשביעית לא נהגא בה ולאו הפקרא דמלכא היא - משמוש יד הכל שבה אינו אלא גזל, ואין הפקר כזה פטורה מן המעשר), ובת שביעית הנכנסת לשמינית - לעולם שביעית.

מיתיבי: '*רבי שמעון בן יהודה אומר משום רבי שמעון: אתרוג בת ששית שנכנסת לשביעית פטורה מן המעשר ופטורה מן הביעור, שאין לך דבר שחייב במעשר אלא אם כן גדל בחיוב ונלקט בחיוב; ובת שביעית שנכנסת לשמינית פטורה מן המעשר ופטורה מן הביעור שאין לך דבר שחייב בביעור אלא אם כן גדל בשביעית ונלקט בשביעית* (דכי כתיב לבהמתך ולחיה אשר בארצך (ויקרא כה,ז) - דילפינן מינה ביעור - בשביעית כתיב, ולא בשמינית);

(רש"י: הכי גרסינן לה בתוספתא (פ"ד הלכה כא [ליברמן]: 'שאין לך שחייב במעשר אלא אם כן גדל בחיוב ונלקט בחיוב', ובסיפא גרסינן 'שאין לך שחייב בביעור אלא אם כן גדל בשביעית ונלקט בשביעית'; ברישא דמילתיה יהיב טעמא לפטורא דמעשר: לפי שהוציאו מכלל שאר אילנות שהלכו בם אחר חנטה - לפיכך הוזקק ליתן טעם לדבריו; ואשמועינן כרבה: דאף על גב דלאו הפקר דמלכא הוא, כיון דסוף סוף יד הכל ממשמשין בה - פטורה מן המעשר: דלפטורא דביעור לא אצטריך למכתב טעמא, דלא אפקיה מדין שאר אילנות דאזלינן בה בתר חנטה; וסיפא יהיב טעמא לפטורא דביעור: דלפטורא דמעשר - הא אשמעינן טעמא חייבוהו חכמים במעשר אלא אם כן גדל בחיוב ונלקט בחיוב, וזה לא גדל בחיוב).

רישא קשיא לרב המנונא, סיפא קשיא בין לרבה בין לרב המנונא (דהא תרוייהו בתר חנטה אזלי בשביעית, ובת שביעית שנכנסת לשמינית חייבת בביעור: דהא לא פליג רב המנונא אדרבה אלא בבת ששית שנכנסת לשביעית)!

תנאי היא (האי תנא פליג עלייהו, ותנא אחרינא קאי כוותייהו), דתניא (בתוספתא דמסכת שביעית (פ"ד הלכה כא [ליברמן]): '*אמר רבי יוסי: אבטולמוס העיד משום חמשה זקנים: אתרוג אחר לקיטתו למעשר, ורבותינו נמנו באושא ואמרו* (גירסת רש"י: וגמרו): אחר לקיטתו בין למעשר בין לשביעית.

'*שביעית*'? - מאן דכר שמיה (דקאמר דאימנו עלה רבותינו - אלמא איכא מאן דפליג)?

(ראש השנה טו,ב)

חסורי מיחסרא והכי קתני: '(אמר רבי יוסי: אבטולמוס העיד משום חמשה זקנים:) אתרוג - אחר לקיטתו למעשר, ואחר חנטה לשביעית, ורבותינו נמנו באושא (וגמרו): אחר לקיטתו בין למעשר בין לשביעית (אתרוג אחר לקיטה בין למעשר בין לשביעית).

(והכי פירושה: אתרוג אחר לקיטה למעשר - לענין חדש וישן ולענין שניה נכנסת לשלישית או שלישית לרביעית; ואחר חנטה לשביעית - בין להפקר בין לביעור, כשאר אילנות; ובת שביעית הנכנסת לשמינית - הפקרה הוא פוטרה מן המעשר, דאילו לענין מעשר בשאר שני שבוע אזול ביה רבנן בתר לקיטה לגבי חדש וישן ומעשר שני ומעשר עני, משום דדרכו ליגדל על כל מים כירק, והכי מפרש בשמעתא קמייתא דקדושין (דף ג,א); אבל לשאר דבריו שוה לאילן: בתר חנטה; ורבה ורב המנונא סבירא להו כאבטולמוס דאמר 'בתר חנטה לשביעית', הלכך: בת שביעית שנכנסת לשמינית חייבת בביעור ובת ששית הנכנסת לשביעית פטורה מן הביעור, דאזיל בתר חנטה; ומיפלג פליגי רבה ורב המנונא במילתיה דאבטולמוס בהא: רב המנונא סבר: כיון דפטורה מן הביעור - חייבת במעשר, דלאו הפקרא דמלכא היא; ורבה סבר: סוף סוף יד הכל ממשמשין, ומודה אבטולמוס דפטורה מן המעשר.)

איתמר: רבי יוחנן וריש לקיש אמרי תרוייהו: אתרוג בת ששית שנכנסה לשביעית - לעולם ששית (חייבת במעשר ופטורה מן הבעור).

כי אתא רבין אמר רבי יוחנן: אתרוג בת ששית שנכנסה לשביעית אפילו כזית (אפילו לא גדלה בששית אלא מעט, ורובה גדלה בשביעית) ונעשית ככר (עד שנעשית ככר) - חייבין עליה משום טבל (דבתר חנטה אזלינן).

תנו רבנן [תוספתא שביעית פ"ד הלכה כ [ליברמן]]: '*אילן שחנטו פירותיו קודם חמשה עשר בשבט מתעשר לשנה שעברה; אחר חמשה עשר בשבט - מתעשר לשנה הבאה;*

*אמר רבי נחמיה: במה דברים אמורים? באילן שעושה שתי בריכות בשנה,*

'*שתי בריכות*'? סלקא דעתך (אין לשון זה נופל אלא בעופות, כדתנן (בבא בתרא פ"ה מ"ג, דף פ,א) '*הלוקח פירות שובך מפריח הבריכה ראשונה*')?

אלא אימא '*כעין שתי בריכות*' (שאין פירותיו נגמרין כאחת, כגון תאנים, כדאמרן (לעיל דף יג,ב) גבי קטניות: '*מתוך שעשויין פרכין*'),

*אבל אילן העושה בריכה אחת* (שפירותיו נלקטין כאחד)*, כגון דקלים וזיתים וחרובין - אף על פי שחנטו פירותיהן קודם חמשה עשר בשבט מתעשרין לשנה הבאה*'(בתר לקיטה אזלינן בהו).

אמר רבי יוחנן: נהגו העם בחרובין כרבי נחמיה.

איתיביה ריש לקיש לרבי יוחנן (שביעית פ"ה מ"א): '*בנות שוח* (מפרש במסכת עבודה זרה (דף יד,א): תאיני חיורתא) *- שביעית שלהן* (נוהגת בשנה) *שניה* (של שמטה כדמפרש טעמא:) *מפני שעושות לשלש השנים*' (פירות החונטים בה בשביעית - אין נגמרין עד שנה שניה של שמטה, ואנן בתר חנטה אזלינן, ונהגא בהו שביעית).

אישתיק.

אמר ליה רבי אבא הכהן לרבי יוסי הכהן: אמאי אישתיק? לימא ליה: 'אמינא לך אנא רבי נחמיה - ואת אמרת לי רבנן'?!

משום דאמר ליה: 'שבקת רבנן ועבדת כרבי נחמיה'?!

ולימא ליה: 'קאמינא לך נהגו ואת אמרת לי איסורא (דאסור למיזל בהו בתר לקיטה? אנא נמי מודינא דאסור, אלא נהגו כך!)'!?

דאמר ליה 'במקום איסורא כי נהגו - שבקינן להו' (בתמיה)?

ולימא ליה 'כי אמינא לך אנא מעשר חרובין דרבנן, ואת אמרת לי שביעית דאורייתא'?

אלא אמר רבי אבא הכהן: תמיהני אם השיבה ריש לקיש לתשובה זו.

'אם השיבה'? הא אותבה!

אלא אימא: 'אם קיבלה רבי יוחנן (והאי דאישתיק - משום דלא ידע להשיב) אם לא קיבלה (והאי דאישתיק - משום דלא איכפת ליה: דלא דמי מעשר פירות האילן דרבנן לאחמורי ביה כשביעית דאורייתא)'.

(ראש השנה טז,א)

משנה:

בארבעה פרקים (בשנה) העולם נידון: בפסח על התבואה, בעצרת על פירות האילן, בראש השנה כל באי עולם עוברין לפניו כבני מרון (מפרש בגמרא), שנאמר (תהלים לג,טו) היוצר יחד לבם המבין אל כל מעשיהם (בגמרא מפרש ליה); ובחג נידונין על המים.

גמרא:

הי '*תבואה*'?: אילימא הא תבואה דקיימא (השתא במחובר ומוכנת לקצור) - כל הני הרפתקי (מקרות) דעדו עלה (שעברו עליה) - אימת איתדון?

אלא תבואה דמזדרעא (שעתיד לזרוע במרחשון הבא).

למימרא דחד דינא (פעם אחת) מתדנא? והתניא: '*תבואה שאירע בה קרי* (כגון ברד או שדפון) *או אונס קודם הפסח - נידונית לשעבר* (קודם שנזרעה, דהיינו פסח של אשתקד)*; לאחר הפסח - נידונית להבא* (בפסח שאחר זריעתה)*; אדם שאירע בו קרי או אונס קודם יום הכפורים - נידון לשעבר* (וביום הכפורים של אשתקד נגזר עליו); לאחר יום הכפורים - נידון להבא' (ביום הכפורים שעבר עכשיו בקרוב; וכן לשון משנה במסכת נדרים [פ"ח מ"א, דף ס,א] '*"קונם יין שאיני טועם חדש זה" - אסור בכל החדש כולו וראש החדש להבא*' - הוא ראש חודש שעבר עתה בקרוב, ומשום דקרי לההוא אשתקד 'שעבר' קרי להאי דלקמיה 'להבא').

אמר רבא: שמע מינה: תרי דיני מתדנא (קודם זריעתה וסמוך לקציר).

אמר אביי: הלכך כי חזי אינש דמצלח זרעא אפלא (חטה וכוסמת, שנזרעין במרחשון, שאין ממהרין להתבשל) - ליקדים וליזרע חרפא (השעורה ממהרת להתבשל, וזורעים אותה בשבט ואדר: דכיון דאפלא מצלח - שמע מינה לטובה נידון בפסח שעבר, לפיכך ימהר לזרוע בזריעה שניה), דעד דמטי למדייניה (בפסח הבא) קדים סליק (וגדל קצת ואינו ממהר שוב להתקלקל).

מני מתניתין?: לא רבי מאיר ולא רבי יהודה ולא רבי יוסי ולא רבי נתן, דתניא: '*הכל נידונים בראש השנה, וגזר דין שלהם נחתם ביום הכפורים - דברי רבי מאיר;*

*רבי יהודה אומר: הכל נידונין בראש השנה וגזר דין שלהם נחתם כל אחד ואחד בזמנו: בפסח - על התבואה; בעצרת - על פירות האילן; בחג נידונין על המים, ואדם נידון בראש השנה, וגזר דין שלו נחתם ביום הכפורים;*

*רבי יוסי אומר: אדם נידון בכל יום, שנאמר* (איוב ז,יח) *ותפקדנו לבקרים* [לרגעים תבחננו]*.*

*רבי נתן אומר: אדם נידון בכל שעה, שנאמר* (סוף הפסוק שם) *לרגעים תבחננו*'!? וכי תימא לעולם רבי יהודה היא, וכי קתני מתניתין (ארבעה פרקים) - אגזר דין - אי הכי קשיא אדם (דתני מתניתין בראש השנה, ורבי יהודה ביום הכפורים אמר)?

אמר רבא: האי - תנא דבי רבי ישמעאל היא, דתנא דבי רבי ישמעאל: '*בארבעה פרקים העולם נידון: בפסח על התבואה, בעצרת על פירות האילן, בחג נידונין על המים, ואדם נידון בראש השנה, וגזר דין שלו נחתם*

*ביום הכפורים*'; וכי קתני מתניתין (ארבעה פרקים) - אתחלת דין (אבל אגזר דין דאדם - ביום הכפורים).

אמר רב חסדא: מאי טעמא דרבי יוסי?

כדקאמר טעמיה 'ותפקדנו לבקרים'?!

אנן הכי קאמרינן (הכי קשיא לן): מאי טעמא לא אמר כרבי נתן?

בחינה עיוני בעלמא היא (משום דקסבר 'בחינה אין זה דין', אלא בודק במעשיו).

פקידה נמי עיוני בעלמא היא (הלכך בדידיה נמי תיקשי לך: פקידה עיוני בעלמא הוא)?

אלא אמר רב חסדא: טעמיה דרבי יוסי – מהכא: (מלכים א ח,נט) [ויהיו דברי אלה אשר התחננתי לפני ה' קרבים אל ה' אלהינו יומם ולילה] לעשות משפט עבדו ומשפט עמו ישראל דבר יום ביומו;

ואמר רב חסדא: מלך וצבור - מלך נכנס תחלה לדין, שנאמר לעשות משפט עבדו ומשפט עמו ישראל;

מאי טעמא?

איבעית אימא: לאו אורח ארעא למיתב מלכא אבראי,

ואיבעית אימא: מקמי דליפוש חרון אף.

אמר רב יוסף: כמאן מצלינן האידנא אקצירי ואמריעי (מפרש במסכת נדרים (דף מט,ב) 'קצירי' - חולים; 'מריעי' - תלמידי חכמים, שהן תשושי כח)?

כמאן? - כרבי יוסי (דאמר אדם נידון בכל יום, ויתפלל שידונו אותו לזכות, ולא יקנסוהו מיתה; דאי כרבנן דאמרי אין נידון אלא בראש השנה - הרי כבר נקנסה עליו)!

ואיבעית אימא: לעולם כרבנן, וכדרבי יצחק, דאמר רבי יצחק: יפה צעקה לאדם, בין קודם גזר דין בין לאחר גזר דין.

תניא: '*אמר רבי יהודה משום רבי עקיבא: מפני מה אמרה תורה הביאו עומר בפסח?*

*מפני שהפסח זמן תבואה הוא* (זמן שהתבואה נידונת בו)*; אמר הקדוש ברוך הוא: הביאו לפני עומר בפסח כדי שתתברך לכם תבואה שבשדות;*

*ומפני מה אמרה תורה הביאו שתי הלחם בעצרת?*

*מפני שעצרת זמן פירות האילן הוא; אמר הקדוש ברוך הוא: הביאו לפני שתי הלחם בעצרת כדי שיתברכו לכם פירות האילן* (שתי הלחם ירצו על פירות האילן שהן מתירין להביא בכורים; שאין מביאין בכורים קודם לעצרת, דכתיב (שמות לד,כב) בכורי קציר חטים; ואני שמעתי דרבי יהודה לטעמיה: דהא אזלא כמאן דאמר בסנהדרין (ע,ב) עץ שאכל אדם הראשון - חטה היתה)*;*

*ומפני מה אמרה תורה: נסכו מים בחג?*

*אמר הקדוש ברוך הוא: נסכו לפני מים בחג כדי שיתברכו לכם גשמי שנה, ואמרו לפני בראש השנה מלכיות זכרונות ושופרות מלכיות כדי שתמליכוני עליכם זכרונות כדי שיעלה זכרוניכם לפני לטובה; ובמה? בשופר*'.

אמר רבי אבהו: למה תוקעין בשופר של איל? - אמר הקדוש ברוך הוא: תקעו לפני בשופר של איל, כדי שאזכור לכם עקידת יצחק בן אברהם, ומעלה אני עליכם כאילו עקדתם עצמכם לפני.

אמר רבי יצחק: למה תוקעין בראש השנה?

למה תוקעין? רחמנא אמר 'תקעו'!!?

אלא למה מריעין?

מריעין? רחמנא אמר(ויקרא כג,כד) [דבר אל בני ישראל לאמר: בחדש השביעי באחד לחדש יהיה לכם שבתון] זכרון תרועה [מקרא קדש]!!?

אלא למה תוקעין ומריעין כשהן יושבין,

(ראש השנה טז,ב)

ותוקעין ומריעין כשהן עומדין? - כדי לערבב השטן (שלא ישטין; כשישמע ישראל מחבבין את המצוות - מסתתמין דבריו).

ואמר רבי יצחק: כל שנה שאין תוקעין לה בתחלתה - מריעין לה בסופה; מאי טעמא? - דלא איערבב שטן.

ואמר רבי יצחק: כל שנה שרָשָה בתחלתה (שישראל עושין עצמן רשין בראש השנה לדבר תחנונים ותפילה כענין שנאמר תחנונים ידבר רש (משלי יח,כג)) - מתעשרת בסופה, שנאמר: [דברים יא,יב: ארץ אשר ה' אלקיך דרש אתה; תמיד, עיני ה' אלקיך בה] מראשית השנה [ועד אחרית שנה]: 'מרשית' כתיב, 'ועד אחרית' - סופה שיש לה אחרית.

ואמר רבי יצחק: אין דנין את האדם אלא לפי מעשיו של אותה שעה (ואפילו הוא עתיד להרשיע לאחר זמן), שנאמר [בראשית כא,יד: וישמע אלהים את קול הנער ויקרא מלאך אלהים אל הגר מן השמים, ויאמר לה מה לך הגר; אל תיראי] כי שמע אלהים אל קול הנער באשר הוא שם (ומצינו בבראשית רבה: אמרו מלאכי השרת לפני הקב"ה: רבונו של עולם! מי שעתידין בניו להמית את בניך בצמא אתה מעלה לו באר, שנאמר (ישעיה כא,יג-יד) משא בערב וגו' לקראת צמא התיו מים: שהיו מוציאין לקראת הגולים מיני מלוחים ונודות נפוחים וכו' כדאיתא התם!? אמר להם: השעה - צדיק הוא או רשע? אמרו לו: צדיק; אמר להם 'באשר הוא שם' - איני דן את העולם אלא בשעתו.)

ואמר רבי יצחק: שלשה דברים מזכירין עונותיו של אדם, אלו הן: קיר נטוי (ועובר תחתיו מזכיר עוונותיו, שאומר: "כלום ראוי זה ליעשות לו נס?" ומתוך כך הוא נבדק) ועיון תפילה (סומך על תפילתו שתהא נשמעת ומתאמץ לכוין לבו) ומוסר דין על חבירו (כמו ישפוט ה' ביני וביניך (בראשית טז,ה); אומרים "כלום ראוי הוא שיענש חבירו על ידו?"), דאמר רב חנן: כל המוסר דין על חבירו - הוא נענש תחלה שנאמר (בראשית טז,ה) ותאמר שרי אל אברם חמסי עליך [אנכי נתתי שפחתי בחיקך, ותרא כי הרתה ואקל בעיניה; ישפט ה' ביני וביניך] וכתיב [בראשית כג,ב: ותמת שרה בקרית ארבע הוא חברון בארץ כנען] ויבא אברהם לספוד לשרה ולבכותה (הוא קבר אותה).

ואמר רבי יצחק: ארבעה דברים מקרעין גזר דינו של אדם, אלו הן: צדקה, צעקה, שינוי השם, ושינוי מעשה (שב מרעתו).

צדקה, דכתיב [משלי י,ב: לא יועילו אוצרות רשע] וצדקה תציל ממות;

צעקה, דכתיב (תהלים קז,קח) ויצעקו אל ה' בצר להם וממצוקותיהם יוציאם;

שינוי השם, דכתיב [בראשית יז,טו: ויאמר אלהים אל אברהם] שרי אשתך לא תקרא את שמה שרי כי שרה שמה, וכתיב (שם פסוק טז) וברכתי אותה וגם נתתי ממנה לך בן [וברכתיה והיתה לגוים, מלכי עמים ממנה יהיו];

שינוי מעשה, דכתיב (יונה ג,י) וירא האלהים את מעשיהם [כי שבו מדרכם הרעה] וכתיב (שם, סוף הפסוק) וינחם האלהים על הרעה אשר דבר לעשות להם ולא עשה;

ויש אומרים: אף שינוי מקום, דכתיב (בראשית יב,א) ויאמר ה' אל אברם לך לך מארצך [וממולדתך ומבית אביך אל הארץ אשר אראך] והדר: [שם פסוק ב] ואעשך לגוי גדול [ואברכך ואגדלה שמך והיה ברכה].

ואידך?

ההוא זכותא דארץ ישראל הוא דאהניא ליה.

ואמר רבי יצחק: חייב אדם להקביל פני רבו ברגל, שנאמר (מלכים ב ד) מדוע את הולכת אליו היום לא חדש ולא שבת - מכלל דבחדש ושבת איבעי לה למיזל.

ואמר רבי יצחק: חייב אדם לטהר את עצמו ברגל שנאמר: [בראשית יז,טו: מבשרם לא תאכלו] ובנבלתם לא תגעו [טמאים הם לכם] (וברגל משתעי קרא, כדמפרש ואזיל לקמיה בברייתא).

תניא נמי הכי [ספרא שמיני פרשתא ב פרק ד ה"ח]: '*ובנבלתם לא תגעו - יכול יהו ישראל מוזהרין על מגע נבילה?*

*תלמוד לומר:* [ויקרא כא,א: ויאמר ה' אל משה] *אמור אל הכהנים בני אהרן* [ואמרת אלהם לנפש לא יטמא בעמיו] *- בני אהרן מוזהרין, בני ישראל אין מוזהרין, והלא דברים קל וחומר: ומה טומאה חמורה - כהנים מוזהרין ישראלים אינן מוזהרין, טומאה קלה לא כל שכן! אלא מה תלמוד לומר ובנבלתם לא תגעו? – ברגל'*.

אמר רבי כרוספדאי אמר רבי יוחנן: שלשה ספרים (ספרי זכרון של מעשה הבריות) נפתחין בראש השנה: אחד של רשעים גמורין, ואחד של צדיקים גמורין, ואחד של בינוניים: צדיקים גמורין נכתבין ונחתמין לאלתר לחיים; רשעים גמורין נכתבין ונחתמין לאלתר למיתה; בינוניים תלויין ועומדין מראש השנה ועד יום הכפורים; זכו - נכתבין לחיים; לא זכו נכתבין למיתה.

אמר רבי אבין: מאי קרא? - (תהלים סט,כט) ימחו מספר חיים ועם צדיקים אל יכתבו: 'ימחו מספר' - זה ספרן של רשעים גמורין; 'חיים' - זה ספרן של צדיקים; 'ועם צדיקים אל יכתבו' - זה ספרן של בינוניים.

רב נחמן בר יצחק אמר מהכא: [שמות לב,לב: ועתה, אם תשא חטאתם] ואם אין - מחני נא מספרך אשר כתבת: 'מחני נא' - זה ספרן של רשעים; 'מספרך' - זה ספרן של צדיקים; 'אשר כתבת' - זה ספרן של בינוניים.

תניא: '*בית שמאי אומרים: שלש כתות הן ליום הדין* (כשיחיו המתים)*: אחת של צדיקים גמורין, ואחת של רשעים גמורין* (רובם עונות) *ואחת של בינוניים* (מחצה על מחצה)*: צדיקים גמורין נכתבין ונחתמין לאלתר לחיי עולם, רשעים גמורין נכתבין ונחתמין לאלתר לגיהנם, שנאמר:* (דניאל יב,ב) *ורבים מישני אדמת עפר יקיצו אלה לחיי עולם ואלה לחרפות לדראון עולם; בינוניים יורדין לגיהנם*

(ראש השנה יז,א)

*ומצפצפין* (צועקים ובוכים מתוך יסורין שעה אחת) *ועולין, שנאמר:* (זכריה יג,ט) *והבאתי את השלישית באש וצרפתים כצרוף את הכסף ובחנתים כבחון את הזהב הוא יקרא בשמי ואני אענה אותו* [אמרתי עמי הוא, והוא יאמר ה' אלקי]*; ועליהם אמרה חנה* (שמואל א ב,ו) *ה' ממית ומחיה מוריד שאול ויעל;*

*בית הלל אומרים: 'ורב חסד' - מטה כלפי חסד* (הואיל ומחצה על מחצה הם - מטה את ההכרע לצד זכות ואין יורדין לגיהנם)*, ועליהם אמר דוד* (תהלים קטז,א) אהבתי כי ישמע ה' את קולי [תחנוני], ועליהם אמר דוד כל הפרשה כולה.

[תהלים קטז,ו: שמר פתאים ה'] דלותי ולי יהושיע: פושעי ישראל בגופן (לקמיה מפרש) ופושעי אומות העולם בגופן יורדין לגיהנם ונידונין בה שנים עשר חדש; לאחר שנים עשר חדש גופן כלה ונשמתן נשרפת ורוח מפזרתן תחת כפות רגלי צדיקים, שנאמר (מלאכי ג,כא) ועסותם רשעים כי יהיו אפר תחת כפות רגליכם [ביום אשר אני עשה אמר ה' צבאות]; אבל המינין (תלמידי ישו הנוצרי אשר הפכו דברי אלהים חיים לרעה) והמסורות (מלשינים שמוסרים ממון ישראל ביד העובדי כוכבים) והמשומדים והאפיקורסים (מבזה תלמידי חכמים) שכפרו בתורה (האומרים אין תורה מן השמים), ושכפרו בתחיית המתים, ושפירשו מדרכי צבור (הכי גרסינן: מדרכי ישראל; ['מדרכי ציבור' לא גרסינן, דהיינו כל הני דלעיל! והך מתניתא בסדר עולם, והכי גרסינן ליה התם: שפירשו מדרכי הצבור כגון המינין והמסורות כו';) ושנתנו חיתיתם בארץ חיים (לקמן מפרש) ושחטאו והחטיאו את הרבים - כגון ירבעם בן נבט וחביריו - יורדין לגיהנם ונידונין בה לדורי דורות, שנאמר (ישעיהו סו,בד) ויצאו וראו בפגרי האנשים הפושעים בי [כי תולעתם לא תמות, ואשם לא תכבה, והיו דראון לכל בשר] - גיהנם כלה והן אינן כלין, שנאמר [תהלים מט,טו: כצאן לשאול שַׁתּוּ, מָות יִרְעֵם, וירדו בם ישרים לַבֹּקֶר] וְצוּרָם (כמו 'וצורתם') לְבַלוֹת שְׁאוֹל [מִזְּבוּל לו]. וכל כך למה? מפני שפשטו ידיהם בזבול (שהחריבו בתי המקדש בעוונם), שנאמר 'מזבול לו' ואין זבול אלא בית המקדש, שנאמר (מלכים א ח,יג) בנה בניתי בית זבול לך [מכון לשבתך עולמים], ועליהם אמרה חנה (שמואל א ב,י) ה' יחתו מריביו [עלו בשמים ירעם ה' ידין אפסי ארץ, ויתן עז למלכו וירם קרן משיחו]'.

אמר רבי יצחק בר אבין: ופניהם דומין לשולי קדירה.

ואמר רבא: ואינהו משפירי שפירי בני מחוזא (מעונגים ושמינים היו) ומקריין 'בני גיהנם' (כך יקראו להם).

אמר מר: '*בית הלל אומרים 'ורב חסד' - מטה כלפי חסד*', והכתיב (זכריה יג,ט) 'והבאתי את השלישית באש'?

התם בפושעי ישראל בגופן.

'*פושעי ישראל בגופן*'? והא אמרת לית להו תקנתא (דנעשין אפר; והכא 'וצרפתים כצרוף את הכסף' - שימרקו יסוריהן את עוונם)?

כי לית להו תקנה - ברוב עונות; הכא - מחצה עונות ומחצה זכיות, ואית בהו נמי עון דפושעי ישראל בגופן; לא סגיא ליה דלאו 'והבאתי את השלישית באש', ואם לאו - '*ורב חסד - מטה כלפי חסד', ועליהן אמר דוד* (תהלים קטז,א) *אהבתי כי ישמע ה'* [את קולי תחנוני]'.

דרש רבא: מאי דכתיב אהבתי כי ישמע ה'? - אמרה כנסת ישראל לפני הקדוש ברוך הוא: רבונו של עולם - אימתי אני אהובה לפניך? בזמן שאתה שומע קול תחנוני.

(תהלים קטז,ו) [שמר פתאים ה'] דלותי ולי יהושיע: אף על פי שדלה אני מן המצות (כגון בינוניים, שאין זכיותיהן מכריעין לתלות להם בזכותם) - לי נאה להושיע (להטות כלפי חסד).

'*פושעי ישראל בגופן*' - מאי ניהו?

אמר רב: קרקפתא דלא מנח תפילין.

'*פושעי אומות העולם בגופן*'? - אמר רב: בעבירה [עריות].

'*ושנתנו חיתיתם בארץ חיים*'? - אמר רב חסדא: זה פרנס המטיל אימה יתירה על הצבור שלא לשם שמים.

אמר רב יהודה אמר רב: כל פרנס המטיל אימה יתירה על הצבור שלא לשם שמים - אינו רואה בן תלמיד חכם, שנאמר (איוב לז,כד) לכן יראוהו אנשים לא יראה כל חכמי לב.

(רש"י ד"ה 'אמר רב יהודה' גרסינן ולא גרסינן 'דאמר'.)

*בית הלל אומרים: 'ורב חסד - מטה כלפי חסד*' - היכי עביד?

רבי אלעזר אומר: כובשו (את כף המאזנים של זכות ומכריעין את העונות), שנאמר: (מיכה ז,יט) ישוב ירחמנו יכבוש עונותינו (יכרעו בו) [ותשליך במצלות ים כל חטאותם];

רבי יוסי בר חנינא אמר: נושא, שנאמר: [מיכה ז,יח: מי אל כמוך] נושא עון (מגביה כף מאזנים של עון) ועובר על פשע [לשארית נחלתו: לא החזיק לעד אפו כי חפץ חסד הוא];

תנא דבי רבי ישמעאל: '*מעביר ראשון ראשון* (עון שבראשונים, הבאים לתתם לכף - מעבירו ושומטו, שאם היו מחצה על מחצה - כיון שחסר אחד מהן - יכרעו הזכיות) *וכן היא המדה*'.

אמר רבא: ועון עצמו אינו נמחק (אלא מונח לצד אחד), דאי איכא רובא עונות (בהדיה - ההוא עון) מחשיב בהדייהו (מתחשב בהדייהו למנות עם רשעים גמורים).

אמר רבא: כל המעביר על מדותיו (שאינו מדקדק למדוד מדה למצערים אותו, ומניח מדותיו והולך לו; כמו '*אין מעבירין על המצות*' (יומא דף לג,א); '*אין מעבירין על האוכלין*' (עירובין דף סד,ב): מניחן והולך לו) - מעבירין לו על כל פשעיו (אין מדת הדין מדקדקת אחריהן אלא מנחתן והולכת) שנאמר 'נושא עון ועובר על פשע': למי נושא עון? - למי שעובר על פשע.

רב הונא בריה דרב יהושע חלש, על רב פפא לשיולי ביה, חזייה דחליש ליה עלמא; אמר להו: צביתו ליה זוודתא (הכינו לו צדה לדרך; מה היא צידת המתים? תכריכין!)? לסוף איתפח (נתרפא). הוה מיכסיף רב פפא למיחזייה.

אמרו ליה: מאי חזית?

אמר להו [רב הונא בריה דרב יהושע]: אִין, הכי הוה (מיתה נקנסה עלי); ואמר להו הקדוש ברוך הוא: הואיל ולא מוקים במיליה (אינו מעמיד על מדותיו) - לא תקומו בהדיה (לא תדקדקו אחריו), שנאמר 'נושא עון ועובר על פשע'; למי נושא עון? - לעובר פשע.

(מיכה ז,יח- המשך הפסוק) 'לשארית נחלתו' - אמר רבי אחא בר חנינא: אליה (שמינה יש כאן) וקוץ בה (כלומר: דבר תנחומין יש כאן, אבל יש בתוכה דבר קשה שאינו שוה לכל): 'לשארית נחלתו', ולא לכל נחלתו.

(ראש השנה יז,ב)

למי שמשים עצמו כשירים.

רב הונא רמי: כתיב (תהלים קמה,יז) 'צדיק ה' בכל דרכיו' וכתיב (סוף הפסוק) וחסיד בכל מעשיו?

בתחלה 'צדיק (במשפט אמת)' ולבסוף 'חסיד' (נכנס לפנים מן השורה).

רבי אלעזר רמי: כתיב (תהלים סב,יג) 'ולך ה' חסד', וכתיב (סוף הפסוק) 'כי אתה תשלם לאיש כמעשהו'?

בתחלה 'כי אתה תשלם כמעשהו' ולבסוף (כשרואה שאין העולם מתקיים בדין) 'ולך ה' חסד'.

אילפי - ואמרי לה אילפא - רמי: כתיב [שמות לד,ו: ויעבר ה' על פניו ויקרא ה' ה' אל רחום וחנון ארך אפים] ורב חסד - וכתיב 'ואמת'?

בתחלה 'ואמת', ולבסוף 'ורב חסד'.

[שם] ויעבור ה' על פניו ויקרא: אמר רבי יוחנן: אלמלא מקרא כתוב אי אפשר לאומרו; מלמד שנתעטף הקדוש ברוך הוא כשליח צבור והראה לו למשה סדר תפלה; אמר לו: 'כל זמן שישראל חוטאין - יעשו לפני כסדר הזה ואני מוחל להם;

ה' ה' (מדת רחמים) - אני הוא קודם שיחטא האדם, ואני הוא לאחר שיחטא האדם ויעשה תשובה (אני מרחם קודם שיחטא ואני מרחם אחר שיחטא אם ישוב);

אל רחום וחנון - אמר רב יהודה: ברית כרותה לשלש עשרה מדות (הללו, שם יזכירום ישראל בתפלת תעניתם -) שאינן חוזרות ריקם, שנאמר (שמות לד,י) [ויאמר] הנה אנכי כורת ברית (על האמור למעלה) [נגד כל עמך אעשה נפלאת אשר לא נבראו בכל הארץ ובכל הגוים, וראה כל העם אשר אתה בקרבו את מעשה ה' כי נורא הוא, אשר אני עשה עמך].

אמר רבי יוחנן: גדולה תשובה שמקרעת גזר דינו של אדם, שנאמר (ישעיהו ו,י) השמן לב העם הזה ואזניו הכבד ועיניו השע פן יראה בעיניו ובאזניו ישמע ולבבו יבין ושב ורפא לו.

אמר ליה רב פפא לאביי: ודלמא לפני גזר דין?

אמר ליה: 'ושב ורפא לו' כתיב: איזהו דבר שצריך רפואה? הוי אומר זה גזר דין.

מיתיבי: '*השב בינתים* (בין ראש השנה ליום הכפורים) *מוחלים לו, לא שב בינתים - אפילו הביא כל אילי נביות שבעולם אין מוחלין לו*'!

לא קשיא: הא ביחיד הא בצבור.

מתיבי: '(דברים יא,יב) [ארץ אשר ה' אלהיך דרש אתה תמיד] *עיני ה' אלהיך בה* [מרשית השנה ועד אחרית שנה] *- עתים לטובה* (פעמים שהעתים הנתונים לסוף השנה - לטובה היא, להקל עליה מן הפורענות הנגזר עליה בראש השנה *) עתים לרעה* (לפחות מן הטובה שפסקו לה)*; עתים לטובה כיצד? - הרי שהיו ישראל רשעים גמורין בראש השנה ופסקו להם גשמים מועטים, לסוף חזרו בהן: להוסיף עליהן אי אפשר שכבר נגזרה גזרה, אלא הקדוש ברוך הוא מורידן בזמנן על הארץ הצריכה להן* (על השדות ועל הכרמים ועל הגנות) *- הכל לפי הארץ;*

*עתים לרעה כיצד? הרי שהיו ישראל צדיקים גמורין בראש השנה, ופסקו עליהן גשמים מרובין, לסוף חזרו בהן: לפחות מהן אי אפשר, שכבר נגזרה גזרה! אלא הקדוש ברוך הוא מורידן שלא בזמנן* (לפני הזריעה) *על הארץ שאינה צריכה להן* (ביערות ובמדברות)'; לטובה מיהא ליקרעיה לגזר דינייהו ולוסיף להו?

שאני התם דאפשר בהכי.

תא שמע: '(תהלים קז,כג-כ) *יורדי הים באניות עושי מלאכה במים רבים* [כד] המה ראו מעשי ה' [ונפלאותיו במצולה] [כה] ויאמר ויעמד רוח סערה ותרומם גליו [כז] יחוגו וינועו כשכור [וכל חכמתם תתבלע] [כח] ויצעקו אל ה' בצר להם [וממצוקותיהם יוציאם] [לא] יודו לה' חסדו [ונפלאותיו לבני אדם] *- עשה להן סימניות* (בין פסוק לפסוק יש סימנין הפוכין כזה: ] [נון הפוכה], באין לדרשה למעט את הדיבור) *כאכין ורקין שבתורה* (שהן מיעוטין) *לומר לך: צעקו קודם גזר דין - נענין* (לא בכל שעה שיצעקו אל ה' בצר להם יוציאם ממצוקותיהם, אלא אם כן צעקו קודם גזר דין)*, צעקו לאחר גזר דין - אינן נענין*'?

הני נמי כיחידין דמו.

תא שמע: '*שאלה בלוריא הגיורת את רבן גמליאל: כתיב בתורתכם:* (דברים י,יז) [כי ה' אלהיכם הוא אלהי האלהים ואדני האדנים, האל הגדל הגבר והנורא] אשר לא ישא פנים [ולא יקח שחד], וכתיב (במדבר ו,כו) ישא ה' פניו אליך [וישם לך שלום]*?*

*נטפל לה רבי יוסי הכהן, אמר לה: אמשול לך משל למה הדבר דומה: לאדם שנושה בחבירו מנה, וקבע לו זמן בפני המלך, ונשבע לו בחיי המלך; הגיע זמן ולא פרעו - בא לפייס את המלך, ואמר לו: "עלבוני מחול לך; לך ופייס את חבירך"*'

הכא נמי: כאן בעבירות שבין אדם למקום, כאן בעבירות שבין אדם לחבירו;

[המשך הברייתא] '*עד שבא רבי עקיבא ולימד:*

*כאן קודם גזר דין* [ישא]*, כאן לאחר גזר דין* [לא ישא]'!

הכא נמי ביחיד.

וגזר דין דיחיד - תנאי היא, דתניא: '*היה רבי מאיר אומר: שנים שעלו למִטָה וחוליין שוה, וכן שנים שעלו לגרדום* (בית וועד שדנים בו נפשות להריגה) *לידון ודינן שוה* (שניהם נתפשו על דבר אחד) *- זה ירד* (מן המטה) *וזה לא ירד, זה ניצל* (מן הוועד) *וזה לא ניצל; מפני מה זה ירד וזה לא ירד, זה ניצל וזה לא ניצל? זה התפלל ונענה וזה התפלל ולא נענה; מפני מה זה נענה וזה לא נענה? זה התפלל תפלה שלימה* (נתכוון) *- נענה, וזה לא התפלל תפלה שלימה - לא נענה.*

*רבי אלעזר אמר: כאן קודם גזר דין כאן לאחר גזר דין;*

*רבי יצחק אמר: יפה צעקה לאדם בין קודם גזר דין בין לאחר גזר דין!*'

וגזר דין דצבור מי מיקרע? והא כתוב אחד אומר (ירמיהו ד,יד) כבסי מרעה לבך [ירושלם למען תושעי עד מתי תלין בקרבך מחשבות אונך], וכתיב (ירמיהו ב,כב) כי אם תכבסי בנתר [ותרבי לך בֹרית נִכתָם עֲוֹנֵך לפני נאם ה' אלקים] - מאי? לאו כאן קודם גזר דין כאן לאחר גזר דין?

לא, אידי ואידי לאחר גזר דין, ולא קשיא: כאן בגזר דין שיש עמו שבועה, כאן בגזר דין שאין עמו שבועה, כדרב שמואל בר אמי; דאמר רב שמואל בר אמי - ואמרי לה אמר רב שמואל בר נחמני אמר רב יונתן: מנין לגזר דין שיש עמו שבועה שאינו נקרע? - שנאמר (שמואל א ג,יד) [ולכן] נשבעתי לבית עלי אם יתכפר עון בית עלי בזבח ובמנחה [עד עולם]

אמר רבא: בזבח ובמנחה אינו מתכפר, אבל מתכפר בתורה.

אביי אמר: בזבח ומנחה אינו מתכפר, אבל מתכפר בתורה ובגמילות חסדים.

רבה ואביי - מדבית עלי קאתו (רש"י גרס: אביי ורבא, ומעיר: כך שמעתי; ובשחיטת חולין פרק 'הזרוע' (דף קלג,א) אשכחן דרבא לאו כהן הוא; ושמא אמו מבית עלי היתה? ויש גורסין 'רבה ואביי', ומפרשי לה ברבה בר נחמני) רבה דעסק בתורה חיה ארבעין שנין, אביי דעסק בתורה ובגמילות חסדים חיה שיתין שנין.

תנו רבנן: '*משפחה אחת היתה בירושלים שהיו מתיה מתין בני שמונה עשרה שנה; באו והודיעו את רבן יוחנן בן זכאי, אמר להם: שמא ממשפחת עלי אתם, דכתיב ביה* (שמואל א ב,לג) [ואיש לא אכרית לך מעם מזבחי לכלות את עיניך וְלַאֲדִיב את נפשֶךָ] וכל מרבית ביתך ימותו אנשים*? לכו ועסקו בתורה וחיו! הלכו ועסקו בתורה וחיו, והיו קורין אותה 'משפחת רבן יוחנן' על שמו*'.

אמר רב שמואל בר איניא משמיה דרב: מניין לגזר דין של צבור שאינו נחתם?

'אינו נחתם'? והכתיב (ירמיהו ב,כב) נכתם עונך לפני!!?

אלא אף על גב שנחתם - נקרע, שנאמר (דברים ד,ז) [כי מי גוי גדול אשר לו אלהים קרבים אליו] כה' אלהינו בכל קראנו אליו!

והכתיב (ישעיהו נה,ו) דרשו ה' בהמצאו [קראהו בהיותו קרוב]?

התם ביחיד, הכא בצבור.

ביחיד אימת (מצוי לו, דכתיב 'בהמצאו')?

אמר רבה בר אבוה: אלו עשרה ימים שבין ראש השנה ליום הכפורים.

(שמואל א כה,לח) ויהי כעשרת הימים ויגף ה' את נבל [וימת] - עשרה ימים - מאי עבידתייהו?

אמר רב יהודה אמר רב: כנגד עשר לגימות שנתן נבל לעבדי דוד (עשרה עבדים שלח לו דוד כדמפרש בקרא (שמואל א כה) ונתן להם סעודה אחת, לפיכך נתלו לו עשרה ימים).

אמר רב נחמן אמר רבה בר אבוה: אלו (שהמתין לו הקב"ה שישוב ולא שב) - עשרה ימים שבין ראש השנה ליום הכפורים.

בראש השנה כל באי העולם עוברין לפניו כבני מרון:

מאי '*כבני מרון*'?

הכא תרגימו: כבני אמרנא (ככבשים, שמונין אותן לעַשרָן, ויוצאין זה אחר זה בפתח קטן שאין יכולין לצאת כאחד).

ריש לקיש אמר: כמעלות בית מרון (הדרך קצר, ואין שנים יכולין לילך זה בצד זה, שהעמק עמוק משני צידי הדרך).

אמר רב יהודה אמר שמואל: כחיילות של בית דוד.

(רש"י: הכי גרסינן: ורב יהודה אמר שמואל כחיילות של בית דוד, והדר גרסינן 'אמר רבה בר בר חנה כו' כחיילות של בית דוד, [ומפרש רש"י]: וכבני מרון - כבני חיילות של מלך; 'מרון' - לשון מרות ואדנות; וכך היו מונין אותם יוצאים זה אחר זה בצאתם למלחמה.)

אמר רבה בר בר חנה אמר רבי יוחנן: וכולן נסקרין בסקירה אחת (ואף על פי שעוברין זה אחר זה).

אמר רב נחמן בר יצחק: אף אנן נמי תנינא (דכולן נסקרים בסקירה אחת: מדנסיב תנא דידן תלמודא למלתיה מהאי קרא) (תהלים לג,טו) היוצר יחד לבם המבין אל כל מעשיהם.

מאי קאמר?: אילימא הכי קאמר: 'דברנהו לכולי עלמא ומייחד לבייהו כהדדי' (כְלִבּוֹ של זה - כך לבו של זה) - והא קא חזינן דלאו הכי הוא! אלא - לאו הכי קאמר: היוצר רואה יחד לבם (ואקרא דלעיל מיניה קא מהדר: השגיח אל כל יושבי הארץ: היוצר אותם השגיח יחד את לבם) ומבין אל כל מעשיהם.

משנה:

על ששה חדשים השלוחין יוצאין (שקדשו בית דין החדש על פי עדים כשראו את החדש, ומודיעים השלוחין לגולה יום שקדשוהו: אם ביום שלשים, וחדש שעבר חסר - או ביום ל"א, וחדש שעבר מלא):

על ניסן מפני הפסח (והולכין השלוחין עד הפסח חוץ מן השבתות); על אב מפני התענית (והולכין כל שמונת הימים חוץ מן השבת); על אלול מפני ראש השנה (מודיעים מתי התחיל אלול, ועושין ראש השנה ביום שלשים לאלול בגולה; דרוב שנים אין אלול מעובר; ואף על פי שספק הוא בידם שמא יעברוהו בית דין - אי אפשר להן לדעת, ועל כרחן הולכין אחר רוב שנים; ואם לא ידעו מתי התחיל אלול לא יֵדעו יום שלשים שלו); על תשרי מפני תקנת המועדות (לאחר שקדשוהו בית דין לתשרי - השלוחין יוצאין ליום המחרת והולכין עד מקום שיכולין להגיע עד החג ומודיעים אם עיברו בית דין את אלול ואם לאו, כדי שלא יהא לבם נוקפן ביום הכפורים וסוכות); על כסליו מפני חנוכה; ועל אדר מפני הפורים; וכשהיה בית המקדש קיים יוצאין אף על אייר מפני פסח קטן (פסח שני לַטָּמֵא, ושהיה בדרך רחוקה בראשון).

גמרא: וליפקו נמי אתמוז וטבת,

(ראש השנה יח,ב)

דאמר רב חנא בר ביזנא אמר רב שמעון חסידא: מאי דכתיב (זכריה ח,יט) כה אמר ה' צבאות צום הרביעי וצום החמישי וצום השביעי וצום העשירי (דכולהו ימי תענית נינהו בזמן הזה שאין בית המקדש קיים, ומתניתין בזמן הזה קא מיירי, מדקתני '*וכשהמקדש קיים* כו') יהיה לבית יהודה לששון ולשמחה [ולמעדים טובים והאמת והשלום אהבו] - קרי להו 'צום' וקרי להו 'ששון ושמחה'!? - בזמן שיש שלום (שאין יד הגויים תקיפה על ישראל) - יהיו לששון ולשמחה (ליאסר בהספד ובתענית); אין שלום - צום.

אמר רב פפא: הכי קאמר: בזמן שיש שלום יהיו לששון ולשמחה; יש גזרת המלכות - צום (חובה להתענות בהן); אין גזרת המלכות ואין שלום - רצו מתענין רצו אין מתענין (וכיון דרשות הוא - לא מטרחינן שלוחים עלייהו).

אי הכי תשעה באב נמי?

אמר רב פפא: שאני תשעה באב הואיל והוכפלו בו צרות, דאמר מר 'בתשעה באב חרב הבית בראשונה ובשניה, ונלכדה ביתר ונחרשה העיר'.

תניא: '*אמר רבי שמעון: ארבעה דברים היה רבי עקיבא דורש ואני אין דורש כמותו* (וְזוֹ אחת מהן; והשלשה שנויין בתוספתא דסוטה [פרק ו הלכה ט [ליברמן]] ובסיפרי [דברים, פיסקט לא]: [יחזקאל לג,כד] בן אדם יושבי החרבות וגו', [במדבר יא,כב] הצאן ובקר ישחט וגו' [בראשית כא,ט] ותרא שרה את בן הגר המצרית וגו')*:*

*'צום הרביעי' - זה תשעה בתמוז, שבו הובקעה העיר' שנאמר* (ירמיהו נב,ו) [בחודש הרביעי] בתשעה לחדש ויחזק הרעב בעיר ולא היה לחם לעם הארץ (ז) ותבקע העיר [וכל אנשי המלחמה יברחו ויצאו מהעיר לילה דרך שער בין החמתים אשר על גן המלך וכשדים על העיר סביב וילכו דרך הערבה];

ואמאי קרי ליה 'רביעי'? - רביעי לחדשים;

'צום החמישי' - זה תשעה באב, שבו נשרף בית אלהינו;

ואמאי קרי ליה 'חמישי'? - חמישי לחדשים;

'צום השביעי' - זה שלשה בתשרי, שבו נהרג גדליה בן אחיקם. ומי הרגו? ישמעאל בן נתניה הרגו, ללמדך ששקולה מיתתן של צדיקים כשריפת בית אלהינו;

ואמאי קרי ליה 'שביעי'? - שביעי לחדשים;

'צום העשירי' - זה עשרה בטבת, שבו סמך מלך בבל על ירושלים, שנאמר (יחזקאל כד,א) ויהי דבר ה' אלי בשנה התשיעית בחדש העשירי בעשור לחדש לאמר: (ב) בן אדם כתב לך את שם היום את עצם היום הזה סמך מלך בבל (התחיל לצור עליה) אל ירושלם;

ואמאי קרי ליה 'עשירי'? - עשירי לחדשים;

והלא היה ראוי זה לכתוב ראשון, ולמה נכתב כאן?

כדי להסדיר חדשים כתיקנן;

ואני איני אומר כן, אלא:

'צום העשירי' - זה חמשה בטבת, שבו באת שמועה לגולה (לגלות יכניה שגלו לבבל אחת עשרה שנה לפני החורבן) שהוכתה העיר, שנאמר (יחזקאל לג,כא) ויהי בשתי עשרה שנה בעשירי בחמשה לחדש לגלותנו בא אלי הפליט מירושלם לאמר הוכתה העיר, ועשו יום שמועה כיום שריפה. ונראין דברי מדבריו, שאני אומר על ראשון (שבסדר מקרא) ראשון (לפורענות: בתחלה הובקעה העיר ואחר כך נשרף הבית בתשעה באב, ובתשרי שלאחריו נהרג גדליה ובטבת שלאחריו באתה השמועה) ועל אחרון אחרון, והוא אומר על ראשון (שבפסוק) אחרון (לפורענות) ועל אחרון (שבמקרא) ראשון (לפורענות, שהרי תחילה סמך, ואחר כך הובקעה; נמצא י"ז בתמוּז, שהוא ראשון במקרא - אחרון לסמיכת בבל, שהוא מאוחר במקרא); אלא שהוא מונה לסדר חדשים (ואמר שלא הקפיד המקרא אלא על סדר החדשים, לכך מנה תמוּז קודם לטבת) ואני מונה (אף) לסדר פורעניות'.

איתמר רב ורבי חנינא אמרי: בטלה מגילת תענית (ימים טובים שקבעו חכמים על ידי נסים שאירעו בהם ואסרום בתענית, ויש מהן אף בהספד, וכתבום במגילה אחת: '*אלין יומיא דלא להתענאה בהו* כו'; עכשיו שחרב הבית - בטלו, ומותרין בהספד ובתענית); רבי יוחנן ורבי יהושע בן לוי אמרי: לא בטלה מגילת תענית:

רב ורבי חנינא אמרי בטלה מגילת תענית: הכי קאמר: בזמן שיש שלום - יהיו לששון ולשמחה; אין שלום - צום (ואף על גב דבזמן הבית קרינהו מועדים טובים), והנך (דמגילת תענית) נמי כי הני (משוינן להו: כי היכי דהני בטלי - הני נמי בטלי).

רבי יוחנן ורבי יהושע בן לוי אמרי: לא בטלה מגילת תענית: הני - הוא דתלינהו רחמנא בבנין בית המקדש (דעל ידי החורבן הוקבעו לצום, ועל ידי הבנין הוקבעו ליום טוב: שכשנבנה בית שני שלחו בני הגולה: האבכה בחדש החמישי הִנָזֵר כאשר עשיתי זה כמה שנים [זכריה ז,ג] מיום החורבן, כמו שנאמר שם (זכריה ז,ה) שהשיבם הקב"ה 'כי צמתם וספוד בחמישי ובשביעי וזה שבעים שנה וגו' [זכריה ח,יט: כה אמר ה' צבאות: צום הרביעי וצום החמישי וצום השביעי וצום העשירי יהיה לבית יהודה לששון ולשמחה ולמעדים טובים והאמת והשלום אהבו]: ומכאן ואילך יהיו לששון ולשמחה ולמועדים טובים), אבל הנך - כדקיימי קיימי.

מתיב רב כהנא: '*מעשה וגזרו תענית בחנוכה בלוד וירד רבי אליעזר ורחץ ורבי יהושע וסיפר, ואמרו להם: צאו והתענו* (כלומר: עשו תשובה) *על מה שהתעניתם*' (ורבי אליעזר ורבי יהושע אחר חורבן הבית הוו, דבימי רבן יוחנן בן זכאי רבם חרב הבית)! [## לוד - עירו של רבי אליעזר - מי גזר שם ללא הסכמתו?]

אמר רב יוסף: שאני חנוכה, דאיכא מצוה.

אמר ליה אביי: ותיבטיל איהי ותיבטל מצותה?

אלא אמר רב יוסף: שאני חנוכה דמיפרסם ניסא (כבר הוא גלוי לכל ישראל על ידי שנהגו בו המצות והחזיקו בו כשל תורה, ולא נכון לבטלו).

[## מדוע מפרש רש"י כך, ולא שיש בהם פרסום הנסים וזהו כבוד שמים? אולי כי גם הימים האחרים היו לפרסום הנס, ואף על פי כן בטלו.]

מותיב רב אחא בר הונא: (כך כתוב במגילה, לשון ארמי) 'בתלתא בתשרי בטילת אדכרתא מן שטרייא (ביטלו אזכרת שם שמים מן השטרות): שגזרה מלכות יון גזרה שלא להזכיר שם שמים על פיהם, וכשגברה מלכות חשמונאי ונצחום התקינו שיהו מזכירין שם שמים אפילו בשטרות, וכך היו כותבים: 'בשנת כך וכך ליוחנן כהן גדול לאל עליון' וכששמעו חכמים בדבר אמרו: למחר זה פורע את חובו ונמצא שטר מוטל באשפה' - וביטלום (ובקושי יכלו לבטל, שכבר נהגו העם); (וכששמעו חכמים ובטלום - הוכשר הדבר בעיניהם, ונחשב להם לנס) ואותו היום עשאוהו יום טוב' - ואי סלקא דעתך בטלה מגילת תענית קמייתא בטול, אחרנייתא מוסיפין?

הכא במאי עסקינן? בזמן שבית המקדש קיים;

(ראש השנה יט,א)

ותיפוק ליה דהוה ליה יום שנהרג בו גדליה בן אחיקם (אי בית המקדש הוה קיים בלאו הכי הוי יום טוב, דהיינו צום גדליה וקריא רחמנא מועדים טובים בזמן הבית)?!

אמר רב: לא נצרכה (הא דהדר קבעוה במגילת תענית על דבר זה) אלא לאסור את שלפניו (אלא לאסור אתמול גם הוא בתענית, כדאמרינן לקמיה '*הימים האלה הכתובים במגילה הם ולפניהם ולאחריהם אסורין*').

שלפניו נמי תיפוק ליה דהוה ליה יום שלאחר ראש חדש!

ראש חדש (מועד) דאורייתא, ודאורייתא לא בעי חיזוק (לאסור לפניו ולאחריו, אבל ימי מגילת תענית - דרבנן, וצריכין חיזוק, כי היכי דלא ליתי להתענות ביום טוב עצמו), דתניא '*הימים האלה הכתובין במגילת תענית אסורין בין לפניהם בין לאחריהן; שבתות וימים טובים - הם אסורים, לפניהן ולאחריהן מותרין. מה הפרש בין זה לזה?*

*הללו דברי תורה ואין דברי תורה צריכין חיזוק, הללו דברי סופרים ודברי סופרים צריכין חיזוק*'.

ותיפוק ליה דהוה ליה יום שלפני יום שנהרג בו גדליה בן אחיקם (וההוא - לאו דאורייתא הוא ובעי חיזוק)?

אמר רב אשי: גדליה בן אחיקם דברי קבלה הוא, ודברי קבלה כדברי תורה דמו.

מתיב רב טובי בר מתנה: (קאי במגילת תענית) '*בעשרים ותמניא ביה* (באדר) *אתת בשורתא טבתא ליהודאי דלא יעידון מאורייתא* (שלא יצטרכו לנתק עצמן מן התורה)*: שגזרה המלכות גזרה שלא יעסקו בתורה ושלא ימולו את בניהם ושיחללו שבתות; מה עשה יהודה בן שמוע וחביריו? - הלכו ונטלו עצה ממטרוניתא אחת שכל גדולי רומי מצויין אצלה; אמרה להם: בואו והפגינו בלילה* (צעקו בשוקים וברחובות כדי שישמעו השרים וירחמו עליכם)*! הלכו והפגינו בלילה; אמרו 'אי שמים* (כלומר: למען הקב"ה)*! לא אחיכם אנחנו ולא בני אב אחד אנחנו ולא בני אם אחת אנחנו? מה נשתנינו מכל אומה ולשון שאתם גוזרין עלינו גזירות קשות? - וביטלום, ואותו היום עשאוהו יום טוב*' - ואי סלקא דעתך בטלה מגילת תענית, קמייתא בטול אחרנייתא מוסיפין? וכי תימא הכא נמי בזמן שבית המקדש קיים, והא יהודה בן שמוע תלמידו של רבי מאיר ורבי מאיר בתר הכי הוה (כמה דורות, דהא בימי רבן יוחנן בן זכאי חרב הבית; ורבי אליעזר תלמידו היה ורבי עקיבא תלמידו של רבי אליעזר, כדאמרינן בשלהי 'ארבע מיתות' (סנהדרין דף סח,א) ורבי מאיר תלמידו של רבי עקיבא, כדאמרינן בפרק קמא דעירובין (דף יג,א): '*כל מקום שאתה מוצא 'משום רבי ישמעאל אמר תלמיד אחד לפני רבי עקיבא' - אינו אלא רבי מאיר*'), דתניא: 'כלי זכוכית שניקבו (שנטמאו, ונקבן לטהרן מטומאתן) והטיף לתוכן אבר (עופרת לסתום את הנקב): אמר רבן שמעון בן גמליאל: יהודה בן שמוע מטמא (לומר שחזרו לטומאתן ישנה, ואע"פ שלא נגעו שוב בטומאה - ואע"פ שאין כלי זכוכית חוזרין לטומאתן ישנה, כדאמר בפ"ק דשבת (דף טז) שלא גזרו חזרת טומאה ישנה אלא בכלי מתכות - הני נמי הואיל והאבר מעמידו - ככלי מתכות דמו, דהכל הולך אחר המעמיד) משום רבי מאיר (רבי יהודה בן שמוע תלמידו של רבי מאיר הוה)

(ראש השנה יט,ב)

*וחכמים מטהרין* (דעיקרו כלי זכוכית הן, ולא אזלי בתר המעמיד. ענין אחר: כלי זכוכית טהורין שניקבו והטילו לתוכן אבר - יהודה בן שמוע מטמאן טומאת כלי מתכות דאורייתא אם נגע בהן טומאה, דהכל הולך אחר המעמיד, וחכמים מטהרים מטומאת כלי מתכות דאורייתא, אלא משום טומאת כלי זכוכית דרבנן: שאין כלי מתכות טמאין דאורייתא אלא המנויין בפרשה (במדבר לא,כב) הזהב והכסף והנחשת והברזל וגו')'!?

תנאי היא (אי בטלה מגילת תענית), דתניא: '*הימים האלו הכתובין במגילת תענית בין בזמן שבית המקדש קיים בין בזמן שאין בית המקדש קיים אסורין - דברי רבי מאיר; רבי יוסי אומר: בזמן שבית המקדש קיים - אסורין מפני ששמחה היא להם; אין בית המקדש קיים מותרין, מפני שאבל הוא להם*'.

והלכתא בטלו והלכתא לא בטלו.

קשיא הלכתא אהלכתא!?

לא קשיא: כאן בחנוכה ופורים, כאן בשאר יומי.

על אלול מפני ראש השנה, ועל תשרי מפני תקנת המועדות:

כיון דנפקי להו אאלול - אתשרי למה להו? וכי תימא דלמא עברוה לאלול - והאמר רבי חיננא בר כהנא אמר רב 'מימות עזרא ואילך לא מצינו אלול מעובר'!

'לא מצינו' - דלא איצטריך, הא איצטריך (אי משום ירקא אי משום מתיא, כדלקמן (כא,ב)) - מעברינן ליה.

הא מיקלקל ראש השנה (דנמצא שלא עשאוה בני הגולה כהלכה אם מעברין אלול)!

מוטב תיקלקל ראש השנה ולא יתקלקלו כולהו מועדות.

דיקא נמי דקתני 'על תשרי מפני תקנת המועדות' (דלהכי חשו רבנן דלא ליקלקלו שאר מועדות, והתירו שיהא ראש השנה מקולקל לגולה) - שמע מינה.

ועל כסליו מפני חנוכה ועל אדר מפני הפורים:

ו'אילו נתעברה השנה (לאחר שנכנס אדר הראשון, והלכו השלוחים, ישבו בית דין ועיינו ועיברוה לעשות אדר השני אחר זה) יוצאין אף על אדר שני מפני הפורים' לא קתני!

- מתניתין דלא כרבי, דתניא: '*רבי אומר: אם נתעברה השנה - יוצאין אף על אדר השני מפני הפורים*'.

לימא בהא קמיפלגי: דמר סבר 'כל מצות הנוהגות בשני נוהגות בראשון (ויצאו ידי חובתן בפורים שעשו בראשון)', ומר סבר 'כל מצות הנוהגות בשני אין נוהגות בראשון'.

לא! דכולי עלמא 'מצות הנוהגות בשני אין נוהגות בראשון', והכא בעיבור שנה קמיפלגי, דתניא: '*כמה עיבור שנה* (ימי אדר הראשון, שאותו עושין עיבור לשנה)*? - שלשים יום; רבן שמעון בן גמליאל אומר: חדש* (קא סלקא דעתא כ"ט ימים)'.

מאי שנא (למאן דאמר) 'שלשים' (דאין צריך לחזור ולשלוח שלוחים על יום קידוש אדר השני) דידעי (בני הגולה שלעולם אדר הראשון מעובר, וביום ל"א נתקדש)- 'חדש' נמי ידעי (אין צריך להודיע: דהא ידעי דלעולם חסר, וביום שלשים נתקדש)!

אמר רב פפא: מאן דאמר 'חדש' - רצה חדש רצה שלשים (לפיכך צריכין להודיע אם עשאוהו מלא או חסר).

העיד רבי יהושע בן לוי משום קהלא קדישא דירושלים על שני אדרים שמקדשין אותם ביום עיבוריהן (יום שלשים קרי 'יום עיבור', שאותו עושין עיבור לחדש, כשמעברין אותו: שמקדשין יום שלשים של שניהם לראש חדש הנכנס; יום שלשים לאדר הראשון הוא ראש חודש לאדר השני, ויום שלשים של אדר השני הוא ראש חודש ניסן).

למימרא (בניחותא) דחסרין עבדינן, מלאין לא עבדינן, לאפוקי מדדרש רב נחמן בר חסדא: העיד רבי סימאי משום חגי זכריה ומלאכי על שני אדרים, שאם רצו לעשותן שניהן מלאין - עושין; שניהן חסרין - עושין; אחד מלא ואחד חסר (דוקא קאמר: ראשון מלא ושני חסר) - עושין; וכך היו נוהגין בגולה; ומשום רבינו (רב) אמרו: לעולם אחד מלא ואחד חסר עד שיוודע לך שהוקבע ראש חדש בזמנו (עד שאמרו לך הבאים מארץ ישראל "קדשו בית דין ראש חודש אדר השני ביום שלשים לאדר הראשון ועשו את הראשון חסר).

שלחו ליה למר עוקבא: אדר הסמוך לניסן לעולם חסר.

מתיב רב נחמן [ראש השנה פ"א מ"ד]: '*על שני חדשים* (עדים שראו את הלבנה בחידושה) *מחללין את השבת* (לצאת חוץ לתחום לבא לבית דין להעיד לפניהן)*: על ניסן ועל תשרי* (לפי שהמועדין כולן תלויין בשני חדשים הללו; וקא סלקא דעתא חילולא דשרא רחמנא משום דקביעת ירחא לפי ראיית הלבנה הוא: אם מלא מלא אם חסר חסר)'; אי אמרת בשלמא זמנין מלא (אם ראוהו ביום שלשים, אם לא יבאו ויעידו שראוהו היום - לא יקדשוהו בית דין עד מחר, ויעשו את החסר מלא) זמנין חסר - משום הכי מחללינן,

(ראש השנה כ,א)

אלא אי אמרת לעולם חסר (ואי נמי לא אתו עדים מקדשין ליה האידנא) - אמאי מחללינן (למה להן לחלל)?

משום דמצוה לקדש על הראייה (על פי עדים, דכתיב (שמות יב,ב) החדש הזה לכם ראש חדשים - כזה ראה וקדש).

איכא דאמרי (קא סלקא דעתיה: חילול - משום מצוה לקדש על הראייה הוא): אמר רב נחמן: אף אנן נמי תנינא: '*על שני חדשים מחללין את השבת: על ניסן ועל תשרי*'.

אי אמרת בשלמא 'לעולם חסר' - משום הכי מחללינן (שאם לא יחללו נמצא שיתקדש החדש בלא עדים), דמצוה לקדש על הראייה, אלא אי אמרת 'זמנין מלא זמנין חסר' (מכדי בב"דנהתליא, כדאמרינן לקמן (כה,א) '*אתם אפילו מזידים*') - אמאי מחללינן (ליתקנו בית דין שימתינו עד יום שלשים ואחד שלא לחלל עליו את השבת, וילכו ויעידו למחר ויקדשו על פיהם)? נעבריה האידנא (מיום שלשים זה יעברו את אדר) ונקדשיה למחר!?

אי דאקלע יום שלשים בשבת (וראו בו את הלבנה), הכי נמי (דמעברינן ולא מחללינן); הכא במאי עסקינן (דקתני '*מחללין*')? - (כגון) דאקלע יום שלשים ואחד בשבת (ולא נראה החדש אתמול אלא היום; דאי נמי לא אזלי - מקדשי ליה בית דין האידנא, דאין לך חדש יותר על שלשים, ומקדשי ליה שלא על פי עדים; הלכך מחללין לקדש על הראייה), דמצוה לקדש על הראייה.

מתיב רב כהנא [ראש השנה פ"א מ"ד]: '*כשהמקדש קיים מחללין אף על כולן, מפני תקנת הקרבן* (מוספי ראש חודש שיקרבו בזמנן)'; מדכולהו לאו משום דמצוה לקדש על הראייה, ניסן ותשרי נמי לאו משום דמצוה לקדש על הראייה (הוי חילול שבת דידהו, אלא שיהו המועדות בזמנן לפי תולדות הלבנה)!

אי אמרת בשלמא זמנין מלא וזמנין חסר - משום הכי מחללינן, אלא אי אמרת לעולם חסר - אמאי מחללינן (בלאו דידהו נמי האידנא מקדשינן ליה)?

תיובתא.

כי אתא עולא, אמר: עברוה לאלול; אמר עולא: ידעי חברין בבלאי מאי טיבותא עבדינן בהדייהו (כלומר: נותנין לב להכיר טובה שעושין עמהם בני ארץ ישראל שעיברו את אלול)!

מאי טיבותא?

עולא אמר: משום ירקיא (להפריד שבת ויום טוב זה מזה כדי שלא יכמשו ירקות הנאכלות כשהן חיין בשבת שאחר יום טוב או ביום טוב שאחר שבת); רבי אחא בר חנינא אמר: משום מתיא (להפריד שבת ויום הכפורים זה מזה, שלא יסריח מת שימות באחד מהן שיהא ראשון, ולא יקבר לא היום ולא למחר).

מאי בינייהו (תרווייהו איתנהו)!?

איכא בינייהו יום הכפורים שחל להיות אחר השבת (אם לא יעברוהו): מאן דאמר משום מתיא - מעברינן (ודחינן ליום הכפורים ליום שני בשבת), ומאן דאמר משום ירקיא - לאימת קא בעי להו (לירקות)? לאורתא (למוצאי יום הכפורים)? לאורתא טרח ומייתי (ואין צריך ללקט ערב שבת, הלכך לא מעברינן)!

ולמאן דאמר משום ירקיא - לעבריה משום מתיא!?

אלא איכא בינייהו יום טוב הסמוך לשבת בין מלפניה בין מלאחריה: מאן דאמר משום ירקיא - מעברינן, ומאן דאמר משום מתיא - אפשר בעממי (דאמר מר (ביצה דף ו,א) מת ביום טוב ראשון - יתעסקו בו עממין).

ולמאן דאמר משום מתיא - לעבריה משום ירקיא?

אפשר בחמימי (שורם בחמין וחוזרות לקדמותן).

אי הכי - מאי שנא לדידן? אפילו לדידהו נמי!

לדידן חביל לן עלמא, לדידהו לא חביל להו עלמא (אנו בני בבל - חם לנו העולם ויש לנו הבל, לפי שבבל עמוקה היא ואינה ארץ הרים וגבעות כארץ ישראל, ואין שולט בה אויר, ואין בני ארץ ישראל צריכין לעבר משום מתיא ומשום ירקיא אלא בשבילנו).

איני (וכי מעברינן חודש לצורך)! והתני רבה בר שמואל '*יכול כשם שמעברין את השנה לצורך* (מפני האביב והתקופה ופירות האילן, כדאיתא בפרק קמא דסנהדרין (יא,ב))*, כך מעברין את החדש לצורך? - תלמוד לומר* (שמות יב,ב) *החדש הזה לכם ראש חדשים* [ראשון הוא לכם לחדשי השנה] *- כזה ראה וקדש* (כיון שתראה - קדש בו ביום)'!?

אמר רבא: לא קשיא: כאן לעברו (לעשות את החסר מלא לצורך - מותר), כאן לקדשו (ביום שלשים והלבנה לא נראית, ואם ימתינו עד יום מחר - יהא שבת ויום הכפורים סמוכין - אין מקדשין לצורך), והכי קאמר: '*יכול כשם שמעברין את השנה ואת החדש לצורך, כך מקדשין את החדש לצורך? - תלמוד לומר 'החדש הזה לכם' - כזה ראה וקדש* (ראה תחלה ואחר כך קדש; אבל כשאתה מעברו - ראה וקדש הוא)'.

וכי הא, דאמר רבי יהושע בן לוי: מאיימין על העדים על החדש שנראה בזמנו (ביום שלשים שיחרישו בשביל) לעברו, ואין מאיימין (ביום שלשים) על העדים (שלא ראוהו) על החדש שלא נראה בזמנו לקדשו (ואנן צריכין לקדשו היום כדי להפריד שבת מיום הכפורים, שיאמרו "ראינו" ויעידו שקר). [## רבי יהושע בן לוי היה חסיד, ולא יתכן להבין את דבריו כפשוטן. אלא 'מאיימים' היינו שאומרים להם, שהרי לא צריכים לאיים; ומדוע? – כדי לקיים טקס קבלת עדות החודש, שהוא חשוב דיו שיחללו עליו את השבת, ורואים כמה חשוב לחז"ל קיום הטקס למרות שהיו יכולים לקדש על פי החשבון או כרצונם, שהרי אמרו [להלן כה,א] 'אתם אפילו שוגגין, אתם אפילו מזידין'; לכן עשו טקס. אין כאן שקר, כי שקר הוא בכוונה להטעות, ובטקס איש לא הוטעה, כי כולם ידעו שיש כאן טקס. וכן ההבדל בין 'שבועת שקר' ל'שבועת שוא': ששבועת שוא אינה מטעה איש.]

איני! והא שלח ליה רבי יהודה נשיאה לרבי אמי: הוו יודעין שכל ימיו של רבי יוחנן היה מלמדנו 'מאיימין על העדים על החדש שלא נראה בזמנו לקדשו (אם אנו צריכין לעשותו חסר) אף על פי שלא ראוהו יאמרו "ראינו"'!

אמר אביי: לא קשיא: הא בניסן ותשרי (שהמועדות תלויין בהן - מקדשין לצורך), הא בשאר ירחי (ואם תאמר מה צורך לנו בשאר חדשים לחסר ולעבר? כגון אותה ששנינו במסכת ערכין (דף ח) '*אין פוחתין מארבעה חדשים המעוברין בשנה, ולא נראה לעבר יותר על שמונה*', והתם מפרשינן הטעם; ואם עיברו שמונה ובזה לא נראית ביום שלשים - נמצא שאנו צריכין לאיים עליהן לומר 'ראינו' בשביל לקדש).

ראש השנה כ,א תוד"ה שלח ליה רבי יהודה נשיאה לרבי אמי. אין זה רבי יהודה נשיא שהתיר השמן בפרק אין מעמידין (עבודה זרה לו,א ושם) שהיה בימי רב ושמואל, דההוא - בנו של רבן גמליאל בן רבי יהודה הנשיא, והאי דהכא - תלמידו של רבי יוחנן דהוה כייף לרב ושמואל.

[## רבי יהודה הנשיא הוא כפוף לרבי יוחנן, אך רבי יוחנן ש'כייף לרב ושמואל' - היה גם צעיר מרב ושמואל, וכינוייהם בארץ ישראל היה 'רבותינו שבבבל' (סנהדרין יז,ב); ואף על פי שהיה צעיר מהם - הלכה כמותו, כי הוא היה בארץ ישראל.]

רבא אמר: הא דתני רבה בר שמואל (שאין מעברין ולא מקדשין לצורך) - אחרים היא, דתניא: '*אחרים אומרים* (דאמרי לעולם כל החדשים אחד מלא ואחד חסר, כסדר מולד הלבנה, שמתחדשת לעולם בסוף כ"ט ימים ומחצה, שהן חמשים ותשעה לשני חדשים)*: אין בין עצרת לעצרת ואין בין ראש השנה לראש השנה אלא ארבעה ימים בלבד* (אם נקבע עכשיו באחד בשבת יהא לשנה הבאה בחמישי בשבת, שזה חשבון שנים עשר חדש: אחד מלא ואחד חסר, עולה לשלש מאת חמישים וארבעה ימים; והשלש מאות וחמשים - כולם שבועים, נמצא נדחה להלן ארבעה ימים)*, ואם היתה שנה מעוברת - חמשה* (שמוסיפין עליה חדש חסר שדוחה להן מן שבועים שלימים יום אחד)'.

רב דימי מנהרדעא מתני איפכא: '*מאיימין על העדים על החדש שלא נראה בזמנו לקדשו ואין מאיימין על העדים על החדש שנראה בזמנו לעברו*'; מאי טעמא?

(ראש השנה כ,ב)

- האי מיחזי כשקרא (כשנראית בזמנה ואינן מעידין - הרבה אחרים יש שראוהו, ונראה שעל שקר עברוהו), האי לא מיחזי כשקרא (אבל כשלא ראוהו ואמרו ‘ראינו' - אין שקר נודע).

אמר שמואל: יכילנא לתקוני לכולה גולה (בלא ראיית עדים כי בקי אני בתולדות הלבנה והילוכה וסדר המזלות).

אמר ליה אבא, אבוה דרבי שמלאי לשמואל: ידע מר האי מילתא, דתניא בסוד העיבור (ברייתא שנויה ברמזים): '*נולד קודם חצות או נולד אחר חצות*' (כך שנוי בה, ורמז בעלמא הוא, לומר קודם חצות חלוק מנולד לאחר חצות)?

אמר ליה: לא.

אמר ליה: מדהא לא ידע מר (מה חילוק יש), איכא מילי אחרנייתא דלא ידע מר.

כי סליק רבי זירא, שלח להו (לחביריו שבבבל שני דברים שלמד כאן): צריך שיהא לילה ויום מן החדש (היום הולך אחר הלילה להיות היום מן החודש שהיה בו ליל שלפניו; למדנו שאם נראית הלבנה הישנה משחשיכה יום עשרים ותשעה, שהוא ליל שלשים - אין מקדשין אותו ביום שלשים; ואם תאמר: פשיטא דאין מקדשין: שהרי לא תראה החדשה ביום שלשים, דקיימא לן 'עשרים וארבעה שעי מכסי סיהרא' כדאמרינן לקמן - איצטריך למאן דאמר 'מאיימין על העדים על החדש שלא נראה בזמנו לקדשו', ואשמעינן דאם נראית הישנה בלילה - אין מאיימין, שהרי הכל ראו שהלילה מן החדש שעבר); וזו שאמר אבא, אבוה דרבי שמלאי (לפני שמואל, ולא ידע לפרשה: מה חילוק בין נולד קודם חצות לנולד לאחר חצות - אני מפרשה לכם): מחשבין את תולדתו (את מולד הלבנה): נולד קודם חצות (היום) - בידוע שנראה סמוך לשקיעת החמה (בידוע שנראה היום קודם שתשקע החמה, שאין הלבנה מתכסה מבני ארץ ישראל שהם במערב אלא שש שעות אחר חדושה מתוך קוטנה, שהלבנה לעולם בשש שעות לאחר חדושה בקרן מערבית דרומית [?] ונראית להם); לא נולד קודם חצות - בידוע שלא נראה סמוך לשקיעת החמה (בידוע שלא יראה היום, שהיא קטנה כל שש שעות ונעלמת מעין כל).

למאי נפקא מינה (למיחשב? הרי על פי עדים אנו מקדשין)?

אמר רב אשי: לאכחושי סהדי (אם נולד אחר חצות, ואמרו 'ראינו החדשה לפני שקיעת החמה' כדי לקדשו היום - עדי שקר הם).

אמר רבי זירא אמר רב נחמן: עשרים וארבעה שעי מכסי סיהרא (סמוך לחידושה, מלפניו ומאחריו, היא מתכסה מן העין מתוך קוטנה: שש שעות לפני חִדושה ושש שעות לאחר חִדושה נעלמת מכל אדם; קודם לכן ולאחר מכאן שתים עשרה שעות שהיא במזרח נראית לבני מזרח ולא לבני מערב מתוך קוטנה, וכשהיא במערב נראית לבני מערב ולא לבני מזרח; והיא לעולם לפני חִדושה בקרן מזרחית דרומית ולאחר חדושה בקרן מערבית דרומית; כך ראיתי ביסודו של רבי סעדיה ז"ל; הילכך כשהישנה מתכסה במזרח - אין החדשה נראית לבני מזרח עד כ"ד שעות, וכשמתכסה מבני מערב - אין החדשה נראית להן עד כ"ד שעות): לדידן (לבבל, דקיימין במזרח) שית מעתיקא (ולא יותר, מה טעם? מפני שהלבנה הישנה שלפני חדושה בקרן דרומית מזרחית, ורואין אותה בני בבל הסמוכים למזרח ונעלמת מהן מכאן ואילך מתוך קוטנה, ולסוף שש שעות של חדושה היא עומדת בקרן דרומית מערבית, ורואין אותה בני ארץ ישראל הסמוכין למערב ולא בני בבל) ותמני סרי מחדתא (וכן כל י"ב שעות שאחר שש שעות הראשונות הרי שמתכסה החדשה מבני בבל י"ח שעות, ולאחר י"ח שעות כבר גדולה היא ונראית בכל מקום), לדידהו - שית מחדתא (כמו שפירשתי: שלבסוף שש נראית לבני מערב) ותמני סרי מעתיקא (כמו שפירשתי: שהישנה בסוף תכליתה לעולם במזרח, וכל שמונה עשרה שעות של ישנה מתוך קוטנה לא נראית במערב, אבל קודם לכן גדולה היתה ונראית למרחוק).

למאי נפקא מינה?

אמר רב אשי: לאכחושי סהדי (אם יאמרו 'ראינו הישנה והחדשה בתוך עשרים וארבע שעות' - שקר העידו).

**[על ענין עדות השקר, ועל הבעיות בהסבר האסטרונומי – עיין להלן בהערות באנגלית; ועיין יומא סב,ב רש"י ד"ה על טבעת, ורש"ש שם.]**

אמר מר: 'צריך שיהא לילה ויום מן החדש' - מנלן?

רבי יוחנן אמר: [ויקרא כג,לב: שבת שבתון הוא לכם ועניתם את נפשתיכם בתשעה לחדש בערב] מערב עד ערב [תשבתו שבתכם] (למדנו שהיום הולך אחר הלילה לעניין המועדות);

ריש לקיש אמר: [שמות יב,יח: בראשֹן בארבעה עשר יום לחדש בערב תאכלו מצֹת] עד יום האחד ועשרים לחדש בערב (למדנו יציאת המועד בערב - הרי שהלך היום אחר הלילה).

מאי בינייהו?

אביי אמר: משמעות דורשין איכא בינייהו.

רבא אמר: חצות לילה איכא בינייהו (מאן דיליף מיום הכפורים - הולך אחר תחילת הלילה, דכתיב 'מערב עד ערב', ולדידיה אם נראית הישנה אפילו בתחילת ליל שלשים - שוב אין החדש מתקדש ביום שלשים; ולמאן דיליף ממצות - אין היום הולך אחר תחילת הלילה, שהרי מחצות לילה הראשון של פסח עד יום האחד ועשרים אכילת מצה רשות, ובלבד שלא יאכל חמץ, כדאמרינן בשילהי 'ערבי פסחים' (דף קכ,ב); וחצות לילה ראשון חלוק מהם ונמשך עם הפסח הנשחט בארבעה עשר: שהמצה נאכלת עמו חובה; ולדידיה אפילו נראית הישנה בתחילת הלילה - מאיימין למחר על העדים לומר "ראינוהו" אם צריכין אנו לקדשו ביום שלשים להרחיק יום הכפורים משבת).

אמר רבי זירא אמר רב נחמן: כל ספיקא - לקמיה שדינן (אין אנו צריכין להקדים פסח או סוכות בי"ד ליום שלשים של אדר ושל אלול מחמת ספק שמא קדשו בית דין את החדש ביום עשרים ותשעה, אבל צריכין אנו לעשות יום טוב שני ביום ט"ז מספק שמא עיברו בית דין את האדר וקבעו ניסן ביום שלשים ואחד, וכן באלול).

למימרא (בניחותא, כלומר: אשמעינן רב נחמן הכי) דחמיסר ושיתסר עבדינן, ארביסר לא עבדינן;

וליעבד נמי ארביסר, דלמא חסרוה לאב וחסרוה לאלול (ונמצא יום עשרים ותשעה באלול שלנו, שעיברנו את אב - היה יום שלשים שלהן, וקבעו בו ראש השנה, וכן לענין ניסן: דלמא חסרו לשבט)?

(ראש השנה כא,א)

תרי ירחי חסירי קלא אית להו (דטבת חיסרו ממה נפשך כסדר הלבנה, באחד מלא ואחד חסר, ואם איתא דחסרוהו לשבט - כבר יצא הקול לפני הפסח, ובא אצלנו אף למקום שאין שלוחי בית דין של ניסן מגיעין; וכן בתשרי, אם חסרו תמוז ואב, שהרי תמוז תמיד חסר).

לוי אקלע לבבל בחדסר בתשרי [שנהגו באותה שנה בבל], אמר: בסים תבשילא דבבלאי ביומא רבה דמערבא (אכלו לחם למעדנים ביום הכפורים שבארץ ישראל, שהרי בית דין עיברו את החדש והיו מתענים)!

אמרי ליה: אסהיד (ונקבל עלינו ולא נאכל)!

אמר להו: לא שמעתי מפי בית דין 'מקודש' (לא אעיד לכם, דאמרינן לקמן בפרקין (ע"ב) 'על כולן שלוחים יוצאים מבערב' כגון אם לא קדשוהו ביום שלשים - יוצאין השלוחים לערב לומר מעובר הוא, אבל על ניסן ותשרי - אף על פי שיודעין שיקדשוהו למחר ביום ל"א, שהרי אין ראש השנה נדחה לשלשים ושנים - אפילו הכי אין יוצאין עד שישמעו מפי בית דין 'מקודש'; ואני לא שמעתי מפי בית דין, שלא הייתי במקום שישבו סנהדרין שם).

מכריז רבי יוחנן: כל היכא דמטו שלוחי ניסן ולא מטו שלוחי תשרי (שבית דין שולחין לגולה להודיע יום שקדשוהו, וכל מה שהם יכולין לילך - הם הולכין עד הפסח, וכן בתשרי - עד סוכות, חוץ משבתות וימים טובים שלא ניתנו לחלל לשלוחין, כדתניא בפרקין: (לקמן ע"ב) 'על קריאתם אתה מחלל, ואי אתה מחלל על קיומם'; לפיכך שלוחי ניסן מגיעין למקום שאין שלוחי תשרי מגיעין, שהרי אין ימים טובים בינתים לעכבם, ובתשרי יש ראש השנה ויום הכפורים שאין השלוחין הולכין בו) - ליעבדו תרי יומי (טבי, ואף על פי שהגידו להם השלוחים יום קביעתו): גזירה ניסן אטו תשרי (שאם תנהיגם לעשות בניסן יום אחד - ינהגו כן בתשרי שלא על פי שלוחים, ופעמים שיטעו)!

רבי אייבו בר נגרי ורבי חייא בר אבא (תלמידי דרבי יוחנן היו ושמעו מפיו, לכך הקפיד כנגדם [להלן]) איקלעו לההוא אתרא דהוה מטו שלוחי ניסן ולא מטו שלוחי תשרי, ועבדי (בני המקום) חד יומא ולא אמרו להו ולא מידי; שמע רבי יוחנן ואיקפד. אמר להו: לאו אמרי לכו היכא דמטו שלוחי ניסן ולא מטו שלוחי תשרי ליעבדו תרי יומי, גזירה ניסן אטו תשרי?

רבא הוה רגיל דהוה יתיב בתעניתא תרי יומי (עם לילותיהם שמא עיברו בית דין את החדש, ויום אחד עשר שלנו הוא עשירי שלהן); זימנא חדא אשתכח כוותיה רב נחמן יתיב בתעניתא כוליה יומי דכיפורי, לאורתא אתא ההוא גברא, אמר ליה: למחר יומא רבה במערבא. אמר ליה: מהיכא את? אמר ליה: מדמהריא. אמר ליה: דם תהא אחריתו (הריני מת על ידך שתזקיקני להתענות שני ימים ושתי לילות; "דם תהא אחריתו" - נוטריקון של 'דמהריא').

קרי עליה (איכה ד,יט) קלים היו רודפינו [מנשרי שמים, על ההרים דלקנו, במדבר ארבו לנו].

שלח ליה רב הונא בר אבין לרבא: כד חזית דמשכה תקופת טבת עד שיתסר בניסן (שאין תקופת ניסן נופלת עד יום ט"ז, וקיימא לן דיום התקופה מתחיל כרבי יוסי, דאמר הכי בפרק קמא דסנהדרין (יג,א); נמצאת תקופת טבת מושכת עד שיתסר בניסן ולא עד בכלל) - עברה לההיא שתא (כ'אחרים', דאית להו הא סברא בפרק קמא דסנהדרין (שם)), ולא תחוש לה (למימר 'יחידאה היא, ולא נעביד כוותייהו', אלא ודאי כ'אחרים' נעביד, דמסייע להו קרא) דכתיב (דברים טז,א) שמור את חדש האביב [ועשית פסח לה' אלקיך כי בחדש האביב הוציאך ה' אלקיך ממצרים לילה] ('את **חדש** האביב' - שיהא בחידוש; ו'אביב' הוא יום תקופת ניסן: שניסן של חמה נכנס בו) - שמור אביב של תקופה (דהיינו ניסן של חמה שיהא בחידוש ניסן הלבנה) שיהא בחדש ניסן (שניסן קרוי 'אביב' על שם בישול התבואה, ובישול התבואה אינו אלא לחשבונה של חמה: שהקיץ והחורף אחר חשבון החמה הם; והזהירך הכתוב לשומרו שיהא בחידוש; ואין לשון חידוש נופל אלא בלבנה, שהיא מתחדשת בתולדותיה; ואשמעינן קרא שיהא ניסן של חמה בתוך י"ד יום למולד הלבנה, שהוא עדיין מחידוש הלבנה; דמיום י"ד ואילך - ישָנָה היא; ואילו היה תקופת ניסן ביום ט"ו - לא היינו צריכין לעבר את השנה, אלא נעבר אדר ונדחה את ניסן יום אחד ותפול התקופה ביום י"ד, אבל כשהיא באה ביום ט"ז בניסן - לא די לן בעיבורו של אדר, וצריכה השנה להתעבר, ותפול התקופה באדר שני; נמצא ניסן של חמה מושך בתוך חדש ניסן הלבנה; הכי מפרשינן לה בסנהדרין (שם) אליבא ד'אחרים': דכי מטיא ט"ו מעברין את אדר, וכי מטיא לט"ז - מעברין את השנה).

אמר להו רב נחמן להנהו נחותי ימא: אתון, דלא ידעיתו בקביעא דירחא, כי חזיתו סיהרא דמשלים ליומא (שהירח משלים מאורו עם הנץ החמה: שאינו מחשיך עד שעת זריחה) - בעירו חמירא.

אימת משלים? בחמיסר! והא אנן מארביסר מבערינן!?

לדידהו דמגלו להו עלמא - מארביסר משלים.

Rosh Hashanah 21

(ראש השנה כא,ב)

משנה:

על שני חדשים מחללין (עדים שראו את החדש) את השבת: על ניסן ועל תשרי, שבהן שלוחין יוצאין לסוריא, ובהן מתקנין את המועדות (בית דין שולחין לסוריא להודיע לגולה יום קביעותם; הלכך חשיבי; ומן התורה מחללין על כולן, אבל רבנן אסרו, לפי שאין תיקון המועדות תלוי בהם, ולא איכפת למלאן ולחסרן על פי עדים; אך שני חדשים אלו - העמידום על דין תורה, שכל המועדות תלויין בהן); וכשהיה בית המקדש קיים מחללין אף על כולן מפני תקנת הקרבן (של ראש חודש שיקריב בזמנו).

גמרא:

'*על שני חדשים*' - ותו לא (נפקי שלוחים, אלא אהני דקתני שבהן שלוחים יוצאים לסוריא)? ורמינהו '*על ששה חדשים השלוחין יוצאין*'?

אמר אביי: הכי קאמר: על כולן השלוחין יוצאין מבערב (כגון נראה בעליל ביום כ"ט או בליל שלשים, דודאי יקדשוהו בית דין מחר; אי נמי בחדש מעובר, דפשיטא לן שביום ל"א יתקדש, משלא נתקדש בזמנו - שלוחין יוצאין מבית דין ואין ממתינין עד למחר שישמעו "מקודש" מפי בית דין, כדאמרינן לקמן: (דף כד,א) '*ראש בית דין אומר "מקודש"*', ויעידו לגולה); על ניסן ועל תשרי - עד שישמעו מפי בית דין "מקודש".

תניא נמי הכי: '*על כולן יוצאין מבערב; על ניסן ועל תשרי (אין שלוחין יוצאין) עד שישמעו מפי בית דין "מקודש"*' (הלכך בשאר חדשים אין חילול שבת של עדים ממהרת יציאת השלוחין, שאין השלוחין מחללין שבת לצאת היום, וכשלא יבאו העדים היום יתעבר החדש, והכל יודעין שהם קדשוהו למחר, והשלוחים יצאו משתחשך לומר שעיברו את אלול; אבל בניסן ותשרי - אם לא יבאו העדים היום ויתעבר החדש - לא יצאו השלוחים עד מחר, שאין בית דין מקדשין בלילה; נמצאו ממעטין את הלוכן מהלך לילה ויותר; כיצד? אם יבאו העדים ויעידו ויקדשוהו בשבת, ויהא פסח בשבת - יש זמן לשלוחים מהלך י"ב יום שלימים, שהרי למוצאי שבת יצאו, וילכו כל ימי החול של שני שבועות הללו שלימים; ואם לא באו העדים היום - לא יצאו השלוחים עד מחר, ועל כרחם - שבת של ערב הפסח ישבותו נמצא שלא הלכו י"ב ימים שלימים; וא"ת 'היאך הוא תולה טעם חילול העדים ביציאת השלוחים, הרי השלוחים עצמן לא ניתן להם לחלל?' - טעם החילול כדי שיתקדש החדש בזמנו הוא, כדקתני '*ובהן מתקנין את המועדות*', דרחמנא אמר אשר תקראו אותם במועדם (ויקרא כג,ד)- אפילו בשבת; ויציאת השלוחים דקתני - אינו אלא לייפות וליישב את טעם החילול: אף בשביל זאת, דיש דברים שאין הטעם תלוי בהם והם נעשים סעד לדבר ליישבו ולייפותו, כאותה ששנינו בסנהדרין (דף יא,א): '*אין מעברין את השנה מפני הגדיים והטלאים אבל עושין אותן סעד לשנה, כיצד? "מהודעין אנחנא לכון דגוזלייא רכיכין ואמריא דערקין* כו'").

תנו רבנן: '*מנין שמחללין עליהן את השבת?*

*תלמוד לומר:* (ויקרא כג,ד) *אלה מועדי ה'* [מקראי קדש] *אשר תקראו אותם* [כתיב: אתם] *במועדם* (הזהירם שלא יעבור המועד של זמן קריאתן מקרא קודש - היינו קדוש בית דין)*;*

*יכול כשם שמחללין* (העדים) *עד שיתקדשו* (כדי שיתקדשו בזמנן)*, כך מחללין* (השלוחים) *עד שיתקיימו* (המועדות בזמנן)*?*

*תלמוד לומר: אשר תקראו אותם - על קריאתם אתה מחלל ואי אתה מחלל על קיומן.*

*וכשהיה בית המקדש קיים מחללין אף על כולן מפני תקנת הקרבן*'.

תנו רבנן: '*בראשונה היו מחללין אף על כולן; משחרב בית המקדש אמר להן רבן יוחנן בן זכאי: וכי יש קרבן? התקינו שלא יהו מחללין אלא על ניסן ועל תשרי בלבד*'.

משנה:

בין שנראה בעליל בין שלא נראה בעליל - מחללין עליו את השבת.

רבי יוסי אומר: אם נראה בעליל אין מחללין עליו את השבת (לפי שאין צורך).

מעשה שעברו יותר מארבעים זוג (שני עדים זוג אחר זוג) ועיכבם רבי עקיבא בלוד. שלח לו רבן גמליאל: אם מעכב אתה את הרבים נמצאת מכשילן לעתיד לבא.

גמרא:

מאי משמע דהאי '*עליל*' - לישנא דמיגלי הוא?

אמר רבי אבהו: אמר קרא (תהלים יב,ז) אמרות ה' אמרות טהורות כסף צרוף בעליל לארץ (גלוי לכל) מזוקק שבעתים.

רב ושמואל: חד אמר חמשים שערי בינה נבראו בעולם, וכולן ניתנו למשה חסר אחד, שנאמר (במזמור מה אנוש כי תזכרנו (תהלים ח,ו)) ותחסרהו מעט מאלהים [וכבוד והדר תעטרהו] (סיפיה דהאי קרא דרשי רב ושמואל: 'מזוקק שבעתים' - שבע שביעיות, והם חמשים חסר אחת שנמסרו למשה; למדנו שחמשים נבראו, שהרי מעט נחסר מאלהים).

(קהלת יב,י) בקש קהלת למצוא דברי חפץ [וכתוב ישר דברי אמת] - בקש קהלת להיות כמשה, יצתה בת קול ואמרה לו: וכתוב יושר דברי אמת;

(דברים לד,י) ולא קם נביא עוד בישראל כמשה [אשר ידעו ה' פנים אל פנים];

וחד אמר: בנביאים לא קם, במלכים קם! אלא מה אני מקיים בקש קהלת למצוא דברי חפץ? - בקש קהלת לדון דינין שבלב שלא בעדים ושלא בהתראה, יצתה בת קול ואמרה לו: 'וכתוב יושר דברי אמת: (דברים יז,ו) על פי שנים עדים [או שלשה עדים יומת המת לא יומת על פי עד אחד].

(ראש השנה כב,א)

מעשה שעברו יותר מארבעים זוג ועיכבן רבי עקיבא [בלוד; שלח לו רבן גמליאל: אם מעכב אתה את הרבים נמצאת מכשילן לעתיד לבא]:

תניא: '*אמר רבי יהודה: חס ושלום שרבי עקיבא עיכבן אלא שזפר* (כך שמו)*, ראשה של גדר עיכבן, ושלח רבן גמליאל והורידוהו מגדולתו*'.

משנה:

אב ובנו שראו את החדש - ילכו; לא שמצטרפין זה עם זה, אלא שאם יפסל אחד מהן (יכשל בפיו כשיבדקוהו, כדלקמן (כג,ב)) - יצטרף השני עם אחר.

רבי שמעון אומר: אב ובנו וכל הקרובין כשרין לעדות החדש.

אמר רבי יוסי: מעשה בטוביה הרופא שראה את החדש בירושלים הוא ובנו ועבדו משוחרר, וקבלו הכהנים אותו ואת בנו ופסלו את עבדו, וכשבאו לפני בית דין קבלו אותו ואת עבדו ופסלו את בנו.

גמרא:

אמר רבי לוי: מאי טעמא דרבי שמעון? - דכתיב (שמות יב,א-ב) ויאמר ה' אל משה ואל אהרן בארץ מצרים לאמר (ב) החדש הזה לכם [ראש חדשים ראשון הוא לכם לחדשי השנה] - עדות זו תהא כשרה בכם (ואף על פי שהם אחים).

ורבנן?

עדות זו תהא מסורה לכם (לחשובי הדור אני מוסר שיקבלו העדות ויקדשו החדש; ולא להכשיר קרובים בא).

אמר רבי יוסי מעשה בטוביה הרופא כו':

אמר רב חנן בר רבא: הלכתא כרבי שמעון.

אמר ליה רב הונא לרב חנן בר רבא: רבי יוסי ומעשה - ואת אמרת הלכתא כרבי שמעון?!

אמר לו: והא זמנין סגיאין אמרית קמיה דרב 'הלכתא כרבי שמעון' ולא אמר לי ולא מידי!

אמר ליה: היכי תנית (מתניתין קמיה דרב: מי המכשיר ומי הפוסל)?

אמר ליה אפכא (תנינא: רבי יוסי אומר: אב ובנו וכל הקרובים כשירין; אמר רבי שמעון: מעשה בטוביה כו').

אמר ליה: משום הכי (דאפכת דרבי שמעון לרבי יוסי-) לא אמר לך ולא מידי (כי אמרת 'הלכה כרבי שמעון' דהיינו דרבי יוסי).

אמר טבי בריה דמרי טבי אמר מר עוקבא אמר שמואל: הלכתא כרבי שמעון.

משנה:

אלו הן הפסולין:

המשחק בקוביא (חתיכות של עצם שמשחקין בערבון, ואמור רבנן 'אסמכתא לא קניא' והרי הן גזלנין מדרבנן, דמדאורייתא אינו קרוי גזלן אלא החוטף מיד איש, כדכתיב (שמואל ב כג,כא) ויגזל את החנית מיד המצרי),

ומלוי ברבית (לא גזלן דאורייתא הוא, למפסליה משום אל תשת [ידך עם רשע להיות] עד חמס (שמות כג,א), דהא מנפשיה יהיב ליה)

ומפריחי יונים (היינו נמי כעין קוביא: "אי תקדמיה יונך ליוני"),

וסוחרי שביעית (עושין סחורה בפירות שביעית, דרחמנא אמר (ויקרא כה,ו) לאכלה - ולא לסחורה (עבודה זרה סב,א); ולפי שנחשדו כל אלו לעבור על דת מחמת ממון - חשדום להיות מעידים שקר על ידי ממון ושוחד),

ועבדים (פסולי דאורייתא הוא, קל וחומר מאשה, כדאמרן בבבא קמא (פח,ב)).

זה הכלל: כל עדות שאין האשה כשירה לה - אף הן אינן כשירין לה.

גמרא:

הא אשה כשירה לה (כגון להעיד על מיתת אדם להשיא את אשתו, ועל סוטה שנטמאת בסתירה שלא תשתה) - אף הן כשירין לה?

אמר רב אשי: זאת אומרת: גזלן דדבריהם כשירין לעדות אשה (להתירה להנשא; ודוקא גזלן דדבריהם, אבל גזלן דאורייתא, דחציף לעבור בפרהסיא - לא הכשירו חכמים לעדות אשה, ואף על פי שהכשירו את העבד ואת האשה דפסולי דאורייתא).

משנה:

מי שראה את החדש ואינו יכול להלך - מוליכים אותו על החמור אפילו במטה (אף בשבת), ואם צודה להם (אם יש אורבים בדרך כמו 'ואתה צודה את נפשי' (שמואל א,כד). והבייתוסים והכותים הם היו אורבים להם לעכבם כדי להטעות את חכמים) לוקחין בידן מקלות ואם היתה דרך רחוקה - לוקחין בידם מזונות, שעל מהלך לילה ויום מחללין את השבת ויוצאין לעדות החדש שנאמר (ויקרא כג,ד) אלה מועדי ה' [מקראי קדש] אשר תקראו אותם במועדם.

הדרן עלך ארבעה ראשי שנים